আমাদের কান্না তোমাদের ব্যথিত না করলেও, তোমাদের কান্না আমাদের ব্যথিত করে - Hollywood Bangla News\nআমাদের কান্না তোমাদের ব্যথিত না করলেও, তোমাদের কান্না আমাদের ব্যথিত করে\nJune 3, 2018, 9:37 AM, Hits: 831\nহ-বাংলা নিউজ : নগরে আগুন লাগলে দেবালয় এড়ায় না”যার চলে যায় সে বুঝে হায় ___ বিচ্ছেদে কি যন্ত্রনা" টেকনাফের যুবলীগ নেতা ও পৌর কাউন্সিলর একরামুল হক ও আওয়ামী পরিবার স্বজনরা আজ যে যন্ত্রনা অনুভব করছেন, সারা দেশের কয়েক হাজার পরিবার আজ গুম-খুন আর বিচার বহির্ভূত হত্যাকান্ডে স্বজন হারিয়ে সেই একই অনুভূতি নিয়ে দিন-রাত কাঁটিয়ে দিচ্ছে। এই অভিশাপের দায় মুক্তি হয় না।\nআদুরে মেয়ে বাবাকে বলছেন, আব্বু তুমি কান্না করতেছ যে? পিতা মিছে সান্ত্বনা দিচ্ছেন, আমি ফিরে আসবো, তোমার আম্মুকে বলিও। খানিক পরই প্রিয়তমা স্ত্রী, আদুরে কন্যারা শুনলেন কলজে কাঁপন ধরিয়ে দেয়া বীভৎস গুলির শব্দ। পৃথিবীর সবচেয়ে আপন মানুষটির শেষ গুংগানী।\nঅত:পর তিনি কথা রেখেছেন। পরিবারের কাছে ফিরে আসলেন, নিথর দেহ নিয়ে লাশ হয়ে।\nএকজন মানুষকে সবচেয়ে ভাল চিনবে, জানবে তাঁর স্ত্রী। সেই সহধর্মিণী যখন কান্নাজড়িত কন্ঠে চীৎকার করে উঠলেন, কমিশনার সাহেব আমার স্বামী কিছু করে নাই যে___ ওপাশে তখন শেষ দৃশ্য মঞ্চায়ন চলছে।\nস্ত্রী-কন্যার এ অসহায় কান্না যেকোন পাষাণ হৃদয়েও কাঁপন ধরিয়ে দিবে, এ নিশ্চিত। সত্যিসত্যি একরাম সাহেব যদি সেই অপরাধে অপরাধী না হন তবে একজন মহিলার অসহায় এ চীৎকার থেকে সংশ্লিষ্টগণ কখনোই মুক্তি পাবেন না, শতভাগ নিশ্চিত। এ চীৎকার তাদেরকে ভয়ার্তভাবে তাড়া করে ফিরবে জীবনের প্রতিটা মুহুর্তে, চলতে, ফিরতে, উঠতে, বসতে, শুতে, একেবারে শেষ নি:শ্বাস পর্যন্ত।\nআওয়ামী অবৈধ সংসদ সদস্য ইয়াবা সম্রাট বাদীর কুকীর্তি আঁড়াল করতেই অবৈধ হাসিনা সরকারের বলির পাঁঠা হলেন যুবলীগ নেতা নিরপরাধ একরামুল হক। আর অন্যদিকে নেত্রীর আলাদিনের আশ্চার্য্য প্রদীপের ঘষাতে ইয়াবা বাবা বদী সেলফি তুলতে ব্যস্ত মক্কায়।\n“স্বৈরাচারী অবৈধ সরকার জোর করে ক্ষমতায় টিকে থাকার জন্য পরিকল্পিতভাবে হত্যাকান্ড-সংঘঠিত করেই চলছে" বাংলাদেশের ভোটার বিহীন নির্বাচনের অবৈধ প্রধানমন্ত্রী হাসিনার নির্দেশেই র‍্যাব-পুলিশ মাদক ব্যবসায়ীদের ধরতে মাঠে নেমেছে নতুন খেলায়। দেশের বিভিন্ন স্থানে কথিত বন্দুক যুদ্ধের নামে চলছে হত্যাযজ্ঞ আর ‘হাসিনার মাদকবিরোধী যুদ্ধের আড়ালে চলছে রাজনৈতিক হত্যাকাণ্ড'।\nচট্টগ্রামে হাবিবুর রহমান নামে এক ব্যক্তিকে মিথ্যা মাদক ব্যবসায়ী সাজিয়ে ক্রসফায়ারে হত্যার ঘটনার বর্ণনা দিয়ে শুরু হয়েছে দ্য টেলিগ্রাফের এই প্রতিবেদনটি। তিনি বাংলাদেশের প্রধান বিরোধী দলের একজন কর্মী।\nর‍্যাব দাবি করেছে যে হাবিবুর রহমান বন্দুকযুদ্ধে নিহত হন। র‍্যাবের ভাষ্য অনুযায়ী হাবিবুর রহমান একজন মাদক ব্যবসায়ী। চট্টগ্রামে তিনি এবং তার সহযোগীরা যখন তাদের গোপন আস্তানায় কোনঠাসা হয়ে পড়েছিলেন, তখন তারা পুলিশের দিকে গুলি চালান। সেই বন্দুকযুদ্ধে হাবিবুর রহমান মারা যান। কিন্তু হাবিবুর রহমানের পরিবার টেলিগ্রাফকে জানিয়েছেন, “পুলিশের ভাষ্য একেবারেই বানোয়াট। হাবিবুর রহমানকে সাদা পোশাকের পুলিশ স্থানীয় একটি মসজিদ থেকে বেরুনোর পর নিয়ে গেছে।এরপর পুলিশ হেফাজতে তাকে হত্যা করা হয়।"\nকিন্তু এই রকম তথাকথিত বিচারের নামে চলছে বিচার বহির্ভূত হত্যাকান্ড। কিছু দিন পূর্বে স্বরাষ্ট্র মন্ত্রনালয় থেকে ৩৮ জন সরকার দলীয় কুখ্যাত মাদক ব্যবসায়ীর নাম প্রকাশ করা হয় এবং তাঁদের উপর 'রেড এলার্ট' জারি করা হয়। পরবর্তীতে বিভিন্ন সংবাদপত্রে খবর হয় যে-'পুলিশ নাকি তাঁদের খুঁজে পাচ্ছে না ! অথচ তাঁদের কপালে আওয়ামীলীগের অঙ্গ সংগঠনের সিল থাকায় তাঁরা দিব্বি পুলিশের নাকের ডগায় ঘুরে বেড়াচ্ছে আর মাদক ব্যবসা স্বৈরাচারী কায়দায় চালু রেখেছে।'\nশেখ হাসিনা মাদকের বিরুদ্ধে যুদ্ধ ঘোষণা করলেও সেই যুদ্ধে কী আওয়ামীলীগ কিংবা ছাত্রলীগ-যুবলীগের মাদক ব্যবসায়ী নেতারা আওতামমুক্ত থাকবে কিনা প্রশ্ন ছিল সাধারন জনতার!\nকিন্তু আজ যখন দেখছি বিরোধী দলের নেতা-কর্মীদের পাশাপাশি হাসিনার বিচার বহির্ভূত হত্যাকান্ডেও কাঁদছে আওয়ামী পরিবারের খেটে খাওয়া মানুষ গুলো আর সেই মূহুর্তে প্রতিবারের মত এবারও প্রকাশিলাম আমার কলমি ক্ষোভ। আমরা চাই বিচার, আমরা হত্যা চাই না। সেই যেই হোক না কেন? তাই সময় এসেছে অন্যায়ের বিরুদ্ধে প্রতিরোধ গড়ে তোলার।\n‘ক্রসফায়ার নামক মাদকে’ মাদকাসক্ত হাসিনার বাংলাদেশ, বাঁড়ছে ক্ষোভ জ্বলছে বাংলাদেশ। আর কত রক্তে রঞ্জিত হবে আমার প্রিয় স্বদেশ? চট্টগ্রামের নিরপরাধ হাবিবুর রহমানের স্বজনদের কান্না তোমাদের ব্যথিত না করলেও, তোমাদের কান্না আমাদের ব্যথিত করে! ভুলে যেওনা — ‘নগরে আগুন লাগলে দেবালয় এড়ায় না’!!!\n‘ক্রসফায়ার নামক মাদকে’ মাদকাসক্ত হাসিনার বাংলাদেশ!


হোমনায় ঐতিহাসিক মুজিবনগর দিবস পালিত – crimepatrol24.com\nকুমিল্লার হোমনায় ঐতিহাসিক মুজিবনগর দিবস পালিত হয়েছে। এ উপলক্ষে আজ বুধবার সকাল সাড়ে ১০ টায় উপজেলা প্রশাসনের উদ্যোগে উপজেলা পরিষদ সম্মেলন কক্ষে এক আলোচনা সভা অনুষ্ঠিত হয়েছে। আলোচনা সভায় প্রধান অতিথি হিসেবে উপস্হিত ছিলেন উপজেলা নির্বাহী কর্মকর্তা আজগর আলী।\nসহকারী কমিশনার (ভূমি) তানিয়া ভূঁইয়ার সভাপতিত্বে বক্তব্য রাখেন থানা অফিসার ইনচার্জ সৈয়দ মো. ফজলে রাব্বি, উপজেলা স্বাস্হ্য ও পরিবার পরিকল্পনা কর্মকর্তা ডা. মো.সরফরাজ হোসেন খান, নবনির্বাচিত উপজেলা ভাইস চেয়ারম্যান মো. মহাসিন সরকার, উপজেলা আওয়ামীলীগের সহ-সভাপতি মো. ফজলুল হক মোল্লা, রেহানা মজিদ মহিলা কলেজের অধ্যক্ষ মো. মুজিবুর রহমান, বীর মুক্তিযোদ্ধা মো. মোশারফ হোসেন , খন্দকার হুমায়ুন কবির, ভাষানিয়া ইউনিয়ন পরিষদের চেয়ারম্যান মো. কামরুল ইসলাম, হোমনা প্রেসক্লাবের সভাপতি মো. আবদুল হক সরকার ও হোমনা উপজেলা প্রেসক্লাবের সাধারণ সম্পাদক মো. আক্তার হোসেন।\nউপজেলা কৃষি সম্প্রসারণ কর্মকর্তা মো. মোতাহার হোসেনের সঞ্চালনায় অন্যদের মধ্যে উপস্হিত ছিলেন উপজেলা মৎস্য কর্মকর্তা কারিশমা আহমেদ জাকসি, পরিবার পরিকল্পনা কর্মকর্তা মো. রুহুল আমিন, শিক্ষা কর্মকর্তা মাহমুদা বেগম, পল্লী উন্নয়ন কর্মকর্তা স্বপন চন্দ্র বর্মনসহ বিভিন্ন দপ্তরের কর্মকর্তা, রাজনৈতিক ব্যক্তিবর্গ, বীর মুক্তিযোদ্ধা, ইউপি চেয়ারম্যান, শিক্ষক ও সাংবাদিকবৃন্দ।\n← পাবনায় ঐতিহাসিক মুজিবনগর দিবস পালন\nহোমনায় স্বাস্হ্য সচেতনতা, পুষ্টি ও খাদ্য বিষয়ক আলোচনা সভা ও বর্ণাঢ্য র‍্যালি অনুষ্ঠিত →\nডোপ টেস্টে উত্তীর্ণ হওয়া ছাড়া বাস চালাতে পারবে না চালকেরা : মেয়র আতিকুল ইসলাম\nএপ্রিল ৪, ২০১৯ মো: ইব্রাহিম খলিল ০\nডোমার মাহিগঞ্জ কমিউনিটি ক্লিনিকে স্বাস্থ্য সেবা দিবস পালন\nজানুয়ারি ২৯, ২০১৯ মো: ইব্রাহিম খলিল ০


সাবধান! চশমা, মোবাইল, বাজারের থলে থেকেও হতে পারে করোনা সংক্রমণ - পুন্ড্র কথা\nসাবধান! চশমা, মোবাইল, বাজারের থলে থেকেও হতে পারে করোনা সংক্রমণ\nপঠিত হয়েছে ৭৬ বার। প্রকাশ: ২৮ মার্চ ২০২০ ১৬:৫৫:৫১ ।\nসর্বত্র চলছে করোনা ভাইরাসের আতঙ্ক। কোথাও কোথাও লকডাউন। চলবে আরও বেশ কিছু দিন। কিন্তু তারই মধ্যে আমাদের দোকান, বাজার করতে বাড়ি থেকে বের হতেই হচ্ছে। প্রয়োজনে যেতে হচ্ছে ডাক্তারের চেম্বারে বা ওষুধের দোকানেও। বের হলেই মোবাইল ফোন সঙ্গে রাখা আমাদের বহু দিনের অভ্যাস হয়ে গিয়েছে। আর যাদের চশমা না পড়লে এক মুহূর্তও চলে না, তাদের তো চশমা বাড়িতে খুলে রেখে বাড়ির বাইরে পা ফেলার উপায়ই নেই। মুদির দোকান, মাছ বা সব্জি বাজারে গেলে সঙ্গে থলে নিয়ে না গেলে মুশকিল। মোবাইল ফোন, চশমা বা বাজারের থলির মাধ্যমে বাড়িতেও ব্যাকটেরিয়া, করোনা-সহ নানা ধরনের ভাইরাস সংক্রমণের জোরালো আশঙ্কা রয়েছে, জানাচ্ছেন চিকিৎসকেরা।\nভারতীয় চিকিৎসক অরিন্দম বিশ্বাস জানাচ্ছেন, বাইরে থেকে বাড়িতে ফিরে দু’টি হাত খুব ভাল ভাবে ধুয়ে নেওয়ার পাশাপাশি চশমা, মোবাইল ফোনও খুব ভাল ভাবে পরিস্কার করে নিতে হবে। দু’-তিন দিন অন্তর ভাল ভাবে ধুয়ে নিতে হবে বাজারের থলেও। আর মাছের থলেতে যদি রক্তের দাগ লেগে থাকে, তা হলে বাড়িতে ফিরেই সঙ্গে সঙ্গে সেই থলেটিকে খুব ভাল ভাবে সাবান বা সার্ফ দিয়ে ধুয়ে নিতে হবে। না হলে, এদের মাধ্যমে নিজেদের তো বটেই, বাড়ির লোকজনেরও সংক্রমণ ঘটতে পারে।\nঅরিন্দমের কথায়, ‘‘চশমা হলে প্রথমে বেসিনের কল থেক বেরনো জলে তার দু’টি কাচ ও ফ্রেম ভাল ভাবে ধুয়ে নিয়ে হবে। তার পর চশমা পরিস্কার করার জন্য যে বিশেষ লোশন আছে, তা দিয়ে খুব ভাল ভাবে মুছে নিতে হবে চশমার দু’টি কাচ ও ফ্রেম। আর সেটা যে কোনও কাপড় দিয়ে মুছলে হবে না। চশমার খাপে যে কাপড় দেওয়া থাকে, তা দিয়েই মুছতে হবে।’’\nচিকিৎসকেরা বলছেন, বাইরে থেকে বাড়িতে ফিরেই হাত ধোওয়ার সঙ্গে সঙ্গে মোবাইল ফোনও খুব ভাল ভাবে ধুয়ে ও মুছে নিতে হবে। আর মাছের বাজারের থলেতে যদি রক্তের দাগ লেগে থাকে, তা হলে বাড়িতে ফিরেই সেই থলেটিকে সাবান বা সার্ফে ধুয়ে নিতে হবে। সূত্র: আনন্দবাজার পত্রিকা


কর্মশালা - Agro Barta\nগত ১১ ও ১২ মার্চ গাজীপুরের তুরাগ ওয়াটারফ্রন্ট রিসোর্টের মনোরম পরিবেশে অনুষ্ঠিত হলো Association of Freinds Forever এর ২য় বার্ষিক সাধারণ সভা ও ফ্যামিলি গেট টুগেদার। দুইদিন ব্যাপী অনুষ্ঠানের প্রথমদিন রাতে আয়োজন করা হয় মনোজ্ঞ সাংস্কৃতিক অনুষ্ঠান ও মুভি শো। এসোসিয়েশন এর সদস্য, স্পাউস ও ছেলেমেয়েদের অংশগ্রহণে প্রাণবন্ত হয়ে উঠে পুরো রিসোর্ট। ১২ তারিখ সকালে তুরাগ ওয়াটার ফ্রন্ট রিসোর্টের কনফারেন্স হলে কৃষিবিদ ডা. হাফিজুর রহমানের ক্বোরআন তেলওয়াতের মাধ্যমে এজিএমের আনুষ্ঠানিক সূচনা হয়। এসোসিয়েশন এর সদস্যদের ছেলেমেয়েদের সাথে কেককাটার মাধ্যমে অনুষ্টানের শুভ উদ্বোধন ঘোষনা করেন এসোসিয়েশন এর প্রেসিডেন্ট কৃষিবিদ ডা. সাইফুল…


'একদম চোপ'! হুগলিতে ছাপ্পা ভোটার পাকড়াও করে ফুঁসে উঠলেন লকেট | BJP's Locket Chatterjee alleges fake voters are there in Hooghly loksabha constituency - Bengali Oneindia\n18 min ago ফুরফুরে মেজাজেই কি আসছে শীত! রবিবাসরীয় আবহাওয়া কী বলছে\n26 min ago মমতা খুন করছেন গণতন্ত্রকে! রাজ্যপালের কেন্দ্রীয় নিরাপত্তার প্রসঙ্গ তুলে তোপ মুকুলের\n32 min ago নোবেলজয়ী অর্থনীতিবিদকে রাজনীতিতে নামার ‘পরামর্শ’, ফের বেলাগাম নিশানা রাহুলের\n52 min ago দিল্লির ৪০০ টি জায়গায় জঙ্গি হামলার আশঙ্কায় জারি অ্যালার্ট! নিশানায় দিওয়ালি\n'একদম চোপ'! হুগলিতে ছাপ্পা ভোটার পাকড়াও করে ফুঁসে উঠলেন লকেট\n| Updated: Mon, May 6, 2019, 19:04 [IST]\n'একদম চোপ ,..একটাও কথা বলবেন না ..', হুগলির মল্লিকপুরে ছাপ্পা ভোটার হাতনাতে পাকড়াও করে এভাবেই ফুঁসে উঠলেন বিজেপি নেত্রী লকেট চট্টোপাধ্যায়। এদিন রাজ্যের ৭ জায়গায় ভোটগ্রহণ চলছে পঞ্চম দফার ভোট পর্বে। ব্যারাকপুরে সকাল থেকে উত্তেজনার পাশাপাশি হুগলিতেও দেখা গেল ভোটপর্ব ঘিরে অশান্তি।\nএদিন সকালে হুগলির মল্লিকপুরের ভোটকেন্দ্রে লকেট চট্টোপাধ্যায়কে ঢুকতে দেখা যায়। সেখানে ঢুকেই তিনি অভিযোগ করেন, তৃণমূল আশ্রিত ভুয়ো ভোটাররা সেখানে ভোট দিচ্ছে। তাদের মধ্যে একজনকে পাকড়াও করে সেখানে রীতিমত ক্ষোভে ফুঁসতে দেখা যায় লকেট চট্টোপাধ্যায়কে। এরপরই তিনি অভিযোগ করেন যে ,কেন্দ্রিয় বাহিনী কার্যত কোনও কাজই করছে না হুগলিতে।\n[আরও পড়ুন: ভোটের আজব চিত্র! নির্বাচনী এজেন্ট জানেন না প্রার্থীর নাম]\nএদিকে, হুগলিতে একাধিক জায়গায় ছাপ্পা ভোটিং এর অভিযোগ এনে এদিন সরব হয়েছেন লকেট। তিনি ছাপ্পা ভোটের বিষয়টি সংশ্লিষ্ট কর্তৃপক্ষকে জানিয়েছেন বলেও দাবি করেছেন।\nlocket chatterjee bjp hooghly lok sabha elections 2019 লকেট চট্টোপাধ্যায় হুগলি লোকসভা নির্বাচন ২০১৯ বিজেপি\nBJP's Locket Chatterjee alleges fake voters are there in Hooghly loksabha constituency .


Katrina Kaif Vicky Kaushal wedding: Katrina sends sweets to the paparazzis right after their phera Katrina Kaif Vicky Kaushal wedding: সাত পাক ঘুরতেই পাপারাজ্জিদের জন্য বিশেষ ব্যবস্থা করলেন ভি-ক্যাট – News18 Bangla\nKatrina Kaif Vicky Kaushal wedding: সাত পাক ঘুরতেই পাপারাজ্জিদের জন্য বিশেষ ব্যবস্থা করলেন ভি-ক্যাট\nসাত পাক ঘুরতেই পাপারাজ্জিদের জন্য বিশেষ ব্যবস্থা করলেন ভি-ক্যাট\nKatrina Kaif Vicky Kaushal wedding: বিয়ের সাতপাকে ঘোরার পরেই নববধূ ক্যাটরিনা সংবাদমাধ্যমের কর্মীদের জন্য এই বিশেষ ব্যবস্থা করেন। সৌজন্য বজায় রাখতেই এই ব্যবস্থা করেছেন তিনি।\nLast Updated : December 09, 2021, 19:51 IST\n#জয়পুর: বিবাহিত ক্যাটরিনা কাইফ ও ভিকি কৌশল। অফুরন্ত জল্পনার অবসান হল আজ। গাঁটছড়া বাঁধলেন তারকা জুটি (Katrina Kaif Vicky Kaushal wedding)। অগ্নি সাক্ষী রেখে সারা জীবন একসঙ্গে থাকার অঙ্গীকার নিলেন ভি-ক্যাট। বিয়ে এবং প্রাক বিয়ে অনুষ্ঠান সবেতেই ছিল কড়া বিধি নিষেধ। মিডিয়া ও পাপারাজ্জিদের ক্যামেরা এড়াতে কড়া নিরাপত্তার ঘেরাটোপে বিয়ে করলেন ক্যাটরিনা ও ভিকি। তবুও যদি একঝলক দেখা যায় এবং ক্যামেরাবন্দি করা যায় নবদম্পতিকে, সেই আশায় রাজস্থানের সিক্স সেনসেস ফোর্ট বারওয়ারার সামনে জড়ো হয়েছিলেন সংবাদমাধ্যমের প্রতিনিধিরা।\nদূর থেকে হলেও এক ঝলক দেখা গিয়েছে ভি-ক্যাটকে। এবং ইতিমধ্যেই যে বিয়ে (Katrina Kaif Vicky Kaushal wedding)হয়ে গিয়েছে তাঁদের, তা স্পষ্ট। বিয়ের অনুষ্ঠানে মিডিয়ার প্রবেশের অনুমতি নেই। কিন্তু সৌজন্যের কমতি নেই নবদম্পতির তরফ থেকে। বিয়ে সম্পন্ন হতেই ফোর্ট বারওয়ারার বাইরে অপেক্ষারত পাপারাজ্জি ও মিডিয়ার কর্মীদের জন্য মিষ্টি বিতরণ করা হল। ফোর্ট বারওয়ারার নিরাপত্তারক্ষীদের হাত দিয়েই মিষ্টি বিতরণ করানো হল সংবাদমাধ্যমের কর্মীদের। বিয়ের সাতপাকে ঘোরার পরেই নববধূ ক্যাটরিনা সংবাদমাধ্যমের কর্মীদের জন্য এই বিশেষ ব্যবস্থা করেন। সৌজন্য বজায় রাখতেই এই ব্যবস্থা করেছেন তিনি।\nআরও পড়ুন - মলদ্বীপে যাচ্ছেন না ভি-ক্যাট! হানিমুনের কোনও পরিকল্পনাই নাকি নেই নবদম্পতির\nরাজস্থানে আসার আগে মুম্বইতেও ভিকি ও ক্যাটরিনার বাড়ির সামনে জড়ো হয়েছিলেন পাপারাজ্জিরা। সেখানেও সৌজন্যের কমতি ছিল না। তাঁদের জন্য বিশেষ ব্যবস্থা করেছিলেন ভিকি এবং তাঁর পরিবার। দীর্ঘক্ষণ তাঁরা অপেক্ষা করছেন বলে, তাঁদের জন্য খাবারের প্যাকেটের ব্যবস্থা করেছিলেন ভিকি। অভিনেতার বাড়ির এক কর্মী সেই খাবারের প্যাকেট পাপারাজ্জিদের হাতে তুলে দেওয়ার দায়িত্বে ছিলেন।\nবিয়েতে করোনাবিধির কথাও মাথায় রাখা হচ্ছে। আমন্ত্রিত প্রত্যেক অতিথিকে সঙ্গে রাখতে হয়েছে ভ্যাকসিন নেওয়ার সার্টিফিকেট ও RTPCR নেগেটিভ রিপোর্ট। বিয়েতে প্রবেশ করতে গেলে প্রত্যেককেই নির্দিষ্ট বারকোড স্ক্যান করতে হয়েছে। এছাড়াও রয়েছে বহু বিধিনিষেধ। তাই বিয়ের আসর থেকে একটি ছবিও প্রায় প্রকাশ্যে আসেনি। কিন্তু কেন এত গোপনীয়তা? জানা যাচ্ছে, এক ওটিটি প্ল্যাটফর্মের সঙ্গে চুক্তিবদ্ধ হয়েছে ভি-ক্যাট। ৮০ কোটি টাকার বিনিময়ে গোটা বিয়ের ভিডিও ও ছবি এই ওটিটি প্ল্যাটফর্মকে বিক্রি করেছেন ভি-ক্যাট। সেই ওটিটি প্ল্যাটফর্মেই দেখা যাবে ক্যাটরিনা ও ভিকির গ্র্যান্ড ওয়েডিং।\nআরও পড়ুন - মেহেন্দি ভরা হাতে নববধূ! এত নিরাপত্তা সত্ত্বেও ফাঁস হয়ে গেল ক্যাটরিনার ছবি?\nপ্রসঙ্গত, দীপাবলিতে পরিচালক কবীর খানের বাড়িতে বাগদান পর্ব সেরেছেন ভিকি ও ক্যাটরিনা (Katrina Kaif Vicky Kaushal wedding)। সেই অনুষ্ঠানে উপস্থিত ছিলেন শুধু দুই তারকার ঘনিষ্ঠ আত্মীয় ও পরিজনরা। জানা যাচ্ছে, মুম্বই ফিরে রিসেপশেনের আয়োজন করবেন ভি-ক্যাট। সেখানে থাকবেন বলিউডের তারকারা।\nFirst published: December 09, 2021, 19:51 IST


৩ নভেম্বরআরডি এই বছর অনেক মন বড় হয়। এটা ঠিক, এটি ডল্ফ “ইভান ড্রাগো” লন্ডগ্রেনের 63 হবেআরডি জন্মদিন! নিশ্চিতভাবে বড় খবর, তবে আপনি যতক্ষণ না পাথরের নিচে বাস না করে থাকেন, আপনি জানেন আমাদের সিদ্ধান্ত নেওয়ার জন্য একটি রাষ্ট্রপতি নির্বাচনও রয়েছে।\nআমরা জানি যে এই তিনজনের মধ্যে একটি3নভেম্বর উদযাপন করবেআরডি। অন্য দু’জনের কীভাবে?\nঠিক আছে, আপনি সেদিন দুর্দান্ত চলচ্চিত্রের খলনায়ক উদযাপন করছেন না তবে আশা করি আপনার ভোট দেওয়ার পরিকল্পনা রয়েছে। অনেক বিনিয়োগকারী ভাবছেন যে তাদের নির্বাচনের দিন পর্যন্ত বা পরে অনুসরণ করে তাদের পোর্টফোলিওগুলির জন্য কোনও পরিকল্পনা করার দরকার আছে কিনা। নির্বাচনের বছরগুলি প্রায় বিবেচ্য করার জন্য আকর্ষণীয় বাজারের কারণ রয়েছে, তবে তারা কি এগুলি কার্যকর করার জন্য যথেষ্ট বাধ্য করছে?\n“সাম্প্রতিক সংস্করণেগাইড“, নির্বাচন কীভাবে সম্ভাব্য প্যানেলটি বেরিয়ে আসবে এবং কী“ মি। বাজার “বিগত বছরগুলিতে কাজ করেছে এবং কীভাবে এটি খুব অস্বাভাবিক পরিবেশে খেলতে পারে। নিউজলেটার দেখতে এখানে ক্লিক করুন।\nনির্বাচন এবং অযৌক্তিক বছরের প্যাটার্ন\nস্টকগুলি সাধারণত রাষ্ট্রপতি নির্বাচনের বছরে ভাল করে, প্রায় 74% ইতিবাচক সমাপ্ত করে। এটি উত্সাহজনক মনে হচ্ছে, তবে বিজয়ী দল কীভাবে বাজারের পারফরম্যান্সকে প্রভাবিত করবে?\nনির্বাচনের বছর উদ্বোধনী বছর\nডেমোক্র্যাট বিজয়ী .6..6% 16.4%\nরিপাবলিকান বিজয়ী 15.2% ২.7%\nউত্স: 10/16/2020 পর্যন্ত স্লিকচার্টস ডটকম। এস অ্যান্ড পি 500 মোট রিটার্ন, 12/31 / 28-12 / 31/2017\nরিপাবলিকান ভোট পেলে বাজারগুলি বছরগুলিতে আরও ভাল কাজ করতে থাকে, তবে ক্যালেন্ডারটি ফ্লিপ হওয়ার পরে কিছুটা ভারসাম্য হয়, কারণ উদ্বোধনী বছরে ডেমোক্র্যাটদের পক্ষে ফিরিয়ে দেওয়া হয়। আমরা যখন সদ্য নির্বাচিত ডেমোক্র্যাট বা পুনরায় নির্বাচিত রিপাবলিকান পাব, তখন কী হবে?\nনিউ ডেমোক্র্যাট -2.7% 22.1%\nপুনর্নির্বাচিত রিপাবলিকান 10.7% ২.৮%\nসূত্র: স্লিকচার্টস ডটকম, 10/16/2020 পর্যন্ত। এস অ্যান্ড পি 500 মোট রিটার্ন, 12/31 / 28-12 / 31/2017\nগড়গুলি একই প্যাটার্নটি অনুসরণ করে তবে এই প্রবণতাটির কারণ কী? এটি হতে পারে যে বাজারটি traditionতিহ্যগতভাবে রিপাবলিকানদের ব্যবসায় এবং বিরোধী হিসাবে ডেমোক্র্যাটদের পক্ষে ভাল বলে মনে করে। নির্বাচনের রানআপ এবং তাত্ক্ষণিকভাবে, বিনিয়োগকারীরা প্রার্থীদের এজেন্ডা অর্থনীতির জন্য কী বোঝাতে পারে তার দাম নির্ধারণ করার চেষ্টা করে। সুতরাং এটি যুক্তিতে দাঁড়িয়েছে যে যখন কোনও ডেমোক্র্যাট জিতেন, বিনিয়োগকারীরা কম আশাবাদী বোধ করতে পারেন, যার ফলে আয় দীর্ঘমেয়াদী গড়ের চেয়ে কম হয়।\nতবে কীভাবে উদ্বোধনী বছরের টার্নআরন্ডস ব্যাখ্যা করবেন? প্রার্থীরা কী প্রতিশ্রুতি দেয় (আবার আপনার দৃষ্টিভঙ্গির উপর নির্ভর করে হুমকি দেয়) এটি আবার নেমে আসে। রিপাবলিকান এবং ডেমোক্র্যাটরা উভয়ই প্রচারণা চালানোর সময় উচ্চাকাঙ্ক্ষী, ধারণা জোরালো করে তুলেছিলেন, তবে বাস্তবতা উভয়ই হয় মাঝেমধ্যে একবার মধ্যপন্থী, বা কংগ্রেসের সাথে কাজ করার চেষ্টা করে গ্রিডলক হয়ে গেছে। রিপাবলিকানদের জন্য আশা এবং ডেমোক্র্যাটদের আশঙ্কা খুব বেশি ছিল বলে বাজারটি বুঝতে পেরেছিল, তাই পিছনে ফিরে আসাও রয়েছে। অনেকে 1992 সালে ক্লিনটনের স্বাস্থ্যসেবা প্রস্তাব বা 2008 এর আশঙ্কা করেছিলেন, যখন লোকেরা ওবামার স্বাস্থ্যসেবা পরিকল্পনা সম্পর্কে উদ্বিগ্ন ছিলেন back ক্লিন্টনের পরিকল্পনা পরিত্যাগ করা হয়েছিল এবং ওবামার মূলত এর বিতর্কিত উপাদানগুলির কিছু হারিয়েছিল।\nবিতর্কিত নির্বাচনের ফলাফল\nঅনেক পর্যবেক্ষকরা আশঙ্কা করছেন যে নির্বাচনের রাতে এই বছরের প্রতিযোগিতা নিষ্পত্তি হবে না, এমন জল্পনা নিয়ে যে হেরে যাওয়া পক্ষই ফলাফলগুলির প্রতিবাদ করবে। 2000 সালের দিকে ফিরে চিন্তা করুন, যখন 12 ডিসেম্বর পর্যন্ত বুশ / গোর ভোটের সিদ্ধান্ত হয়নি – ফ্লোরিডার ব্যালটে “ঝুলন্ত চাদগুলি” কে ভুলে যেতে পারে? বেশিরভাগ বিনিয়োগকারী স্বীকার করেন যে বাজার অনিশ্চয়তা পছন্দ করে না, সুতরাং সেই বছরের নির্বাচনের মধ্যে এবং কীভাবে আমরা বিজয়ীর বিষয়টি নিশ্চিত করেছি?\nসুপ্রিম কোর্টের রায় দেওয়ার পরে এবং গোর স্বীকার করার সময় থেকে বাজারটি 8% হিসাবে হ্রাস পেয়ে প্রায় 5% হ্রাস পেয়েছে। এত অল্প সময়ের মধ্যে কোনও মজাদার ড্রপ নয়, তবে আপনার পোর্টফোলিওটিতে পদক্ষেপ নেওয়া কি তার পক্ষে ভাল হবে? সম্ভবত, যদি না আপনি দীর্ঘমেয়াদী বিনিয়োগকারীর পরিবর্তে ব্যবসায়ী না হন।\nউইনার উপর ভিত্তি করে স্টকস\nপ্রতি চার বছরে আমাদের রাষ্ট্রপতি নির্বাচন যেমন নিশ্চিত, আমাদের কাছে মিডিয়া এবং বিশ্লেষকরা বলছেন যে কোন শেয়ারগুলি কোন প্রার্থীর অধীনে আরও ভাল করবে। “ট্রাম্প জিতলে স্টকগুলি” বা “বিডেন জিতলে স্টকস” এর দ্রুত ইন্টারনেট অনুসন্ধান আপনাকে প্রত্যেকের জন্য দীর্ঘ তালিকা দেয়। বিগত নির্বাচনের আরও কিছু গবেষণা সাধারণ বিশ্বাস দেখায় যে শক্তি এবং প্রতিরক্ষা একটি রিপাবলিকান বিজয়ীর কাছ থেকে উপকৃত হওয়া উচিত, প্রযুক্তি এবং বিকল্প শক্তি একটি ডেমোক্র্যাটের কাছ থেকে উত্সাহ অর্জন করেছিল। এই ধারণাগুলির ফলাফলগুলি স্থিরভাবে মিশ্রিত হয় এবং প্রকৃত পছন্দগুলি প্রায়শই কার্যকর হয় না। ট্রাম্পের জিততে থাকলে ২০১ coal সালে কয়লা ও জ্বালানী সংস্থাগুলিকে আবারও চাপ দেওয়া হচ্ছে বলে মনে করুন। নভেম্বর ২০১ 2016 সাল থেকে এনার্জি এক্সচেঞ্জ ট্রেড ফান্ড এক্সএলএল 57% হ্রাস পেয়েছে, কয়লা এক্সচেঞ্জ ট্রেড ফান্ড কেওএল 41% হ্রাস পেয়েছে, এস এস পি 500 500১% এর বেশি বেড়েছে। ২০০৮ সালে ওবামা জিতলে, নাটকটি বিকল্প জ্বালানী স্টক হওয়ার কথা ছিল। নভেম্বর ২০০৮ থেকে নভেম্বর ২০১২ পর্যন্ত বিকল্প শক্তি তহবিল আইসিএলএন প্রায় 72২% হ্রাস পেয়েছে, এস এস পি পি ৪ 500 শতাংশেরও বেশি বেড়েছে।\nএখানে উপস্থাপন করা ধারণাগুলি স্বীকার করে ইতিহাসের দিকে ফিরে তাকাবে, যা খুব কমই নিখুঁত গাইড। পরিস্থিতি কখনই এক রকম হয় না; উদাহরণস্বরূপ, এক বিতর্কিত 2000 নির্বাচনটি একটি ভয়াবহ ভালুক বাজারের সময় ঘটেছিল এবং আজকের বাজারটি আসলে আরও ভাল আকারে। আপনি পৃথক উদাহরণগুলিও খুঁজে পেতে পারেন যা নির্বাচনের বছর / উদ্বোধনী বছরের ট্রেন্ডের বিরুদ্ধে ছিল। অপ্রত্যাশিত পরিস্থিতির মতো মনে হতে পারে এমন পরিস্থিতিতে যখন বাজার একইরকম পরিবেশে কীভাবে প্রতিক্রিয়া দেখিয়েছে তা অন্তত আপনাকে দৃষ্টিভঙ্গি দেয়।\nএখানে গ্রহণযোগ্যতা হ’ল নির্বাচনগুলি আপনার দীর্ঘমেয়াদী কৌশলকে প্রভাবিত করবে না। এগুলি উদ্বেগ এবং উচ্চ আবেগের কারণ হতে পারে (সম্ভবত এই বছরের তুলনায় আরও বেশি!) এবং আবেগের উপর ভিত্তি করে একটি বড় বাজি তৈরি করা কখনই ভাল পরামর্শ নয়। সর্বদা হিসাবে, একটি ভাল-নির্মিত পোর্টফোলিও কৌশল থাকার একটি প্রচারের উচ্চ আবেগ থেকে বেঁচে থাকা উচিত, এমনকি যদি নভেম্বরের বড় দিন পর্যন্ত এবং পরবর্তী কয়েক মাসগুলিতে আপনাকে কিছুটা অস্থিরতা বয়ে বেড়াতে হয়।


প্রধানমন্ত্রীর পদ মর্যাদা চান এরশাদ প্রধানমন্ত্রীর পদ মর্যাদা চান এরশাদ – জাতীয় কাগজ সময়ের কণ্ঠ\nরবিবার, ১৪ Jul ২০১৯, ০২:৫৩ পূর্বাহ্ন\nপ্রধানমন্ত্রীর পদ মর্যাদা চান এরশাদ\nএমপি হিসেবে শপথ নিয়েই জাতীয় পার্টির চেয়ারম্যান হুসেইন মুহম্মদ এরশাদ বলেছেন, বিরোধী দলীয় নেতাকে যাতে ডেপুটি প্রধানমন্ত্রীর পদ মর্যাদা দেওয়া হয় সেজন্য সংসদে গিয়েই তিনি এই আইন করার প্রস্তাব করবেন। এজন্য স্পিকার ড. শিরীন শারমিন চৌধুরীর সঙ্গে কথাও বলবেন তিনি।\nআজ রবিবার দুপুর ১২টায় সংসদ ভবনের তৃতীয় তলায় বিরোধী দলীয় নেতার কার্যালয়ে সাংবাদিকদের এক প্রশ্নের জবাবে তিনি এ কথা বলেন। এর আগে তিনি স্পিকার ড. শিরীন শারমিন চৌধুরীর কার্যালয়ে শপথ নেন।\nএরশাদ বলেন, বিরোধী দলীয় নেতা হিসেবে শপথ নিতে পেরে আমি গর্বিত। সংসদের ডেপুটি স্পিকার যাতে বিরোধী দল থেকে নেওয়া হয় সেও দাবি জানাবো আমি। এছাড়া বিরোধী দলীয় চিফ হুইপকে প্রতিমন্ত্রীর পদমর্যাদা ও সংসদীয় কমিটির সভাপতি পদে বেশি করে বিরোধী দল থেকে নেয়ার দাবি জানানো হবে।\nতিনি আরো বলেন, আমরা সংসদে শক্তিশালী বিরোধী দল হতে চাই। সংসদীয় কার্যপ্রণালী মেনে আমরা কাজ করব। কথায় কথায় ওয়াকআউট করব না।


মার্চ 21, 2019 বাইনারি বিকল্প ফরেক্স কী লেখক মোজাম্মেল পেরেস 97562 দর্শকরা\nআপনি, অবশ্যই, (বা ঋণ, বা চুরি) অর্থ সংরক্ষণ এবং একটি ব্যয়বহুল কোন ডিপোজিট বোনাস বাইনারি বিকল্প নেই টিকেট কিনতে পারেন। কিন্তু ঘটনা ইতিমধ্যে খুব ব্যয়বহুল। সব পরে, যেমন একটি রিসোর্ট জন্য ভাউচার ছাড়াও, এটা জামাকাপড় কিনতে প্রয়োজনীয় এবং উপযুক্ত। এবং অন্যথায়, অন্তত, গুরুত্বপূর্ণ, আপনি ইউরোপীয় ভাষা শিখতে হবে। যাতে লোকেরা আপনার উপর আপনার চোখ নিক্ষেপ করে কেবল "আমার নাম মাশা" উত্তর দেয় না, তবে আরো কিছু যোগ্য। তার কান্না অবাক হয়ে উঠলো: "বাহ, এবং পুতুল এখনও কথা বলছে!"\nযাই হোক না কেন আপনি মনে করেন, এই অ্যাপ্লিকেশনটির নাম পড়া, এটি মদ্যপ পানীয়, শক্তিশালী এবং খুব বেশী ডিসকাউন্ট ছাড়াই শুধুমাত্র একটি গাইড। Alkoskaner মধ্যে শুধুমাত্র তিনটি বিভাগ আছে: বিয়ার, ওয়াইন এবং প্রফুল্লতা। পছন্দসই বিভাগে ঘুরে, আপনি প্রদর্শন করতে তালিকা নির্দিষ্ট করতে পারেন, উদাহরণস্বরূপ, দ্রাক্ষারস বা হুইস্কি শুধুমাত্র শ্যাম্পেন নোট - শক্তিশালী পানীয়। একই সময়ে, ওয়াইনের তালিকাটি শুকনো বা আধা মিষ্টি কিনা তা নির্দেশ করে না - এই তথ্য শুধুমাত্র পণ্যটির বিশদ বিবরণের জন্য রূপান্তরের ক্ষেত্রে উপলব্ধ।\nবাড়ির ডেলিভারির জন্য ব্যাংকটি একটি ব্যাংকনোট পেয়েছিল, সে বুঝতে পেরেছিল যে সে জাল ছিল, অন্য দোকানে তাকে কোন ডিপোজিট বোনাস বাইনারি বিকল্প নেই একই টাকা দিয়েছিল এবং আটক করা হয়েছিল। কিন্তু আপনি যদি অনেক টাকা থাকে না, তখন তুমি স্পষ্ট শেয়ার বাজারে বাণিজ্য অনেক দালাল একজনের কাছ থেকে নিযুক্ত করা হতে পারে।\nইউকে ফোরেক্স ব্রোকার যদি দেউলিয়াতার জন্য FCA ফাইলগুলির সাথে নিবন্ধিত হয় বা অকালিক তরলতার মাধ্যমে চলে তবে FSCS বীমা স্কিমটি সর্বোচ্চ £ 50,000 এর জন্য বীমা সুরক্ষা সরবরাহ করে।\nএক দিকে পরিকাঠামো উন্নয়নে একগুচ্ছ প্রকল্প ঘোষণা। অন্য দিকে শেয়ার ও বন্ডের বাজার চাঙ্গা করতে একাধিক পদক্ষেপ। এই দুইয়ের জেরে দীর্ঘ তিন বছর বাদে বাজেটের দিনে উঠল সূচক। শনিবার বাজেট পেশের পরে বাজার বন্ধের সময়ে সেনসেক্স ওঠে ১৪১.৩৮ পয়েন্ট। থিতু হয় ২৯,৩৬১.৫০ অঙ্কে। উল্লেখ্য, শনিবার হলেও এ দিন বাজেট উপলক্ষে খোলা ছিল বাজার। তবে সূচক উঠলেও বাজেট ভাল হল না মন্দ, তা নিয়ে ধন্দ ছিল লগ্নিকারীদের মনে। যে-কারণে লেনদেনের পুরো সময়টাই সূচক দুলেছে ঘড়ির পেন্ডুলামের মতো। ২৯,৪১১ দিয়ে শুরু করে এক সময় তা নামে ২৮,৮৮২ পয়েন্ট। পরে ফের মাথা তোলে উপরের দিকে। এর বাইরে ড্যাফোডিল এবং বাংলা টনিক নামে দুুটি কোম্পানি মোবাইল কারখানা করার আবেদন কোন ডিপোজিট বোনাস বাইনারি বিকল্প নেই করলেও পরবর্তীতে তাদের আর কোনো উদ্যোগ দেখতে পায়নি বিটিআরসি। এ বিষয়ে তারা আবেদনের পর কোনো যোগাযোগও করেনি।\n“নিশ্চয়ই আল্লাহ মুমিনদের পক্ষ হতে প্রতিহত করেন (তাদের দুশমন হতে)। তিনি কোনো বিশ্বাসঘাতক, অকৃতজ্ঞকে পছন্দ করেন না।”(১১)\nআমরা আশা করি আজকের প্রজন্মের প্রেরণা এই তরুন রাজনীতিবিদ তাড়াতাড়ি সুস্থ্য হয়ে দেশে আসবেন। তারেক রহমানের রাজনীতিতে আবারও সরব উপস্থিতির অপেক্ষায় বাংলাদেশ। তার বিরুদ্ধে যত ষড়যন্ত্রই করা হোক না কেন বেগম খালেদা জিয়ার পরে তিনিই হবেন বিএনপির প্রধান । তখন তারেক রহমানই হবেন, বাংলাদেশের মানুষের জন্য দেশ গড়ার এক নব কারিগর, এক নতুন স্বপ্নদ্রষ্টা ও পথপ্রদর্শক।\nএটা মনে হতে পারে যে এই ধরনের ব্যবসায় যে এখানে আপনি শুধু সম্পদ বিনিময় আন্দোলন অনুমান করতে পারেন জন্য প্রস্তুতি দরকার নেই, কিন্তু এটা নয়। এই ধরনের ট্রেডিং এখনো ঝুঁকিপূর্ণ। স্ট্র্যাটেজি করতে সহায়তা করবে - উল্লেখযোগ্যভাবে আপনার ঝুঁকি কমাতে, এবং যদি আপনি টার্মিনালে খেলবেন না, যথা ট্রেডিং সিস্টেম ব্যবহার, এটা সবসময় ফলে ফলবান ট্রেড। মনের মধ্যে এই রাখুন, বিশেষ করে যদি আপনি তাদের প্রাথমিক কর্মসংস্থান ট্রেড করতে পরিকল্পনা। একটি ট্রেড দেয়ার আগে অবশ্যই আপনি কতটুকু রিস্ক নিবেন তা ঠিক করতে হবে এবং সে ট্রেডটি থেকে কত রিওয়ার্ড বা প্রফিট আশা করছেন সেটিও ঠিক করে নিতে হবে । নতুন ট্রেডাররা বেশিরভাগ সময় আন্দাজে ট্রেড করে থাকে । যার ফলে রিস্ক রিওয়ার্ডের সমন্বয় না থাকায় একাউন্টে লসের পাল্লাটি অনেক বেড়ে যায়।\nকোন ডিপোজিট বোনাস বাইনারি বিকল্প নেই - ফরেক্স সংবাদ\nদ্রষ্টব্য: আপনার নিকটবর্তী শাখাগুলো খুঁজতে উপরোল্লিখিত ব্যাংক/এক্সচেঞ্জ হাউজগুলোর নামের উপর ক্লিক করুন। তাই Heikin-ইভটিজার দেরী হয় এবং পিলসুজ চার্ট অনেক দ্রুত এবং আরো লাভ করতে সাহায্য করে. কেন আমরা তারপর একটি Heikin-ইভটিজার ব্যবহার করা উচিত? কারণ এটি Heikin-ইভটিজার যে বিলম্ব, ব্যাখ্যা ইতিমধ্যে ছিল, এটা মিথ্যা সংকেত কম সংখ্যক এবং বাজার বিরুদ্ধে ট্রেডিং থেকে আমাদের প্রতিরোধ. অন্য দিকে, Heikin-আশি মোমবাতি তারা অনেক বিভিন্ন নিদর্শন আছে কি না মোমবাতি অসদৃশ কারণ পড়তে সহজ হয়.\nট্রেডিং সিস্টেম ডিভলপমেন্ট - অলিম্পিক ট্রেড কাস্টমার সার্ভিস\nb. মার্কিন যুক্তরাষ্ট্র এবং কানাডার বাইরে। আপনি অ্যাপ্লিকেশনটি অন্য কোনো দেশে নিয়ে থাকলে, সেই দেশের আইন প্রযোজ্য হবে।\n1. বস্তু: শান্তি জন্য সংগ্রাম (শান্তি জন্য সংগ্রাম); তাওয়াফের সময় ‘রমল’ কোন ডিপোজিট বোনাস বাইনারি বিকল্প নেই করা। রমলের পদ্ধতি হলো তাওয়াফের প্রথম তিন চক্করের সময় ঘনঘন কদম ফেলা এবং উভয় কাঁধ হেলাতে হেলাতে চলা। (বুখারি : ১৫০১)।\n840 ডলার: লেনদেন শেষে খেলোয়াড়ের স্কোর। 8. স্ট্রোব: দুই চিপ স্ট্রোব (0.5-9 বার / সেকেন্ড), সম্পূর্ণ রৈখিক ডিমিং এবং পরিবর্তনশীল স্ট্রোবস্কোপিক গতি।\nঠান্ডা আবহাওয়ার শুরুতে ঠান্ডা আবহাওয়ার শুরুতে ঝরনা-প্রমাণ বুশ হেইস স্টারবারস্ট তার ফুলের সাথে জুড়ে প্রথম দিন থেকে শুরু করে। বিভিন্ন প্রজাতির থেকে ভিন্ন ভিন্ন যে মখমল ফুল দ্বারা তৈরি inflorescences একটি গম্বুজ আকৃতি আছে। পাতা প্রচুর উজ্জ্বল হয়, তুষারপাত এর সূত্রপাত আগে একটি আকর্ষণীয় চেহারা আছে। প্রাপ্তবয়স্ক বুশ মাত্র 1 মিটার ২0 সেন্টিমিটার পর্যন্ত উচ্চতা রয়েছে। কিন্তু আমাদের শ্রদ্ধা নিবেদন করতে হবে - ভারী ঢেউয়ের ওজন সহ্য করার জন্য ডালগুলি খুব শক্তিশালী। টেবিলের রাতে বাম দিকের ধারালো বস্তুগুলি আপনার ঘরে মন্দ শক্তির সাথে লড়াই করার জন্য গৃহকর্মীকে হস্তক্ষেপ করবে। অতএব, বক্সগুলিতে ছুরি, ফর্ক, কাঁচি, সূঁচ ইত্যাদি সরান। লিল দিয়ে তাদের বন্ধ না করেও আপনি টেবিলে লবণ কোন ডিপোজিট বোনাস বাইনারি বিকল্প নেই এবং মরিচ বাদ দিতে পারবেন না।\n–কি করে ছাড়ি ! টেসটোসটেরন তো আইরিশ নানরা দিয়ে গেছেন।\nসম্প্রতি চালু হওয়া ইন্সটিটিউট তানজিল একাডেমী দেশের মানুষকে আরো বেশি অনলাইনে দক্ষ করার লক্ষ্যে তাঁদের কার্যক্রম শুরু করেছে। অন্য প্রতিষ্ঠান থেকে তানজিল একাডেমী সম্পূর্ণই আলাদা। কারণ তানজিল একাডেমী গতানুগতিক ধারায় বিশ্বাস করে না। এখানে শুধু তারাই অংশগ্রহণ করতে পারে যাদের ধৈর্যের সঙ্গে পরিশ্রমের রয়েছে প্রবল ইচ্ছা অনলাইন ক্যারিয়ার গড়ার। যার মধ্যে সেই ইচ্ছা বা ধৈর্য [ Read More ]\nএই ভোকেশনাল ট্রেনিং স্কলারশিপ সম্পর্কে আইডিবি-বিআইএসইডাব্লিউর প্রোগ্রাম অফিসার জাহিদ-আল-মাহাদী বলেন, ‘এই স্কলারশিপ ২০১২ সালে শুরু হয়। এখন পর্যন্ত এখানে ২৬০ জন বিভিন্ন ট্রেডে ট্রেনিং নিয়েছে এবং তারা সবাই দেশ-বিদেশের বিভিন্ন প্রতিষ্ঠানে কর্মরত রয়েছেন।’ রাশিয়াতে মাঝারি আকারের রিসর্টগুলির একটিতে 14 দিনের কোন ডিপোজিট বোনাস বাইনারি বিকল্প নেই বিশ্রাম হবে প্রায় 30,000 রুবেল। অতএব, সিদ্ধান্ত ছিল যে এই পরিমাণ যথেষ্ট হবে। প্রধান শর্ত হল যে একজন কর্মী একটি রাশিয়ান ভ্রমণ কোম্পানির মাধ্যমে সফর করেন। এই বিলটিতে ট্রাভেল এজেন্সি পরিষেবাদি ব্যবহার না করেই একটি অননুমোদিত সফর করার কিছু নেই। এটা মনে রাখা উচিত যে খরচ জন্য ক্ষতিপূরণ প্রাপ্তির পরে, আয়কর প্রদেয়।\nএখানে কিছু অতিরিক্ত ক্লাউড ব্যাকআপ সংস্থান রয়েছে যা আপনি পছন্দ করতে পারেন। “বিষয়টি যখন আপনার পরিবার নিয়ে, তখন তো ঝুঁকি নেওয়া যায়না,” শক্ত জবাব দিলেন ইমোন।\nতোয়ালে কাঁধে ফেলে দাদার সামনে দিয়েই আমি স্নানঘরে ঢুকলাম। দাদা একবার নড়েচড়ে উঠল, তার পর আবার আজকের খবরের কাগজে মন দিল। >তড়িৎ শক্তি যে কোন ডিপোজিট বোনাস বাইনারি বিকল্প নেই যন্ত্রের সাহায্যে শব্দ শক্তিতে রুপান্তিরিত হয়- উত্তরঃ লাউড স্পিকার।


অলি আহাদের মেয়ে ফারহানা: এক অতৃপ্ত অভিশপ্ত আত্মার রূপ! || Kushiararkul | কুশিয়ারার কূল\nঅলি আহাদের মেয়ে ফারহানা: এক অতৃপ্ত অভিশপ্ত আত্মার রূপ!\nপ্রকাশিত: ১৯, জুন - ২০১৯ - ০২:০৪:৩০ PM - Revised Edition: 30th April 2019\nকূল ডেস্ক (সায়েদুল আরেফিন) :: সংসদে সংরক্ষিত নারী আসনে নির্বাচিত সাংসদ রুমিন ফারহানা আবার আলচনায় আসার নিজ পিতার পদাঙ্ক অনুসরণ করে চরম মিথ্যাচারের সমূদ্রে গা ভাসিয়েছেন। কে এই এমপি ফারহানা! তাঁর রক্তের ধারার অতীত রাজনৈতিক ইতিহাস না জানলে তাঁকে জানতে আমাদের অসুবিধা হতে পারে। তাই উনার এই অবিরাম মিথ্যাচারের পিছনে কী কী কারণ থাকতে পারে তার একটা হিসেব নেওয়া দরকার। সাংসদ ফারহানার পিতার নাম অলি আহাদ, যিনি ভাষা সৈনিক নামে পরিচিত। অলি আহাদ পাকিস্তান স্বাধীন হবার পরে মুসলীম লীগের যুবলীগ হয়ে, গণ আযাদী লীগ থেকে বঙ্গবন্ধুর সহচর্যে এসে আওয়ামী লীগে যোগ দিয়ে প্রথমে প্রচার সম্পাদক আর পরে সাংগঠনিক সম্পাদক নির্বাচিত হন।\nএর আগে তিনি ১৯৫২ সালের ভাষা আন্দলনে যোগ দিয়ে, সামসুল হক, বঙ্গবন্ধু শেখ মুজিবর রহমানসহ অন্যদের সাথে জেলে যান। আওয়ামী লীগে থাকা অবস্থায় তিনি ১৯৫৪ সালের যুক্ত ফ্রন্টের নির্বাচনে যাবার ঘোর বিরধিতা করেন। নির্বাচন পরবর্তী তাঁর কার্যকলাপে ধারণা করা হয় যে তিনি পাকিস্তানি সরকারের এজেন্ট হয়েই এটা করেছিলেন। কারণ তিনি কাগ্মারী সম্মেলনে আওয়ামী লীগ ছেড়ে চলে যান মওলানা ভাসানীর সাথে। কিন্তু তিনি সেখানেও না থেকে আইয়ুব খানের পাণ্ডা হিসেবে ন্যাশনাল ডেমোক্রেটিক ফ্রন্ট গঠনে বিরাট অবদান রাখেন। উণসত্তরের গণঅভ্যুত্থানের পরে যখন বাঙ্গালীরা অধিকাংশই পশ্চিমাদের বিরুদ্ধে সোচ্চার ঠিক সেই সময় ১৯৭০ সালে তিনি গঠন করেন পাকিস্তান ন্যাশনাল লীগ, হন তার সভাপতি। এখানেও সুবিধা করতে না পেরে তিনি কাগুজে সংগঠন ডেমোক্রেটিক লীগ গঠন করে তার চেয়ারম্যান হন।\nস্বাধীনতা যুদ্ধে তাঁর অবদান কেমন হতে পারে উপরের ঘটনা থেকে তা সহজেই অনুমান করা যায়। তাই সদ্যস্বাধীন দেশ ও সরকারের বিরুদ্ধে নানা অপরাধ সংঘটনের ফলে ১৯৭৪ সালে অলি আহাদ গ্রেফতার হয়ে জেলে যান এবং বঙ্গবন্ধু নিহত হবার দিন তাঁকে জেল থেকে মুক্তি দেওয়া হয়। সাংসদ ফারহানার পিতা অলি আহাদের রাজনৈতিক জীবন পর্যালোচনা করলে দেখা যায় যে তিনি এক অভিশপ্ত, অতৃপ্ত আত্মার রাজনীতিক। নিজে নিজে বহুবার তিনি তাঁর রাজনৈতিক স্বত্বাকে হত্যা করেছেন যা তাঁর জন্য রাজনৈতিক আত্মহত্যার সামীল। শুধু ইসলামেই আত্মহত্যা নিসিদ্ধ বা পাপ কাজ নয়, হিন্দু শাস্ত্রমতে স্বাভাবিক মৃত্যু ও আত্মহত্যার মধ্যে বিস্তর ফারাক আছে। তাই এই দুই ক্ষেত্রে আত্মার ভাগ্যও বদলে যায়। আত্মহত্যা যেহেতু অস্বাভাবিক মৃত্যুর একটা চূড়ান্ত রূপ, নিজেই নিজেকে খুন করা, প্রকৃতির তৈরি স্বাভাবিক নিয়মকে লঙ্ঘন করা, তাই শাস্ত্রমতে আত্মহত্যাকে পাপকার্য হিসেবে দেখানো হয়েছে। তাই মৃত্যুর পরেও কিছু শাস্তি পেতে হয় আত্মঘাতীর আত্মাকে।\nযে ব্যক্তি আত্মহত্যা করেন, মৃত্যুর পরেও তার আত্মা পূর্ণ সচেতন থাকে। তাই আত্মহত্যাকারীর আত্মা শান্তির জন্য হন্যে হয়ে দ্বারে দ্বারে ঘুরে ফেরে, একটু শান্তির আশায়। যেমন দ্বারে দ্বারে ঘুরে ফেরে বহুগামী পুরুষ ও নারীরা, একটু সুখ ও শান্তির আশায়, কিন্তু তারা তা পায় না। অলি আহাদের ক্ষেত্রেও সেই একই অবস্থা দেখা যায়। রক্তের উত্তরাধিকার হিসেবে সাংসদ ফারহানার কী সেই একই সমস্যার লক্ষণ দেখা যায়! তা না হলে তিনি সংসদে সংরক্ষিত নারী আসনের সাংসদ। তাঁকে নিয়ে বিভিন্ন প্রিন্ট মিডিয়ায় নানা কথা আর ছবি ছাপা হয় কেন! ১৯৭২-এর সংবিধানে ৩০০ নির্বাচনী এলাকায় প্রত্যক্ষ নির্বাচনের মাধ্যমে ৩০০ সদস্য নির্বাচিত হওয়ার বিধান করা হয়। তখন একটি উপধারায় এ ঘোষণাও দেওয়া হয় যে ‘সংবিধান প্রবর্তন হইতে ১০ বৎসরকাল অতিবাহিত হওয়ার অব্যবহিত পরবর্তীকালে সংসদ’ ভেঙে না যাওয়া পর্যন্ত ১৫টি আসন কেবল নারী সদস্যদের জন্য সংরক্ষিত থাকবে এবং তাঁরা আইন অনুযায়ী পূর্বোক্ত সদস্যদের দ্বারা নির্বাচিত হবেন।\n১৯৭৮ সালে নারীদের সংরক্ষিত আসনের সংখ্যা বাড়িয়ে করা হয় ৩০। পরে তা বাড়িয়ে প্রথমে ৪৫ এবং তাঁর পরে করা হয় ৫০ আসন। রুমিন বার বার বলেন এই সংসদ অবৈধ। তাঁর কথা শুনে মনে হয় তিনি মনে হয় সেই অবৈধ সংসদের একমাত্র বৈধ সাংসদ কারণ তিনি একমাত্র যিনি লণ্ডনে গিয়ে ‘লন্ডন রহমান ভাই’য়ের প্রত্যক্ষ ভোটে নির্বাচিত হয়েছেন। তা না হলে তিনি গতকাল সংসদে বলেছেন, সংবিধানের ৬৫ (২) ধারায় বলা আছে, জনগণের প্রত্যক্ষ ভোটে জনপ্রতিনিধি নির্বাচিত হতে হবে।... এখানে যারা আছেন তাঁরা কয়জন জনগণের প্রত্যক্ষ ভোটে নির্বাচিত হয়েছেন! আসলেই ‘যার মনে যা ফাল দিয়ে ওঠে তা’। তিনি তো সংবিধান অনুযায়ী ৩০০ নির্বাচিত সদস্যদের ভোটে নির্বাচিত হননি যেমন ঘটে রাষ্ট্রপতি নির্বাচন বা স্পিকার নির্বাচনের সময়। রুমিন সাহেবা এবং তাঁদের হালের জোট নেতা ড. কামাল হোসেন অনেকবার এমন ফালতু কথা বলেছেন, যিনি বঙ্গবন্ধুর দয়ায় বিনা প্রতিদ্বন্দ্বিতায় ২ বার বিনা ভোটে জাতীয় সংসদে সাংসদ নির্বাচিত হয়েছিলেন, মন্ত্রী হয়েছিলেন।\nব্যারিস্টার ফারহানাকে বলি, দয়া করে বিএনপি’র গঠনতন্ত্র একবার পড়ে দেখুন আপনার মনোনয়ন বৈধ কি না। আপনি কী আওয়ামী লীগের কর্মীদের মামলা না করার নীতির বদৌলতে, দয়ায় এমপি হয়ে আপনার ভাষায় ‘অবৈধ সংসদের’ বৈধ সুযোগ সুবিধা নিচ্ছেন! নাকি আপনার বাবার অভিশপ্ত, অতৃপ্ত আত্মা উত্তরাধিকার সুত্রে আপনার উপর ভর করেছে! তার থেকে মুক্তির পথ খুঁজতে এমন আবোলতাবোল বকছেন!\nসৌজন্যে : বাংলা ইনসাইডার।\nগণফোরামে যাবার খবর গুজব, ভিত্তিহীন : ডন সামাদ\nসংলাপে শেখ হাসিনার কাছে ধরা খেলেন মওদুদ আহমদ\nপথিকের অবাক চোখ খুঁজে ফেরে সেই হাওয়া ভবন, বাংলাদেশ


‘কুললু নাফসীন জায়কাতুল মউত’ - কুষ্টিয়া নিউজ | Kushtia News\n“হাদীস শরীফে রয়েছে যে, মানবাত্মা যখন দেহ পিঞ্জর থেকে বিচ্ছিন্ন হয়ে পড়ে, তখন আকাশমন্ডল থেকে অতি উচ্চঃস্বরে তিনবার ডেকে প্রশ্ন করা হয়, . “হে আদমসন্তান! বল, তুমি কি পৃথিবীকে পরিত্যাগ করে এসেছো, না পৃথিবী তোমাকে পরিত্যাগ করেছে? আর তুমি কি পৃথিবীকে অর্জন করেছিলে, না পৃথিবী তোমাকে অর্জন করেছিল? আর হে বান্দা! পৃথিবী কি তোমাকে গ্রহন করেছিল, নাকি তুমিই আল্লাহতায়ালাকে বিস্মৃত হয়ে পৃথিবীকে গ্রহন করেছিলে?”আবার যখন গোসল দেওয়ার জন্য স্নানের জায়গায় রাখা হয় তখনও গগনমন্ডল থেকে তিনবার উচ্চঃস্বরে আওয়াজ দিয়ে বলা হয় – “ওহে আদম সন্তান! তোমার যেই শক্তিমান দেহবল্লরী এখন কোথায়? আর কে-ই বা তোমাকে এত দুর্বল ও অসহায় করেছে? আর তোমার সেই বাকপটু জিহ্বা আজ কোথায়? এখন কেন তুমি নির্বাক হয়ে পড়ে রয়েছো; আর তোমার সেই তীব্র শ্রবণেন্দ্রীয় কর্ণদ্বয়কে এমন বধির করেছে কে? আর কেইবা নিষ্ঠুরের মত তোমাকে স্বীয় বন্ধু-বান্ধব থেকে পৃথক করে দিয়েছে? . তারপর যখন কাফন পরানো হয়, সেই সময়েও আকাশমন্ডল থেকে তিনবার অতি উচ্চঃস্বরে ডাক দিয়ে বলা হয় – “হে আদম সন্তান!তুমি যদি বেহেশতি বান্দা হয়ে থাক, তাহলে সুসংবাদের কথাই বটে, কিন্তু তুমি যদি দোযখী বান্দা হয়ে থাক, তাহলে তোমার জন্য শত আক্ষেপ। আর হে আদম সন্তান! তোমার প্রতি যদি আল্লাহপাক সন্তুষ্ট ও রাজী থাকেন, তবেই অতি উত্তম; কিন্তু আল্লাহ তায়ালা যদি তোমার প্রতি ক্রোধান্বিত হয়ে থাকেন, তবে এর পরিণাম অত্যান্ত ভয়াবহ।” আর তৃতীয়বার বলা হয়, “ওহে আদম সন্তান! তুমি এখন এক দুর্গম ও কন্টকাকীর্ণ পথে যাত্রা করবে। তুমি চিন্তা করেছ কি? আর সেই দুর্গম পথের সম্বল তোমার আছে কি? আজ তুমি সুখ-সজ্জা পরিত্যাগ করে অতি বিপদ-সঙ্কুল ভয়ঙ্কার স্হানে গমন করবে, কিন্তু কখনও আর ফিরে আসতে পারবে না।” . আবার যখন মৃতব্যাক্তিকে খাটের ওপর রাখা হয়,তখন পূর্বের ন্যায় তিনবার ঘোষণা করা হয় – ‘ওহে আদম সন্তান! যদি তুমি পুণ্যবান হয়ে থাকো, তাহলে তোমার জন্য সুসংবাদ। আর দুষ্কর্মশীল হলে তোমার উদ্দেশ্যে রয়েছে দুঃসংবাদ; কিন্তু তুমি যদি আল্লাহপাকের রেজামন্দি হাসিল করে থাক এবং তওবা করে থাক, তাহলে খুব উত্তম করেছো। এছাড়া তোমার পরিণাম অত্যান্ত মন্দ হবে।\nঅতঃপর যখন খাটকে জানাযার নামাযের জন্য সারিবদ্ধ কাতারের সম্মুখে রাখা হয়, তখন আবার আগের মত ঘোষণা করা হয় -হে আদম সন্তান! তুমি তোমার জীবনের ভাল-মন্দ যা কিছু সম্পন্ন করেছ, এখন সবকিছু প্রত্যক্ষ করবে। যদি সৎভাবে পূন্য সঞ্চয়ের মধ্য দিয়ে নিজ জীবনকে অতিবাহিত করে থাক, তবে তোমার জন্য রয়েছে সুসংবাদ; কিন্তু যদি মন্দভাবে পাপের স্রোতে গা ভাসিয়ে জীবনকে অতিবাহিত করে থাক, তবে তোমার ধ্বংস অবধারিত।”অতঃপর মৃত ব্যাক্তিকে যখন কবরের পাশে রাখা হয়, তখন কবর তাকে তিনবার প্রশ্ন করে – “ওহে আদম সন্তান! একদিন আমার ওপর দিয়ে পরমানন্দে হেসে-খেলে বেড়িয়েছো, এখন কেঁদে কেঁদে আমার অভ্যন্তরে প্রবেশ কর। আর এক কালে আমার পৃষ্ঠদেশে কত আনন্দ ও উৎফুল্ল হৃদয়ে সময় অতিবাহিত করেছিলে, কিন্তু এখন চিন্তিতাবস্হায় আমার মধ্যে প্রবেশ কর, আর এককালে তুমি বেশ বাকপটু ছিলে কিন্তু এখন নির্বাক ও বিমর্ষ চিত্তে আমার অভ্যন্তুরে দাখিল হও।”তারপর দাফন কাফন সম্পাদন করে লোকজন যখন নিজ নিজ গন্তব্যস্হলে চলে যায়, তখন পরম কৌশলী আল্লাহ তায়ালা বলেন –“ওহে আমার প্রীয় বান্দা! আজ তুমি নির্জন কবরের মাঝে ঘোর অন্ধকার বন্ধু-বান্ধব ও দোসরহীন একা একা পড়ে রয়েছ। আত্মীয়-স্বজন সকলেই তোমাকে ছেড়ে চলে গেছে ; কিন্তু একসময় তুমি তাদের জন্য আমার বিধি নিষেধের গন্ডি অতিক্রম করে পাপকাজে পরিলিপ্ত হয়েছিলে এবং আমাকে ভুলে গিয়েছিলে।\nহে বান্দা! আজ এই দুর্দিনে তোমার প্রতি আমি অত্যান্ত দয়ালু হব ও মেহেরবান হব। যা দেখে আমার সৃষ্ট জীবসকল বড়ই আশ্চার্যান্বিত হয়ে পড়বে। হে বান্দা! জেনে রাখ, মাতা সন্তানের প্রতি কতটুকু স্নেহশীল ও মমতাময়ী হয়ে থাকে, আমি আমার বান্দার জন্য তদাপেক্ষাও অধিক স্নেহশীল ও দয়ালু।”বিষয়ভিত্তিক কুরআনের আয়াত: মৃত্যুর বর্ণনাআল্লাহ্ সুবহানওয়া তা’আলা বলেন: ১. “প্রত্যেক প্রাণীকে মৃত্যুর স্বাদ গ্রহণ করতে হবে। আর কিয়ামতের দিন তোমাদের পরিপূর্ণ বদলা দেওয়া হবে। তারপর যাকে দোযখ থেকে দূরে রাখা হবে এবং জান্নাতে প্রবেশ করানো হবে, সেই সফলকাম। আর পার্থিব জীবন ধোঁকার বস্তু ছাড়া কিছুই নয়।” -(সূরা আল ইমরান, আয়াত: ১৮৫)২. “প্রত্যেককে মৃত্যুর স্বাদ আস্বাদন করতে হবে। আমি তোমাদেরকে মন্দ ও ভাল দ্বারা পরীক্ষা করে থাকি এবং আমারই কাছে তোমরা প্রত্যাবর্তিত হবে।” -(সূরা আম্বিয়া, আয়াত: ৩৫)৩. “তোমরা যেখানেই থাক না কেন; মৃত্যু কিন্তু তোমাদেরকে পাকড়াও করবেই। যদি তোমরা সুদৃঢ় দূর্গের ভেতরেও অবস্থান কর, তবুও।…” -(সূরা আন নিসা, আয়াত: ৭৮)৪. “হে ঈমাণদারগণ! তোমরা তাদের মত হয়ো না, যারা কাফের হয়েছে এবং নিজেদের ভাই বন্ধুরা যখন কোন অভিযানে বের হয় কিংবা জিহাদে যায়, তখন তাদের সম্পর্কে বলে, তারা যদি আমাদের সাথে থাকতো, তাহলে মরতোও না আহতও হতো না। যাতে তারা এ ধারণা সৃষ্টির মাধ্যমে সংশ্লিষ্টদের মনে অনুতাপ সৃষ্টি করতে পারে। অথচ আল্লাহই জীবন দান করেন এবং মৃত্যু দেন। তোমাদের সমস্ত কাজই, তোমরা যা কিছুই কর না কেন, আল্লাহ সবকিছুৃই দেখেন।” -(সূরা আল ইমরান, আয়াত: ১৫৬)৫. “তুমি কি তাদেরকে দেখনি, যারা মৃত্যুর ভয়ে নিজেদের ঘর ছেড়ে বেরিয়ে গিয়েছিলেন? অথচ তারা ছিল হাজার হাজার। তারপর আল্লাহ তাদেরকে বললেন মরে যাও। তারপর তাদেরকে জীবিত করে দিলেন। নিশ্চয়ই আল্লাহ মানুষের উপর অনুগ্রহকারী। কিন্তু অধিকাংশ লোক শুকরিয়া প্রকাশ করে না।” -(সূরা বাকারাহ্, আয়াত: ২৪৩)৬. “বলুন, তোমরা যে মৃত্যু থেকে পলায়নপর, সেই মৃত্যু অবশ্যই তোমাদের মুখামুখি হবে, অতঃপর তোমরা অদৃশ্য, দৃশ্যের জ্ঞানী আল্লাহর কাছে উপস্থিত হবে। তিনি তোমাদেরকে জানিয়ে দিবেন সেসব কর্ম, যা তোমরা করতে।” -(সূরা আল জুমুআহ, আয়াত: ৮)৭. “যখন তাদের কারও কাছে মৃত্যু আসে, তখন সে বলেঃ হে আমার পালণকর্তা! আমাকে পুনরায় (দুনিয়াতে ) প্রেরণ করুন।যাতে আমি সৎকর্ম করতে পারি, যা আমি করিনি। কখনই নয়, এ তো তার একটি কথার কথা মাত্র। তাদের সামনে পর্দা আছে পুনরুত্থান দিবস পর্যন্ত।” -(সূরা আল মুমিনুন, আয়াত: ৯৯-১০০)৮. “যেদিন তারা ফেরেশতাদেরকে দেখবে, সেদিন অপরাধীদের জন্যে কোন সুসংবাদ থাকবে না এবং তারা বলবে, কোন বাধা যদি তা আটকে রাখত।” -(সূরা আল ফুরকান, আয়াত: ২২)৯. “ফেরেশতা যখন তাদের মুখমন্ডল ও পৃষ্ঠদেশে আঘাত করতে করতে প্রাণ হরণ করবে, তখন তাদের অবস্থা কেমন হবে?” -(সূরা মুহাম্মদ, আয়াত: ২৭)১০. “আর যদি তুমি দেখ, যখন ফেরেশতারা কাফেরদের জান কবজ করে; প্রহার করে, তাদের মুখে এবং তাদের পশ্চাদদেশে আর বলে, জ্বলন্ত আযাবের স্বাদ গ্রহণ কর।” -(সূরা আল আনফাল, আয়াত: ৫০)১১. “ফেরেশতারা তাদের জান এমতাঅবস্থায় কবজ করে যে, তারা নিজেদের উপর যুলুম করেছে। তখন তারা অনুগত্য প্রকাশ করবে যে, আমরা তো কোন মন্দ কাজ করতাম না। হ্যাঁ নিশ্চয় আল্লাহ সববিষয় অবগত আছেন, যা তোমরা করতে। অতএব, জাহান্নামের দরজসমূহে প্রবেশ কর, এতেই অনন্তকাল বাস কর। আর অহংকারীদের আবাসস্থল কতই নিকৃষ্ট।” -(সূরা নাহল, আয়াত: ২৮-২৯)১২. “নিশ্চয় যারা বলে, আমাদের পালনকর্তা আল্লাহ, অতঃপর তাতেই অবিচল থাকে, তাদের কাছে ফেরেশতা অবতীর্ণ হয় এবং বলে, তোমরা ভয় করো না, চিন্তা করো না এবং তোমাদের প্রতিশ্রুত জান্নাতের সুসংবাদ শোন।” -(সূরা হা-মীম সিজদাহ্, আয়াত: ৩০)১৩. “ফেরেশতা যাদের জান কবজ করেন তাদের পবিত্র থাকা অবস্থায়, এই বলে যে, তোমাদের প্রতি শান্তি বর্ষিত হোক। তোমরা যা করতে, তার প্রতিদানে জান্নাতে প্রবেশ কর ।” -(সূরা নাহল, আয়াত: ৩২)১৪. “হে প্রশান্ত মন, তুমি তোমার পালনকর্তার নিকট ফিরে যাও সন্তুষ্ট ও সন্তোষভাজন হয়ে।” -(সূরা আল ফজর, আয়াত: ২৭-২৮)১৫. “প্রত্যেক ব্যক্তির নির্ধারিত সময় যখন উপস্থিত হবে, তখন আল্লাহ কাউকে অবকাশ দেবেন না। তোমরা যা কর, আল্লাহ সে বিষয়ে খবর রাখেন।” -(সূরা মুনাফিকুন, আয়াত: ১১)উপরের আয়াতসমূহে আল্লাহ্ সুবহানওয়া তা’আলা আমাদেরকে মৃত্যুর কথা স্মরণ করিয়ে দিচ্ছেন এবং কাফিরদের মৃত্যুযন্ত্রণা ও মুমিনদের সুসংবাদও প্রকাশ করে দিচ্ছেন । আল্লাহ্ আমাদের আত্মাকে পবিত্র করুন এবং আপনার সন্তোষভাজন হওয়ার যোগ্যতা দান করুন । আমীন ।[বি:দ্র: এই বিষয়ে পবিত্র কুরআন মাজীদে আরও আয়াত রয়েছে এবং রসূলুল্লাহ সাল্লাল্লাহু আলাইহি ওয়াসাল্লাম হতে বর্ণিত বিস্তারিত হাদীসও রয়েছে।]\nNews Desk2018-01-24T07:57:26+00:00January 24th, 2018|ইসলাম|


অভিবাসীদের জন্য সেকন্ডোস প্রোগ্রাম | জার্মানিতে উচ্চশিক্ষা | DW | 30.01.2012\nঅভিবাসীদের জন্য সেকন্ডোস প্রোগ্রাম\nজার্মানিতে বসবাস করছে কয়েক লক্ষ অভিবাসী পরিবার৷ এসব পরিবারের ছেলে-মেয়েরা বড় হয় এক সঙ্গে দুটি ভাষা শিখতে শিখতে৷ একটি পর্যায়ে দেখা যায় জার্মান ভাষায় এরা দক্ষ হয়ে উঠেছে এবং মাতৃভাষা ধীরে ধীরে হারিয়ে গেছে৷\nমাতৃভাষাকে ধরে রাথতে চলছে এই অভিনব কর্মসূচি\nতাদের মাতৃভাষাকে টিকিয়ে রাখেত রেগেন্সবুর্গ বিশ্ববিদ্যালয় হাতে নিয়েছে বিশেষ একটি প্রকল্প৷ প্রকল্পে আর্থিকভাবে সাহায্য করছে বৃত্তি প্রদানকারী সংস্থা ডিএএডি৷ রেগেন্সবুর্গ বিশ্ববিদ্যালয়ের এই প্রকল্পের নাম সেকন্ডোস প্রোগ্রাম৷ পোল্যান্ড, হাঙ্গেরি, ক্রোয়েশিয়া, রুমেনিয়া, ইউক্রেন এবং রাশিয়ায় বেশ কিছু বিশ্ববিদ্যালয়ের সঙ্গে পার্টনারশিপ প্রোগ্রাম চালু করেছে রেগেন্সবুর্গ বিশ্ববিদ্যালয়৷ এই প্রোগ্রামে অংশগ্রহণ করছে তারা, যাদের শিকড় অন্য আরেকটি দেশে কিন্তু তারা বসবাস করছে জার্মানিতে৷ এলিজা হানগানু তাদের মধ্যে একজন৷ তিনি বললেন,‘‘আমাকে যে বিষয়টি সবচেয়ে বেশি আনন্দ দিয়েছে তা হল আমি অনেকের সঙ্গে পরিচিত হতে পেরেছি৷ অনেকের সঙ্গেই আমার বন্ধুত্ব হয়েছে৷ যদিও আমি রুমেনিয়ায় খুব অল্প সময় কাটিয়েছি কিন্তু পুরো সময়টি আমি ভীষণভাবে উপভোগ করেছি৷ আমার মনে হয়েছে আমি নিজের বাড়িতে, নিজের দেশেই বসবাস করছি৷''\nরেগেন্সবুর্গ বিশ্ববিদ্যালয়ের প্রধান ড.টোমাস স্ট্রোটটে\nএলিসা হানগানু গত বছরের গ্রীষ্মকালীন সেমেস্টার রুমেনিয়ায় কাটিয়েছেন৷ অনেক আগে তার স্বামীর পরিবার রুমেনিয়ায় থেকে জার্মানিতে এসেছিল৷ আর ফিরে যাওয়া হয়নি৷ তাই রুমেনিয়ার প্রতি তীব্র আকর্ষণ জন্মায় এলিজার৷ তিনি বেশ আগ্রহের সঙ্গে তার অভিজ্ঞতার কথা জানাচ্ছেন৷ সেকন্ডস প্রোগ্রাম এই সুযোগটি অভিবাসী পরিবারের ছেলে-মেয়েদের দিচ্ছে৷ লিডিয়া রুৎসিকের জন্ম ক্রোয়েশিয়ায়৷ তিনি বলছেন,‘‘একটি সেমেস্টার সেখানে কাটানো – সব কিছু কঠিন মনে হয়নি? সবকিছু রোমানিয়ার ভাষায় করতে হয়েছে, লিখতে হয়েছে, পড়তে হয়েছে৷ এগুলো কি সহজ?'' উত্তরে এলিজা জানান,‘‘আমি খুব গভীরভাবে কোন বিষয় নিয়ে কারো সঙ্গে তেমন আলোচনায় যাইনি৷ মৌখিক পরীক্ষার জন্য একটি কোর্স করেছিলম৷ অন্য বিষয়গুলোর জন্য নয়৷ লিখিত পরীক্ষার জন্য নিজেকে ভালভাবে তৈরি করা প্রয়োজন, আমি করেছিলাম৷ চেষ্টা করলে যে কেউই পারবে৷''\nনিজ দেশে একটি সেমেস্টার\nএ ধরণের অনুপ্রেরণার প্রয়োজন লিডিয়ার৷ লিডিয়ার বাবা-মা ক্রোয়েশিয়ার নাগরিক৷ বসবাস করছেন জার্মানিতে৷ লিডিয়া একটি সেমেস্টার ক্রোয়েশিয়ায় করতে চায়৷ লিডিয়া বললেন,‘‘আমি যখনই ক্রোয়েশিয়ায় বেড়াতে যাই আমি আমার খালার কাছে বকা খাই৷ কারণ আমি তাদের মত ক্রোয়েশিয়ার ভাষায় কথা বলতে পারি না৷ আমি আশা করছি যে একটি সেমেস্টার কাটানোর পর ব্যাকরণ এবং বাক্য গঠন ঠিকঠাক মত আমি শিখবো৷''\nপোল্যান্ডের মেয়ে রোজালি ড্রিয়ান্সকি৷ রাশিয়ার মেয়ে জুলিয়া বাল৷ এই দুই ছাত্রীও মাতৃভাষায় বেশ দুর্বল৷ রোজালি জানান,‘‘আমি পোলিশ ভাষায় কথা বলতে পারি, পড়তে পারি খুবই কম৷ ব্যাকরণে আমি সবকিছুই গুলিয়ে ফেলি৷''\nএকই সমস্যার কথা বলল জুলিয়া৷ জুলিয়ার ভাষ্য,‘‘আমি রাশিয়া দেশটিকে চিনতে চাই, জানতে চাই৷ অনেক ছোটবেলার কথা আমার মনে পড়ে, খুব হালকা ভাবে৷ কিন্তু এখন আর সবকিছু আগের মত নেই৷ আর ভাষা? আমি শুধু কথা বলতে পারি৷ রুশ ব্যাকরণের আমি কিছুই জানিনা৷''\nএই কর্মসূচির সুফল ভোগ করছেন ছাত্রছাত্রীরা\nসেকন্ডোস প্রোগ্রাম পেয়েছে শিক্ষাবিষয়ক পুরস্কার\nএখানেই এগিয়ে এসেছে রেগেন্সবুর্গ বিশ্ববিদ্যালয়৷ অংশগ্রহণকারীদের প্রত্যেকেই একটি বা দুটি সেমেস্টার পার্টনারশিপ প্রোগ্রামের দেশগুলোতে কাটাবে৷ ছয়টি বিশ্ববিদ্যালয়ের সঙ্গে এ ধরণের প্রোগ্রামের ব্যবস্থা করেছে রেগেন্সবুর্গ বিশ্ববিদ্যালয়৷ এই প্রোগ্রামের মধ্যে দিয়ে শুধু মাতৃভাষাই নয়, দেশটিকেও জানা সম্ভব হবে৷ বাবা-মায়ের জন্মস্থান, নিজের জন্মস্থানকে দেখার এই একটি মোক্ষম সুযোগ৷ এই প্রোগ্রামে কাজ করছেন লিজা উঙ্গ্যার ফিশার৷ তিনি জানান,‘‘ যারা এই প্রোগ্রামে অংশগ্রহণ করে এই দেশগুলোতে একটি সেমেস্টার কাটিয়েছে, আমরা দেখেছি গ্র্যাজুয়েশনের পর তারা মাতৃভাষায় অনর্গল কথা বলছে৷ অন্য আরেকটি দেশ, দেশের সংস্কৃতি সম্পর্কে স্পষ্ট ধারণা তৈরি হয়েছে৷ এসবের জন্য তাদের আলাদা একটি সার্টিফিকেট দেয়া হয়৷ এর আরেকটি অর্থ হল সেকন্ডস প্রোগ্রাম এসব অভিবাসী পরিবারদের শিকড়কে কাজে লাগাচ্ছে৷ বাবা-মায়ের দেশকে আঁকড়ে ধরে রাখার একটি উপায় খুঁজে পেয়েছে এসব পরিবারের ছেলে-মেয়েরা৷ এখন তারা বেশ গর্বের সঙ্গেই বলতে পারে – আমি এমন একজন যে দুটি দেশকে চিনি, জানি, দুটি ভাষাতেই অনর্গল কথা বলতে পারি৷''\nরেগেন্সবুর্গ বিশ্ববিদ্যালয়ের এই প্রোগ্রামটি ২০১১ সালে শিক্ষাবিষয়ক একটি পুরস্কারও পেয়েছে৷ জার্মান অর্থনীতিকে আরো চাঙ্গা করতে অভিবাসীদের গুরুত্বের কথা জানানো হচ্ছে৷ ইউরোপের দুটি দেশে এদের অবাধ যাতায়াত, তারা ভাষা জানে – সেই সুযোগও গ্রহণ করছে জার্মানি৷ পোল্যান্ডের ছেলে ডেভিড বলল,‘‘আমি মনে করি, পরে এই দুটি দেশে থাকা, দুটি ভাষায় কথা বলার অভিজ্ঞতা কর্মক্ষেত্রে কাজে লাগবে৷ আমি শুধু জার্মানিতেই নয় পোল্যান্ডেও অনেক কিছু করতে পারবো৷ কাজের প্রয়োজনে আমাকে যদি প্রায়ই পোল্যান্ডে যেতে হয় তাহলে তো তা এক কথায় দারুণ!''\nকি-ওয়ার্ডস জার্মানি, জার্মান, অভিবাসী, মাতৃভাষা, সেকন্ডোস, প্রোগ্রাম


ডাউনলোড সেরা Web পাসওয়ার্ড ম্যানেজার ::: পৃষ্ঠা 2\nসেরা পাসওয়ার্ড ম্যানেজার জন্য Web\nব্যবহার এঞ্জেল সতর্কতা একটি সুরক্ষিত পাসওয়ার্ড এবং অ্যাকাউন্ট অনুস্মারক সেবা দিন থেকে দিন হিসাবে. এটা আপনি নিকটতম আত্মীয় আপনার পরবর্তী তথ্য প্রেরণ করতে অথবা আপনি পাস যখন নির্বাহক করা হবে. আমরা আপ টু ডেট সব আপনার অনলাইন অ্যাকাউন্ট তথ্য রাখতে চেষ্টা করে...\n23 Nov 14 মধ্যে নিরাপত্তা সফ্টওয়্যার, পাসওয়ার্ড ম্যানেজার\nMitto কোন ব্রাউজারে কাজ করে ও ইন্টারনেট সহজ ও অধিক নিরাপদ ব্যবহার করে তোলে যে নিরাপদ ও নিরাপদ অনলাইন পাসওয়ার্ড ম্যানেজার. Mitto ফায়ারফক্স এবং Chrome- এর জন্য এক্সটেনশন আছে এছাড়াও & Mitto বুকমার্কলেটে মাধ্যমে অন্যান্য ব্রাউজার সমর্থন করে. Mitto কি করতে...\n14 Dec 14 মধ্যে নিরাপত্তা সফ্টওয়্যার, পাসওয়ার্ড ম্যানেজার\nএই webservice আপনি আপনার ওয়েব ব্রাউজারে সরাসরি সুরক্ষিত পাসওয়ার্ড তৈরি করতে পারবেন. আপনি ছোট এবং বড় হাতের অক্ষর, সংখ্যা, এবং কিছু অন্যান্য চিহ্ন অন্তর্ভুক্ত করা হতে পারে, যা পর্যন্ত 524287 অক্ষর দিয়ে পাসওয়ার্ড তৈরি করতে পারেন. একটি শীতল বৈশিষ্ট্য...


আবরার ফাহাদ হত্যার রায় আজ\nপ্রকাশ: ২৭ নভেম্বর ২০২১, ০৯:১১ AM\nআপডেট: ২৮ নভেম্বর ২০২১, ০১:০৫ AM\nবুয়েট শিক্ষার্থী আবরার ফাহাদ © ফাইল ফটো\nবাংলাদেশ প্রকৌশল বিশ্ববিদ্যালয়ের (বুয়েট) শিক্ষার্থী আবরার ফাহাদ হত্যা মামলার রায় দেওয়া হবে আজ। ঢাকার দ্রুত বিচার ট্রাইব্যুনাল-১ এর বিচারক আবু জাফর মো. কামরুজ্জামান এ রায় ঘোষণা করবেন।\nএর আগে গত ১৪ নভেম্বর রাষ্ট্র ও আসামিপক্ষের যুক্তি উপস্থাপন শেষে রায় ঘোষণার জন্য এ দিন ধার্য করেন একই ট্রাইব্যুনাল। আবরা হত্যার মামলায় পলাতক তিন আসামিসহ ২৫ জন আসামি।\nএই মামলায় বিচারক আসামিদের বিরুদ্ধে ৪৬ জন সাক্ষীর সাক্ষ্যগ্রহণ পড়ে শোনান। এসময় বিচারক আসামিদের প্রশ্ন করেন, আপনারা দোষী না নির্দোষ? উত্তরে তারা নিজেদের নির্দোষ দাবি করে আদালতের কাছে ন্যায়বিচার প্রত্যাশা করেন। এরপর আদালত যুক্তিতর্ক উপস্থাপনের দিন ধার্য করেন।\n২০২০ সালে ৫ অক্টোবর এ মামলার বাদী ও আবরারের বাবা বরকতুল্লাহর আদালতে সাক্ষ্য দেন। এর মধ্য দিয়ে এ মামলার সাক্ষ্যগ্রহণ শুরু হয়। এরপর গত ২৪ জানুয়ারি তদন্তকারী কর্মকর্তা মো. ওয়াহিদুজ্জামান মামলার শেষ সাক্ষী হিসেবে আদালতে জবানবন্দি দেন। গত ৪ মার্চ তদন্তকারী কর্মকর্তার জেরার মধ্য দিয়ে এ মামলার সাক্ষ্যগ্রহণ শেষ হয়। এসময় আদালত আত্মপক্ষ সমর্থনের জন্য ১৪ মার্চ দিন ধার্য করেন।\nভারতের সঙ্গে বাংলাদেশের বিভিন্ন চুক্তির সমালোচনা করে ফেসবুকে স্ট্যাটাস দেওয়ার জেরে আবরার ফাহাদকে ২০১৯ সালের ৬ অক্টোবর রাতে ডেকে নেন বুয়েট শাখা ছাত্রলীগের কয়েকজন নেতাকর্মী। ওইদিন রাত ৩টার দিকে শেরেবাংলা হলের দোতলার সিঁড়ির করিডোর থেকে তার মরদেহ উদ্ধার করা হয়। ৭ অক্টোবর দুপুরে ঢাকা মেডিকেল কলেজ (ঢামেক) হাসপাতাল মর্গে আবরারের মরদেহের ময়নাতদন্ত হয়।\nঅভিযুক্ত ২৫ জনের মধ্যে এজাহারভুক্ত ১৯ জন ও তদন্তে প্রাপ্ত আরও ছয়জন রয়েছেন। এজাহারভুক্ত ১৯ জনের মধ্যে ১৬ জন এবং এজাহারবহির্ভূত ছয়জনের মধ্যে পাঁচজনকে গ্রেফতার করা হয়। গ্রেফতারদের মধ্যে আদালতে স্বীকারোক্তিমূলক জবানবন্দি দিয়েছেন আটজন।


ইউএনও ওয়াহিদা ও তার স্বামীকে বদলি – JagoReport24\nদু’র্বৃত্তদের হা’ম’লায় গু’রুত’র আ’হ’ত দিনাজপুরের ঘোড়াঘাট উপজেলা নির্বাহী কর্মকর্তা (ইউএনও) ওয়াহিদা খানমকে বদলি করে জনপ্রশাসন মন্ত্রণালয়ে বিশেষ ভারপ্রাপ্ত কর্মকর্তা (ওএসডি) করা হয়েছে। একই সঙ্গে রংপুরের পীরগঞ্জে ইউএনও হিসেবে কর্মরত তার স্বামী মো. মেসবাউল হোসেনকেও ঢাকায় স্বাস্থ্য মন্ত্রণালয়ের স্বাস্থ্য সেবা বিভাগের সিনিয়র সহকারী সচিব হিসেবে বদলি করা হয়েছে।\nজনপ্রশাসন মন্ত্রণালয় গত বুধবার এক প্রজ্ঞাপনে এ তথ্য জানায়। গত ২ সেপ্টেম্বর গভীর রাতে দুর্বৃ’ত্তরা ইউএনওর সরকারি বাসায় ঢুকে ওয়াহিদা খানম ও তাঁর বাবা ওমর আলীকে (৭০) হা’তুড়ি দিয়ে পি’টি’য়ে গু’রুত’র আ’হ’ত করে পা’লিয়ে যায়।\nবর্তমানে ঢাকার আগারগাঁওয়ে ন্যাশনাল ইন্সটিটিউট অব নিউরোসায়েন্সেস অ্যান্ড হসপিটালে ওয়াহিদা খানমের চিকিৎসা চলছে। এই ঘ’টনায় একাধিক ব্যক্তিকে আটক করা হলেও সর্বশেষ পুলিশের ত’দন্ত বলছে, ইউএনও ওয়াহিদা খানমের অফিসের চতুর্থ শ্রেণির এক কর্মচারী এই হা’ম’লা চালিয়েছেন।\nওই কর্মচারীর নাম মো. রবিউল ইসলাম। তাঁকেও পুলিশ গ্রে’প্তার করেছে। ওয়াহিদা খানম ৩১তম বিসিএসে প্রশাসন ক্যা’ডারের কর্মকর্তা। তার স্বামী মেসবাউল হোসেনও একই ব্যাচে একই ক্যাডারের কর্মকর্তা।\n← ক্রিকেট এবং ভূত : শিউরে ওঠার মতো সেরা তিনটি ভৌতিক ঘটনা\nসৌদিতে ভিক্ষা করায় ৪৫০ ভারতীয় আটক! (ভিডিও) →\nকরোনায় দেশে আ’ক্রা’ন্ত ও মৃ’তের সর্বশেষ\nথামানো যাচ্ছে না সরকারি কর্মকর্তাদের বিদেশ ভ্রমণ!\nAugust 31, 2020 August 31, 2020 Jubayer 0


চলন্তিকা উদ্যোগ | পাঠকের প্রিয় হুমায়ূন আহমেদ\nলিখেছেন: আঃ হাকিম খান | তারিখ: ০৯/১১/২০১৩\nএই লেখাটি ইতিমধ্যে 912বার পড়া হয়েছে।\nহুমায়ূন আহমেদের সঙ্গে তাঁর পাঠকের রিলেশনটা বেশ চমকপ্রদ- যেন পাঠকই তাঁর আরাধনা, সাধনা বা বিচরণের জায়গা। তাঁর সেই পাঠকরা হয়তো অত পরিপক্ব নয়, তারা হয়তো আবেগ থরো-থরো কম্পনে মজে; কিন্তু তারাই তাঁর পাঠক, যারা একজন লেখককে জানে-মনে ভালোবাসে। তাঁর পাঠক নিয়ে কিছু লিখতে চাইলেই অনেক প্রসঙ্গ চলে আসে। কারণ তিনি এত বেশি কাজ করেছেন যে যার একেকটা দিকই অনেক বিস্তৃত। তবে হুমায়ূন আহমেদ তাঁর পাঠক, দর্শক ইত্যাদির মাধ্যমে যে গ্রহণযোগ্যতা পেয়েছেন, তা-ই তাঁর পুঁজি। তাঁকে নিয়ে কিছু বলতে চাইলে দর্শক-পাঠকের প্রসঙ্গটা আসবেই। বাংলাদেশের পাঠকদের কাছে তিনি কোনো না কোনোভাবে অতি প্রয়োজনীয় এক নাম। বাংলাদেশের শিল্প-সংস্কৃতির গড়পড়তা জগতের অত অপরিহার্য চরিত্র আর কেউ নেই। তিনি তাঁর সাহিত্য বা শিল্পচর্চার প্রথম থেকেই একটা অপরিহার্য ব্যক্তিত্ব হয়ে আমাদের সাংস্কৃতিক জগতে বিচরণ করছেন। তাঁকে এককথায় তুড়ি মেরে উড়িয়ে দেওয়ার মনোলীলা আমাদের থাকার কোনো কারণ নেই। সদা সৃষ্টিশীল মানুষ তিনি। তাঁকে নিয়ে যত মাতামাতি আমরা দেখতে পাই, তার প্রায় সব কিছুই মধ্যবিত্তের অধিকারে আছে। তিনি কোনো দর্শনের ধার ধারতেন বলে মনে হয় না, এমনকি নিজের মতামত প্রচারের বিষয়টা নিজ উদ্যোগে করতে চাননি। সমালোচকদের কথার খুব একটা পাত্তা দিতেন না তিনি। আমরাই বরং তাঁকে মাথায় তুলে নাচানাচি করি, কেউ বা এক ফুঁয়ে নিভিয়ে দিতে চাই। তবে এ তো সত্যি যে তাঁকে আমরা আমাদের শিল্পের ভুবনে, সাহিত্যের অঙ্গনে, মিডিয়ার জগতে রাখতে চাই আর না চাই, তিনি তাঁর দর্শক-পাঠকদের কাছে দীপ্যমান থাকবেন। আমরা বরং তাঁর জনপ্রিয়তার এ দিকটাই খানিক পরখ করি।\nআমাদের যাপিত জীবনের সঙ্গে নানা অনুষঙ্গ জড়িয়ে থাকে- আমরা জোছনার সঙ্গে, কদম ফুলের সঙ্গে, মেঘময় আকাশের সঙ্গে, পরস্পরের হাসি-কান্নার সঙ্গে, হেঁয়ালির সঙ্গে ভাববিনিময় করি। এসব বিষয় হুমায়ূন কর্তৃক সৃষ্টিশীলতা আনয়নের আগেও ছিল। এখনো তা আছে। এসব এ জনপদের অপরিহার্য সব অনুষঙ্গ। তবু আমরা জোছনার ভেতর হয়তো একজন হুমায়ূনকে খুঁজতে চাই, একজন বেপথু মানুষকে খুঁজি, কিছু যুক্তি খুঁজি, কিছু হাসি-তামাশা করি; যার সঙ্গে বাস্তবের মিল নেই। তাঁর সৃজিত এমন সব চরিত্র আছে, যাকে বাস্তবে পাওয়া যায় না। এ বিষয়টা এখানে অতি প্রাসঙ্গিকভাবেই আসে, বাস্তব বলে কি আসলেই কিছু আছে? হয়তো আছে, হয়তো তা একেক রকম- হুমায়ূনের গড়পড়তা পাঠকরা বিশ্বাস করে যে হুমায়ূন আহমেদ জীবনের সহজ বাস্তবতাকে চিনিয়েছেন। তিনি এমন সব অতিসহজ কথা কিংবা ঘটনা বা কাহিনী তাঁর পাঠককে দেখিয়েছেন, যা আসলে ইতিপূর্বে আমাদের কথাসাহিত্যে আসেনি বা তাঁর পাঠক তাই হয়তো জানত না। একেবারে হাতের নাগালের সহজ বাস্তবকে পেয়ে তারা চমকে উঠেছে, তারা ভেবেছে, সাহিত্যের কথকতা এমনও হতে পারে! তাহলে তো তারাও এ লেখকের সাহিত্যের অংশীদার হতেই পারে। তারা তাঁর হাজার হাজার গ্রন্থ প্রেমের তীব্র আকর্ষণে হয়তো কিনেছে, পড়েছে, অন্যকে পড়তে প্ররোচিত করেছে। আমাদের বাংলা সাহিত্যের সহজ-সরল ভাষার এমন উস্কানিদাতা আর দ্বিতীয়টি নেই। সেই ভালোবাসা মোতাবেক তাঁকে আমরা কার্যত হারাই না, বারবার তাঁকে ফিরিয়ে আনতে চাই। তবে মুশকিল হচ্ছে, তাঁর এ বিপুল পাঠকগোষ্ঠী কথা তেমন জানাতে জানে না, তারা হয়তো অতি জ্ঞানী আর সমঝদার পাঠকের হুংকারের কাছে ক্রমাগত বিমূর্তই থেকে যায়!\nতাঁকে তো আমরা শুধু উপন্যাসেই পাই না, তিনি তো নাটকেরও মানুষ, সিনেমার মানুষ, ছবি আঁকা, গান-আড্ডা-ম্যাজিকেরও মানুষ। তিনি গল্পেও আছেন এবং ছিলেন অদ্ভুত হেঁয়ালিমুখর জীবনের এক প্রতিভূ হয়ে। এই যে নানাভাবে তাঁকে পাওয়া যায়, নানা মাত্রার এমন মানুষ আমাদের খুব বেশি নেই। তিনি যে অপ্রকাশ্যে থাকতে চাইতেন, তাও একটা বিষয় বটে। তাঁর এ বহুবর্ণের জীবন শুরু হয় উপন্যাস লেখা দিয়ে। ‘নন্দিত নরকে’, ‘শঙ্খনীল কারাগার’, ‘গৌরীপুর জংশন’ ইত্যাদি তাঁর প্রথম দিককার কাজ। তিনি শুরুতেই যাঁদের নেকনজরে পড়লেন, তাঁরা শুধু সাধারণ মানের মধ্যবিত্ত পাঠক নন, সেই তাঁরা হচ্ছেন আহমদ শরীফ, বদরুদ্দীন উমর, আহমদ ছফা প্রমুখ- যাঁরা তাঁর লেখার প্রশংসাও করেছেন। তিনি মধ্যবিত্তকে তাঁর নিত্যদিনের টানাপড়েন, ঝগড়া, ভালোবাসা, ক্রোধ, যন্ত্রণার জায়গা থেকে একটা ধরনে স্পর্শ করলেন। এর চেয়ে বড় কথা, তিনি গড়পড়তা পাঠকের পাঠ-অভ্যাসকেই যেন বদলে দিতে পারলেন। এমন এক কথাওয়ালা তিনি, যেখানে পাঠক তাঁর গ্রন্থটি পাঠ শুরু করলে তা শেষ না করে অন্য কিছু পাঠ করতেই পারে না! বা বই ছেড়ে উঠতে পারে না। তাঁর পাঠকজগৎ ক্রমশ বাড়তে থাকে এবং তিনি পাঠককে একটা মোহের ভেতর রাখতে শুরু করলেন। পাঠক তাঁর সাংস্কৃতিক সম্পদ হওয়া শুরু করল। তিনিও তাঁর পাঠককে পাঠ করা শুরু করলেন! এ এক অপ্রতিরোধ্য রোগও বটে। হুমায়ূন আহমেদ যে এখনকার হুমায়ূন আহমেদ হয়েছেন, তাও এই পাঠকপ্রেমের জন্যই।\nআমরা তাঁর কাজকে তিন ভাগে ভাগ করতে পারি; যা হবে পাঠকের দৃষ্টিকোণ থেকেই। প্রথমত, আমরা বিবেচনায় নিতে পারি তাঁর সিরিয়াসধর্মী কিছু উপন্যাসকে- যেমন ‘নন্দিত নরকে’, ‘শঙ্খনীল কারাগার’, ‘গৌরীপুর জংশন’, ‘মধ্যাহ্ন’, ‘মাতাল হাওয়া’। এই কাতারে পড়বে কিছু রাজনৈতিক উপন্যাস, যেখানে তাঁর জীবনকে তিনি সৃষ্টিশীলতা দিয়ে উপভোগ করতে চেয়েছেন; যা হতে পারে, ‘মাতাল হাওয়া’, ‘জোছনা ও জননীর গল্প’, ‘বাদশা নামদার’, ‘মধ্যাহ্ন, ‘দেয়াল’ ইত্যাদি। আর কিছু লেখা আছে, যা পাঠকের দৃষ্টিকে অনেক দূর পর্যন্ত নিয়ে যায়। সেই ধরনের উপন্যাস ‘কবি’, ‘কোথাও কেউ নেই’, ‘অয়োময়’। এর বাইরে অনেক উপন্যাস ও সায়েন্স ফিকশন তিনি লিখেছেন, যা আসলে করা হয়েছে তাঁর বিপুল পাঠককে ধরে রাখার জন্য, সাহিত্য জগতে বেঁচে থাকার জন্য, জনপ্রিয় সাহিত্যের ধারাকে সজীব রাখার জন্য। জনপ্রিয়তার মোহ তো এক সাংঘাতিক ব্যাপার। তাঁর বেশির ভাগ পাঠকই কখনো পাকেন না, তাঁরা নিত্য কাঁচা থাকেন! পাঠকের মনোরঞ্জনে নিজেকে নিয়োজিত করলে তাঁকে সেই জায়গায়ই পাওয়া যাবে। তিনিও তা-ই করেছেন, পাঠকপ্রিয়তা নিয়ে তিনি মজে থেকেছেন।\n‘জোছনা ও জননীর গল্প’-এ তিনি একাত্তরের এক ধরনের ডকুমেন্টেশন দেখাতে চেয়েছেন। সৈয়দ শামসুল হকের ‘বৃষ্টি ও বিদ্রোহীগণ’-এর বাইরে আমাদের মুক্তিযুদ্ধ নিয়ে অত বিশাল কাজ আর হয়নি। এ উপন্যাসে মুক্তিযুদ্ধের তথ্যমূলক অনেক দিকই উঠে এসেছে। তাতে লেখকের নিজের জীবনের একটা প্রবল ছায়াও প্রকাশ পেয়েছে। বরং বলা যায়, মুক্তিযুদ্ধের সামগ্রিক অবস্থানের সঙ্গে লেখকের পারিবারিক ইতিবৃত্ত প্রকাশেই তিনি মগ্ন থেকেছেন। এতে কিছু চরিত্র আছে, যা লেখকের নিজস্ব সৃষ্টি, এমনকি তাতে যে হাস্যকোলাহল প্রকাশ করা হয়েছে, তাও পাঠকের মনোজগতে এক ধরনের পজিটিভ রি-অ্যাকশনই তৈরি করবে। এ ছাড়াও তাঁর ‘একাত্তর’ আর ‘শ্যামল ছায়ার’ মতো উপন্যাসে মুক্তিযুদ্ধের একেকটা ভয়াবহ দিক প্রকাশ পেয়েছে।\n‘মধ্যাহ্ন’ নামের উপন্যাসে বঙ্গভঙ্গ, দেশ ভাগ, হিন্দু-মুসলমান দাঙ্গা, দ্বিতীয় বিশ্বযুদ্ধ, গান্ধী, জিন্নাহ, সোহরাওয়ার্দী, রবি ঠাকুর, নজরুল, সুভাস বসু, উকিল মুনশির অনেক কথা আছে। এর ভাষার ধরনটি বেশ চমৎকার- যেন পূর্ববঙ্গের জল-নদী-হাওয়া-হাওর একেবারে মিশে গেছে। ধর্মের প্রচুর প্রসঙ্গ তাতে আছে। তিনি প্রচলিত ধর্মের বাইরে অর্থাৎ প্রাতিষ্ঠানিক ধর্মের বাইরে ধর্মের ব্যক্তিক রূপকে সামনে এনেছেন। ব্যক্তির স্বাধীন চাওয়া-পাওয়া, চৈতন্যের মুক্তবিকাশ, তার আনন্দ-বেদনা, হাহাকার-ক্রন্দনকেই নিজ নিজ ধর্মের বৈশিষ্ট্যরূপে সৌকর্যময় করতে চেয়েছেন। তাঁর জনপ্রিয় উপন্যাসগুলোর নানা চেহারা আছে, কাহিনীর ভিন্নতা কিছু কিছু আছে, তবে সেই একই মধ্যবিত্তীয় হা-হুতাশ তাতে আছে। পাঠক তা মনের দুঃখে, আনন্দে বা ক্রোধে পড়ে। যখন পড়ে, তখন তা শেষ না করে পাঠ-বিরতিতে পর্যন্ত যেতে পারে না। কারণ এখানে এমন আনন্দময় কিংবা অশ্রুমুখর ব্যবস্থা তিনি ফুটিয়ে তোলেন, যাতে পাঠক তার পাঠ থেকে নিজেকে বিযুক্ত করতে পারে না। হুমায়ূন আহমেদও তা-ই করেন, পাঠককে আস্থায় রেখে তাঁর কাহিনী শোনান, একেবারে তাকে ভারাক্রান্ত করেন। আর তাতে পাঠক পরের বইটির জন্য অপেক্ষা করে।\nনারী চরিত্রের প্রতি বিশেষ মনোযোগ বরাবরই তাঁর ছিল। তিনি একেকটা চরিত্রের অন্তঃপ্রবাহযোগে নারীর একেকটা দিক বা চলার জগৎ উন্মোচন করেছেন।\n‘নন্দিত নরকে’ বা ‘শঙ্খনীল কারাগার’-এর রাবেয়া, ‘গৌরীপুর জংশন’-এর অনুফা, ‘মধ্যাহ্ন’-এর লাবুসের মা, ‘বাদশা নামদার’-এর হামিদা বানু, ‘একটি রাশিয়ান পরীর’ এলিটা, ‘কোথাও কেউ নেই’-এর মনা ইত্যাদি খুবই চমৎকার চরিত্র। তাঁর সৃজিত কিছু চরিত্র তাঁকে আলাদা সত্তা হিসেবে চিহ্নিত করে, যেমন- হিমু, মিসির আলী, বাকের ভাই, মির্জা। হিমু এক অদ্ভুত চরিত্র, তার মেজাজ বা চলাচলের বৈশিষ্ট্যই তাকে আলাদা চারিত্রিক মর্যাদা দিয়েছে, সে কটকটা হলুদ পাঞ্জাবি পরে, সেই পাঞ্জাবির আবার পকেট থাকে না, খালি পায়ে প্রায়শ রাতেই চলাচল করে, তার কোনো মানিব্যাগ নেই। মানুষের উপকার করতে সে দারুণ পছন্দ করে। সে তো ভবিষ্যৎ দ্দ্রষ্টা। যেকোনো পরিস্থিতি তার অনুকূলে নিয়ে যাওয়ার ক্ষমতা রাখে। তদুপরি সে খেয়ালি।\nমিসির আলী এর সম্পূর্ণ বিপরীত ঘরানার চরিত্র- বয়স্ক, বিজ্ঞানমুখর, দারুণ যুক্তিবাদী। অন্যের যুক্তির জগৎ তিনি খুলে দিতে জানেন! বাকের ভাই টিভি নাটকের এক অতিপরিচিত চরিত্র, যাকে বিচারে ফাঁসি দেওয়ার প্রতিবাদে দেশের অনেক স্থানে মিছিল পর্যন্ত হয়েছিল। কোনো টিভি নাটকের চরিত্রের প্রতি মানুষের এমন দরদ আর দেখা যায়নি। তাও সে আবার আপাত মস্তান চরিত্র। ‘অয়োময়’-এর মির্জা জমিদার হলেও তার স্বোপার্জিত বাসনা ভিন্ন এক আবহ তৈরি করে।\nআমরা নায়কবর্জিত এক মধ্যবিত্তীয় সাহিত্য অঙ্গনে অবস্থান করছি। তবে উপন্যাসের নায়ক প্রায়শ যেমন বাস্তব নায়কের ভূমিকায় অভিনয় করার সুযোগ পায়, তারই একটা প্রতিচ্ছায়া যেন তার ভেতর আমরা দেখি! আমরা ধরেই নিই, মধ্যবিত্তের কোনো নায়ক থাকতে নেই। কারণ তারা কোনো নায়ককেই নায়কের জায়গাই রাখতে পারেনি। তারা এতই বিচলিত, হকচকিত, সুবিধামুখর যে, যেখানে তারা স্বপ্নকে একত্রে রাখতে পারে না। এমনকি তাদের স্বপ্নকে স্বপ্নায়িত করার ভেতর যেন বিপদও দেখে। কারণ তারা মহৎ হতে চায়, তবে তারা দারুণ দোদুল্যমুখরও। তারা অনেক সময়ই বিশ্বাসের জায়গায় থাকেও না। এই হচ্ছে চলতি কথা, কিন্তু কেউ না কেউ এই জায়গার ভিন্ন চরিত্র আনতে পেরেছেন বলে আমাদের মন বলতেই পারে! তা খুব পারে। এই যে বেখেয়ালি, কখনো দারুণ খেয়ালি, নষ্টভ্রষ্ট-হকচকিত-পিষ্ট হতে থাকা মধ্যবিত্ত; তাদের মুগ্ধতাকে, আনন্দাশ্রুকে একটা রূপ দেওয়ার জায়গায় এসেছে- এ কাজে অনেক অনেক চেষ্টা যিনি করেছেন, তিনিই হচ্ছেন হুমায়ূন আহমেদ।\nনভেম্বর ৯, ২০১৩ / ১১:২৪ মিনিট\nসাহিত্যে হুমায়ুন আহমেদের অবদান বেশ ।\nনভেম্বর ৯, ২০১৩ / ২:২৮ মিনিট\nতাঁর তুলনা তিনি নিজেই।\nনভেম্বর ৯, ২০১৩ / ৪:৩০ মিনিট\nহুমায়ুন আহমেদকে নিয়ে অল্প কথায় যা লিখেছেন তা এক কথায় অনবদ্য। ধন্যবাদ আপনাকে।\nনভেম্বর ৯, ২০১৩ / ৬:৪৩ মিনিট\nলেখকের সুন্দর,টানটান লেখা।হুমায়ূন আহমেদকে নিয়ে লেখা নিবন্ধটি ছোটর মধ্যে তাঁর সব দিকটাই তুলে ধরার প্রচেষ্টা লক্ষ্য করা যায়।লেখককে ধন্যবাদ জানাই।\nঅক্টোবর ৭, ২০১৪ / ১০:২৭ মিনিট\nPhoto o lekha gulo onek vhalo laglo\nজুলাই ৪, ২০১৫ / ১২:৩৭ মিনিট\nউনার বই যাদুর মতো ধরে রাখে\nচাই ভাষাপ্রযুক্তির ব্যবহার\nরাজনীতির বাইরে কে ?\nসাপ ,সাপের খেলা ও সাপুড়ে বা বেদে সম্প্রদায় পর্ব –এক(১)\nপ্রকৃতির মাঝেই প্রতিবিপ্লব\nপ্রশিক্ষণ, ধৈর্য্য ও আত্মসংযমের মাধ্যম হচ্ছে রোযা


Katrina-Vicky Wedding: ক্যাটরিনার বিয়েতে সলমনের ২ বোন, রাজস্থানে যাচ্ছেন না 'ভাইজান' | 📰 LatestLY বাংলা\nসলমন খান তাঁর দেহরক্ষী শেরার সঙ্গে রিয়াধে উড়ে গিয়েছেন তাঁর দাবাং ট্য়ুরের জন্য। শেরা সলমনের সঙ্গে রিয়াধে উড়ে গেলেও, তাঁর সংস্থা ক্যাটরিনার বিয়ের দায়িত্ব রয়েছে। ক্যাটরিন কাইফ, বিকি কৌশলের বিয়েতে সেখানকার স্থানীয় প্রশাসন কড়া ব্যবস্থা করলেও, শেরার নিরাপত্তা সংস্থা সবকিছু কড়া নজরে রাখছে বলে খবর।\nখবর Jayeeta Basu| Dec 07, 2021 06:28 PM IST\nSalman Khan, Katrina Kaif, Vicky Kaushal (Photo Credit: File Photo)\nমুম্বই, ৭ ডিসেম্বর: ক্যাটরিনা কাইফ এবং বিকি কৌশলের বিয়েতে হাজির হচ্ছেন না সলমন খান। সলমনের বাবা, মাও স্বাস্থ্যের জন্য হাই প্রোফাইল বিয়েতে হাজির হতে পারছেন না। ক্যাটের বিয়েতে থাকছেন না সলমন খান নিজেও। এমনই একটি রিপোর্ট ফের প্রকাশ্যে এল। ক্যাটরিনার সঙ্গে সব সময়ই বন্ধুত্বের সম্পর্ক সলমনের (Salman Khan) দুই বোন আলভিরা এবং অর্পিতার (Arpita Khan Sharma) । ফলে আলভিরা খান তাঁর স্বামী অতুল অগ্নিহোত্রী এবং অর্পিতা খান তাঁর স্বামী আয়ূষ শর্মার সঙ্গে রাজস্থানের সিক্স সেনসেন বারওয়ারা ফোর্টে হাজির হচ্ছেন। তবে ক্যাটরিনা চাইলেও সেলিম খান এবং সালমা খান রাজস্থানে যেতে পারছেন না বলে খবর।\nজানা যাচ্ছে, সলমন খান তাঁর দেহরক্ষী শেরার (Shera) সঙ্গে রিয়াধে উড়ে গিয়েছেন তাঁর দাবাং ট্য়ুরের জন্য। শেরা সলমনের সঙ্গে রিয়াধে উড়ে গেলেও, তাঁর সংস্থা ক্যাটরিনার বিয়ের দায়িত্ব রয়েছে। ক্যাটরিন কাইফ, বিকি কৌশলের বিয়েতে সেখানকার স্থানীয় প্রশাসন কড়া ব্যবস্থা করলেও, শেরার নিরাপত্তা সংস্থা সবকিছু কড়া নজরে রাখছে বলে খবর।\nআরও পড়ুন: Katrina-Vicky Wedding: বিয়ের ফুটেজ ১০০ কোটিতে বিক্রি করছেন ক্যাটরিনা কাইফ, বিকি কৌশল? জল্পনা\nক্যাটরিনা কাইফ (Katrina Kaif) এবং বিকি কৌশলের (Vicky Kaushal) বিয়ের বিয়ের ফুটেজ বিক্রি হচ্ছে ১০০ কোটিতে? সম্প্রতি এমনই গুঞ্জন ছড়িয়েছে একটি রিপোর্ট প্রাকশ্যে আসার পর। রাজস্থানের সোয়াই মাধোপুরে রাজকীয় বিয়ের অনুষ্ঠান হচ্ছে ক্যাটরিনা কাইফ এবং বিকি কৌশলের। সোয়াই মাধোপুরে ক্যাটরিনা, বিকির বিয়ের অনুষ্ঠানস্থল যেভাবে নিরাপত্তার ঘেরাটোপে মুড়ে ফেলা হয়েছে, তা দেখে অনেকেই সন্দেহ প্রকাশ শুরু করেছেন। এর মাঝেই প্রকাশ্যে আসে, 'কাভির' বিয়ের ফুটেজ বিক্রির জন্য নাকি ১০০ কোটির প্রস্তাব দিয়েছে একটি ওটিটি প্ল্যাটফর্ম। ক্যাটরিনা কাইফ এবং বিকি কৌশলের বিয়ের সমস্ত ফুটেজ কিনতেই ওই ওটিটি প্ল্য়াটফর্মের তরফে তাঁদের ১০০ কোটির প্রস্তাব দেওয়া হয়েছে। যদিও ক্যাটরিনা কাইফ এবং বিকি কৌশল ওটিটি প্ল্যাটফর্মের ওই প্রস্তাবে রাজি হয়েছেন কি না, সে বিষয়ে স্পষ্টভাবে কিছু জানা যায়নি এখনও পর্যন্ত।\nAlvira Khan Arpita Khan Sharma katrina Kaif Katrina-Vicky KATRINA-VICKY WEDDING Salman Khan Vicky Kaushal অর্পিতা খান শর্মা আলভিরা খান ক্যাটরিনা কাইফ ক্যাটরিনা-বিকি ক্যাটরিনা-বিকির বিয়ে বিকি কৌশল সলমন খান


টাইগারদের জন্য সবুজ উইকেটের ফাঁদ পেতেছে কিউইরা – Newslife 24\nটাইগারদের জন্য সবুজ উইকেটের ফাঁদ পেতেছে কিউইরা\nক্রীড়া ডেস্ক : উইকেটের কাভার ওল্টাতেই বেরিয়ে পড়লো একরাশ সবুজ। হ্যামিল্টনের সেডন পার্কের এই সবুজ দেখলে যে কোনো ব্যাটসম্যানেরই আঁতকে ওঠার কথা। এমন উইকেটে তো আর ব্যাটসম্যানের করার কিছু থাকে না। পূর্ণরূপে এখানে সাম্রাজ্য বিস্তার করে বসেন পেসাররা।\nহ্যামিল্টনের সেডন পার্ক কি তবে সেই সবুজের ফাঁদ নিয়েই অপেক্ষা করছে বাংলাদেশের ব্যাটসম্যানদের জন্য? আপাতত তেমনই মনে হচ্ছে। ট্রেন্ট বোল্ট, টিম সাউদি কিংবা মিচেল সান্তনাররা যে বাংলাদেশের ব্যাটসম্যানদের সামনে আগুন ঝরাবেন সেটা বলাই বাহুল্য।\nএর আগে নিউজিল্যান্ডের মাটিতে ৭টি টেস্ট খেলে কোনোটাতে জয় তো দুরে থাক, ড্র’য়ের স্বাদও নিতে পারেনি বাংলাদেশ। ২০১৭ সালে ওয়েলিংটনে অন্তত ড্র করার দারুণ সুযোগ পেয়েছিল টাইগাররা। সাকিবের ২১৭, মুশফিকের ১৫৯ রানের ওপর ভর করে ৫৯৫ রানে ইনিংস ঘোষণা করেছিল টাইগাররা।\nকিন্তু প্রথম ইনিংসের ঠিক বিপরীত কাজ করলো দ্বিতীয় ইনিংসে। অলআউট মাত্র ১৬০ রানে। ফলে, নিশ্চিত ড্র করার সুযোগ হাতছাড়া করে বাংলাদেশ হারলো ৭ উইকেটের ব্যবধানে।\nনিউজিল্যান্ডে টেস্ট সাফল্য বলতে ওইটুকুই বাংলাদেশের। এবারের সফরে শুরুতেই হয়ে গেছে ওয়ানডে সিরিজ এবং তিন ম্যাচের সিরিজের সব ক’টিতেই গো-হারা হেরেছে টাইগাররা। বৃহস্পতিবার ভোর ৪টায় (বাংলাদেশ সময়) শুরু হয়ে যাবে তিন ম্যাচের সিরিজের প্রথম টেস্ট।\nএই টেস্টে কি করবে বাংলাদেশ? সে প্রশ্নের আগে বড় হয়ে দেখা দিয়েছে, কেমন হবে হ্যামিল্টনের উইকেট? আপাতদৃষ্টিতে মনে হচ্ছে, সবুজ ফাঁদ নিয়েই বাংলাদেশের জন্য অপেক্ষা করছে কিউইরা। যদিও সেডন পার্কের কিউরেটর কার্ল জনসন বাংলাদেশের একটি মিডিয়াকে বলে দিয়েছেন, ‘এই উইকেটটা হবে সত্যিকারের স্পোর্টিং। এখানে বোলার এবং ব্যাটসম্যান- উভয়ের জন্যই কিছু থাকবে।’\nকার্ল জনসন হয়তো নিজেদের কথা চিন্তা করেই তৈরি করছেন এই উইকেট। যেখানে তাদের বোলার এবং ব্যাটসম্যানরা ভালো করতে পারবে। কিন্তু এমন সবুজ উইকেট দেখে পিলে চমকে যাবে না তো বাংলাদেশের?\nকোচ স্টিভ রোডস ব্যাটসম্যানদের মানসিক দৃঢ়তা বাড়ানোর জন্য দীর্ঘদিন ধরেই কাজ করে যাচ্ছেন। ওয়েস্ট ইন্ডিজ সফরে ৪৩ রানে অলআউট হওয়ার পর থেকেই ব্যাটসম্যানদের রোগ নির্ণয় করা শুরু করেছেন তিনি এবং সে অনুযায়ী ঔষধও প্রয়োগ করছেন। কিন্তু কাজের কাজ তো কিছুই হচ্ছে না। নিউজিল্যান্ডের গতিময় এবং বাউন্সি উইকেটে খেই হারিয়ে ফেলছেন তারা।\nইনজুরির কারণে নেই সাকিব আল হাসান। নিউজিল্যান্ডের মাটিতে বাংলাদেশের হয়ে যিনি সবচেয়ে সফল পারফরমার। ইনজুরি ঝুঁকিতে রয়েছেন আরেক পারফরমার মুশফিকুর রহীমও। ভারপ্রাপ্ত অধিনায়ক মাহমুদউল্লাহ রিয়াদ ফর্মে নেই। ফর্মহীন ওয়ানডে সিরিজ কাটিয়েছেন টপ অর্ডার তামিম, সৌম্য, লিটনরাও।\nসুতরাং, হ্যামিল্টনের সেডন পার্কের সবুজ উইকেট দেখে তো চিন্তিত হওয়ারই কথা। তবুও, বাংলাদেশের ক্রিকেটপ্রেমীদের প্রত্যাশা, ব্যাটসম্যানরা মানসিক দৃঢ়তা প্রদর্শণ করবেন এবং শেষ পর্যন্ত ভালো কিছু উপহার দিতে পারবেন তারা।\nব্যক্তিগত ছুটিতে দেশে মাশরাফি: ট্রফি জয়ের কোন প্রতিক্রিয়া নেই\nলন্ডনে পাবেন বাংলাদেশ ক্রিকেট দলের জার্সি\nপ্রথম কোন টূর্ণামেন্টে চ্যাম্পিয়ন বাংলাদেশ\nক্রিকেট: বাংলাদেশের মুস্তাফিজুর রহমান কি দ্রুত ফুরিয়ে যাচ্ছেন?\nশুভসূচনা টাইগারদের সহজ জয়ে ত্রিদেশীয় সিরিজ\nমাঠে গড়ালো এলসিএল টি২০ লীগ ২০১৯\nবাংলাদেশের জার্সিতে থাকছে লাল সবুজ\nআরব আমিরাতকে ২-০ গোলে হারিয়ে শুভ সূচনা বাংলাদেশের


নিয়ম মেনে স্মার্টফোনে চার্জ দিচ্ছেন তো?\n২৩ আগস্ট, ২০১৭ - ৩:৪৯ অপরাহ্ণ\nটিপস ডেস্ক: স্মার্টফোনের ব্যাটারির একটি নির্দিষ্ট আয়ুষ্কাল থাকে। স্মার্টফোনটি কীভাবে ব্যবহার করছেনসেটার উপর নির্ভর করে কতদিন ব্যাটারি টিকে থাকবে। স্মার্টফোনটি কিভাবে চার্জ করছেনসেটাও ব্যাটারির দীর্ঘায়ু তৈরি করতে গুরুত্বপূর্ণ ভূমিকা রাখে। যেমন সস্তা চার্জার ব্যবহার করে চার্জ দিলে তা আপনার স্মার্টফোন ও এর ব্যাটারির জন্য বিপদ ডেকে আনতে পারে।\nস্মার্টফোন চার্জ দেওয়ার সময় কিছু সতর্কতা মেনে চলা জরুরি-\nসবসময় আপনার স্মার্টফোনের নিজস্ব চার্জারটি ব্যবহার করুন। কারণ অন্য চার্জার দিয়ে চার্জ দিলে ব্যাটারির কার্যকারিতা কমে যায়। এতেব্যাটারির আয়ুও কমতে থাকে। বিকল্প চার্জার ব্যবহার যদি করতেই হয় তবে খেয়াল রাখবেন যেন বিকল্প চার্জারের সাথে আসল চার্জারের আউটপুট ভোল্টেজ মিলে যায়। এছাড়া সেটি ফোন নির্মাতা কোম্পানির অনুমোদনপ্রাপ্ত হওয়াও জরুরি।\nঅপরিচিত নির্মাতা প্রতিষ্ঠানের সস্তা চার্জার বর্জন করুন। কারণ এগুলো ফ্লাকচুয়েশন বা অতিরিক্ত চার্জ ঠেকাতে নিরাপদ না। অ্যাডাপটার সমস্যা হলে স্মার্টফোন বা ব্যাটারির স্থায়ী ক্ষতি করতে পারে।\nস্মার্টফোনে চার্জ দেয়ার সময় ফোনে থাকা প্রতিরোধক কেইস খুলে রাখাই ভালো। চার্জ দেওয়ার সময় ব্যাটারি স্বাভাবিকভাবেই একটু গরম হয়। ডিসপ্লের ক্ষতি এড়াতে সম্ভব হলে চার্জ দেওয়ার সময় ফোনটি উল্টে একটা নরম কাপড়ের উপর রাখুন।\nসব সময় দ্রুত চার্জ করা চার্জার ব্যবহার করা ঠিক নয়,এতে ব্যাটারির ক্ষতি হতে পারে। কারণ এতে অল্প সময়ে বেশি ভোল্টেজ পেয়ে ব্যাটারি হঠাৎ অতিরিক্ত গরম হয়ে উঠতে পারে। যদি দেখেন স্মার্টফোনটি অস্বাভাবিক গরম হয়ে উঠেছে,দ্রুত কিছুক্ষণের জন্য ফোনটি অফ করে রাখুন।\nসব সময় পারলে কমপক্ষে ৮০ শতাংশ পর্যন্ত চার্জ করুন। এতে ব্যাটারি ভালো থাকে।\nফোনের চার্জ যখন ২০ শতাংশ বা এর আশেপাশে থাকে,তখন তাতে আবার চার্জ করুন। অপ্রয়োজনে ঘন ঘন চার্জ করলে ব্যাটারির আয়ু কমে যেতে পারে। আবার এটাও খেয়াল রাখতে হবে যেন সবসময়ই ফোন একেবারে চার্জহীন হয়ে না যায়।\nফোনের চার্জ ব্যাকআপের জন্য পাওয়ার ব্যাংক কেনার আগে নিশ্চিত হোন যেন সেটি ভোল্টেজ ওঠা নামা,শর্ট সার্কিট,অতিরিক্ত কারেন্ট বা অতি চার্জ প্রতিরোধ করতে পারে।\nপাওয়ার ব্যাংকে সংযোগ থাকা অবস্থায় স্মার্টফোন ব্যবহার করা থেকে বিরত থাকুন। এতে করে অতিরিক্ত উত্তাপ তৈরি হয়ে ব্যাটারির ক্ষতি হতে পারে।\nবাতাসে কমছে অক্সিজেন, ঘনিয়ে আসছে মৃত্যু!\nগাছ খেকোদের কবলে রাণীশংকৈল শালবাগান\nবিএনপি কোনো দলই না: অর্থমন্ত্রী\nগণতন্ত্র রক্ষায় শেখ হাসিনার বিকল্প নেই\nজামিন খারিজ: শাহাদাতের স্ত্রীকে কারাগারে প্রেরণ\nভুয়া এএসপি’র ফাঁদে আসল এএসপি’র শ্বশুর!\nপাকুন্দিয়ায় ৬কেজি গাঁজাসহ মাদক ব্যাবসায়ী গ্রেফতার\nনারায়ণগঞ্জে ৭দিন বৈধ অস্ত্র বহন নিষিদ্ধ\nঈদে অনিশ্চিত শাকিব খান-পরী মনির ছবি


পত্রোপন্যাসের সমাপ্তি - My News\nজীবনে গুরুত্বপূর্ণ কোনো চিটি লেখার সুযোগ হয়নি৷ খুব ছোট থাকতে পেন্সিল দিয়ে নানুর কাছে চিঠি লিখতাম৷ আম্মু বলতেন, আমি লিখতাম৷ চিটি পাঠানোর পর প্রায় ভুলেই যেতাম৷ হঠাৎ একদিন দেখতাম, আব্বু পকেটে করে চিঠি নিয়ে এসেছেন৷ আমাকে লেখা চিঠিটা নিয়ে পড়ায় ব্যস্ত হতাম৷ না-বুঝলে আম্মু-আব্বুকে জিজ্ঞাসা করতাম৷ এখন আর ওই মজা নেই৷ চিটি-পত্রের একটা বড় গুণ হচ্ছে, তা প্রমাণ হিসেবে রয়ে যায়, যা পরবর্তীতে কাজে লাগে৷ ইতিহাসের মোড় ঘুরে যায় একটা চিঠির বদৌলতে৷ এখনতো ফোনে কথা বলার শুরুতে এক কথা, শেষে গিয়ে অন্য কথা, আর সমাপ্তি ঝগড়া দিয়ে৷ সব কিছুরই কিছু লাভ-ক্ষতি থাকে৷\nএকদিন ক্লাসে এক শিক্ষক বললেন, চিঠি-পত্রও সাহিত্যের একটা অঙ্গন৷ এখন তো এই দিকটা একেবারেই বিলুপ্তপ্রায়৷ পত্রোপন্যাসের কফিনের শেষ পেরেক হচ্ছে “মেমসাহেব” বইটা৷ লেখক নিমাই ভট্টাচার্য৷ তার কথা শুনে বইটা পড়ার সখ জেগেছিলো৷ পরে আর কেনা হয়নি৷ গুগলে সার্চ দিলাম৷ অনলাইনে বইটা পড়ার স্থান পেলাম৷ কিন্তু নিচে গিয়ে দেখি বিরূপ মন্তব্যে ঠাসা৷ একজন বলছেন, “পড়া শেষ করেই খাটের নীচে ছুড়ে ফেলেছি৷” আচ্ছা তার যদি এতোই খারাপ লাগল, তবে শেষ করলেন কিভাবে? পক্ষে মন্তব্য নেই বললেই চলে৷ ফেইসবুকেও সম্প্রতি বইটার পাঠপ্রতিক্রিয়া লিখেছেন একজন৷ আর তখনই দুগ্রুপের মন্তব্যগোলা বর্ষণ শুরু হলো৷ কেউ পক্ষে তো অন্যজন তার বিপক্ষে৷ আপনি চিঠির যুগের লোক নন বলে অন্যকে ঘায়েল করার চেষ্টা করেছেন। তো অমনিই অপর পক্ষের একজন বলে উঠলেন, আমি তো সেই যুগেই পড়েছি, কই ভালো লাগেনি তো! বেশ একটা তর্কযুদ্ধ চলল৷ উপভোগ্য বটে! আমি চিঠি-যুগের নই৷ তবে ছোট বেলার সেই আনন্দ এখনো মনে পরে৷ বইটা পড়ে স্বাদ বিস্বাদ একটা কিছু তো পাবোই৷ খারাপ লাগলেও ওটাকে খাটের তলায় ছুঁড়েু মারতে পারবো না৷ কারণ, পিডিএফ! ডিলেট করবো কি না, বলতে পারছি না৷ আর ভালো লাগলে, আস্ত বইটাই সংগ্রহ করবো৷


নামাজের পরে একটি কাজে, ফেরেশতারা আপনার জন্য দোয়া করবে!\nপ্রকাশের সময় : ডিসেম্বর, ৬, ২০২০, ১২:০০ অপরাহ্ণ\nনামাজ ইসলামের পঞ্চস্তম্ভের একটি। ইসলাম ধর্মে নামাজকে ফরজ করা হয়েছে। সে কারণে ধর্মপ্রাণ মুসলমানরা প্রতিদিন ৫ ওয়াক্ত (নির্দিষ্ট নামাজের নির্দিষ্ট সময়) নামাজ আদায় করে থাকেন। কিন্তু নামাজ আদায় করার পর আপনি মসজিদ থেকে সরাসরি বের হয়ে আসেন নাকি অন্য কিছু করেন?\nএ প্রসঙ্গে মহানবী (সা.) বলেছেন, ‘যে ব্যক্তি নামাজ আদায়ের পর কাউকে কষ্ট না দিয়ে অজুসহ মসজিদে অবস্থান করে, ততক্ষণ ফেরেশতারা তার মার্জনার (ক্ষমার) জন্য এই বলে দোয়া করতে থাকে, ‘হে আল্লাহ! একে তুমি ক্ষমা করে দাও; হে আল্লাহ! এর তাওবা কবুল কর; হে আল্লাহ! এর প্রতি তুমি দয়া প্রদর্শন কর।


‘এখানে যত নিয়োগ, তত দুর্নীতি’\n২৩ জুন ২০১৯, ১৪:০১\nআপডেট: ২৪ জুন ২০১৯, ১৩:২৯\nইসলামিক ফাউন্ডেশনে (ইফা) গত ১০ বছরে প্রায় ২ হাজার ৮০০ নিয়োগ হয়েছে। এর অধিকাংশ ক্ষেত্রেই অনিয়ম, দুর্নীতি ও স্বজনপ্রীতি হয়েছে বলে অভিযোগ উঠেছে। এর মধ্যে মহাপরিচালকের (ডিজি) শ্যালিকা, ভাতিজা, ভাগনে–ভাগনিসহ ১০ জন নিকটাত্মীয় নিয়োগ পেয়েছেন।\nসর্বশেষ রাজস্ব খাতে প্রথম ও দ্বিতীয় শ্রেণির ৯টি গুরুত্বপূর্ণ পদে যে নিয়োগ হয়, তাতেও মহাপরিচালকের নিকটাত্মীয় ও ঘনিষ্ঠজন রয়েছেন। তাঁদের নিয়োগ দিতে পরীক্ষার নম্বর পরিবর্তন এবং প্রার্থীদের কোটা পরিবর্তন করাসহ দুর্নীতির অভিযোগ উঠেছে। এ বিষয়ে তদন্তের জন্য ধর্ম মন্ত্রণালয় গত বুধবার অতিরিক্ত সচিব মোয়াজ্জেম হোসেনকে প্রধান করে তিন সদস্যের কমিটি করেছে। ১৫ দিনের মধ্যে তদন্ত প্রতিবেদন দাখিল করতে বলা হয়েছে।\nজানা গেছে, ফাউন্ডেশনের একটি প্রকল্পে অস্থায়ী ভিত্তিতে চার বছর চাকরি করতেন নাসির উদ্দিন শেখ। তিনি প্রকাশনা কর্মকর্তা পদে নিয়োগ পরীক্ষায় অংশ নেন। মুক্তিযোদ্ধার সন্তান নাসির শেখ অভিযোগ করেন, তিনি পরীক্ষায় উত্তীর্ণ হয়েছেন, কিন্তু জালিয়াতি করে তাঁকে নিয়োগ দেওয়া হয়নি। তাঁর এই অভিযোগের পরিপ্রেক্ষিতে ধর্ম মন্ত্রণালয় তদন্ত কমিটি করেছে।\nঅনুসন্ধানে জানা গেছে, ফাউন্ডেশনের মহাপরিচালক সামীম মোহাম্মদ আফজাল ২০০৯ সালে দায়িত্ব পাওয়ার পর থেকে এ পর্যন্ত ১০ জন নিকটাত্মীয়কে বিভিন্ন পদে নিয়োগ দেন। এর মধ্যে তাঁর শ্যালিকা ফারজীমা মিজানকে আর্টিস্ট পদে, ভাগনি ফাহমিদা বেগম সহকারী পরিচালক, সিরাজুম মুনীরাকে মহিলা কো-অর্ডিনেটর, ভাগনে এহসানুল হক বায়তুল মোকাররম জাতীয় মসজিদের পেশ ইমাম এবং ভাতিজা মোহাম্মদ আলী জিন্নাহ ও মোস্তাফিজুর রহমান সহকারী পরিচালক পদে, মো. রেযোয়ানুল আলম প্রকাশনা কর্মকর্তা, মিসবাহউদ্দিন হিসাবরক্ষণ কর্মকর্তা, শাহ আলমকে উৎপাদন ব্যবস্থাপক ও মুনিম এলডিএ পদে এবং মহাপরিচালকের ঘনিষ্ঠজন হিসেবে পরিচিত হারুনুর রশীদের ছেলে মো. নাজমুস সাকিব সহকারী লাইব্রেরিয়ান পদে নিয়োগ পান।\nএ বিষয়ে অনুসন্ধানকালে সামীম আফজালের সঙ্গে এই প্রতিবেদকের কথা হয়। তিনি প্রথম আলোকে বলেন, ‘আমার আত্মীয়স্বজন দু–একজন থাকলেও থাকতে পারে। আত্মীয় হলে দোষ কী, তারা কি বাংলাদেশের নাগরিক না?’\nনিয়োগ পরীক্ষার ফলে কারসাজি\nইফা সূত্র জানায়, ২০১৬ সালের এপ্রিল ও আগস্টে ১০টি ক্যাটাগরির ১১টি পদে দুই দফায় নিয়োগ বিজ্ঞপ্তি দেওয়া হয়। দীর্ঘ প্রক্রিয়া শেষে সম্প্রতি সহকারী লাইব্রেরিয়ান, সেকশন অফিসার, হিসাবরক্ষণ কর্মকর্তা, মহিলা সাংগঠনিক কর্মকর্তা, প্রকাশনা কর্মকর্তা, আর্টিস্ট ও ভাষা শিক্ষক, গবেষণা সহকারী, প্রকাশনা কর্মকর্তা পদে নিয়োগ হয়। এটি রাজস্ব খাতে ফাউন্ডেশনের সর্বশেষ নিয়োগ। এসব নিয়োগ দিতে পরীক্ষার নম্বরপত্র পরিবর্তন এবং জেলা কোটা, মেধা কোটা ও মুক্তিযোদ্ধা কোটার পদের যোগ্য প্রার্থীদের বাদ দেওয়ার অভিযোগ আছে।\nএর মধ্যে আর্টিস্ট পদে চারুকলায় স্নাতকোত্তর ডিগ্রি চাওয়া হয়। কিন্তু ফারজীমা মিজানের চারুকলার সনদ নেই। নিয়োগ পরীক্ষার নম্বরপত্রে দেখা যায়, লিখিত ও মৌখিক পরীক্ষা মিলে ফারজীমা পান ৬২ নম্বর। সহকারী লাইব্রেরিয়ান পদে নাজমুস সাকিব ৬৮ ও প্রকাশনা কর্মকর্তা পদে রেযোয়ানুল ৬২ দশমিক ৫ নম্বর পান। পরে তাঁদের প্রাপ্ত নম্বর পরিবর্তন করা হয়। পরিবর্তিত নম্বরপত্রে রেযোয়ানুলের নম্বর বাড়িয়ে ৬৬ দশমিক ৫ ও ফারজীমার নম্বর বাড়িয়ে ৬৪ এবং নাজমুস সাকিবের নম্বর কমিয়ে ৬১ করা হয়।\nবর্তমান ডিজির আমলে রাজস্ব খাতে ৭৫, দৈনিকভিত্তিক ৫০০,১৪০ ফিল্ড সুপারভাইজার ও অফিসার, ৬৪ কম্পিউটার অপারেটর, ২০২০ শিক্ষক নিয়োগ হয়। নিয়োগ পেয়েছেন ডিজির শ্যালিকা, ভাতিজা, ভাগনেসহ ১০ আত্মীয়।\nইফা সূত্র জানায়, ফারজীমাকে প্রথমে ‘টেকনিক্যাল কোটায়’, পরে মহিলা কোটায় নিয়োগ দেওয়া হয়। টেকনিক্যাল কোটা নামে ফাউন্ডেশনে কোনো কোটা নেই। রেযোয়ানুলের নম্বর বাড়ানো হয় মেধা কোটায় নিয়োগ দিতে। আর নাজমুস সাকিবের নম্বর কমানো হয় মুক্তিযোদ্ধা কোটায় নিয়োগের জন্য। যদিও নম্বরপত্র অনুযায়ী, মুক্তিযোদ্ধা কোটায় নিয়োগ পাওয়ার কথা ৫২ দশমিক ৫ নম্বর পাওয়া নাসির উদ্দিন শেখ। মহিলা সাংগঠনিক কর্মকর্তা পদে সর্বোচ্চ ৬৪ নম্বর পান তাসলিমা সারমিন। পরে তাঁর নম্বর কমিয়ে ৬৩ করা হয় মহিলা কোটা থেকে সরিয়ে জেলা কোটায় নিয়োগ দিতে। দ্বিতীয় শ্রেণির প্রশাসনিক কর্মকর্তা পদে মো. ইব্রাহিম হোসেন নিয়োগ পরীক্ষায় সর্বোচ্চ নম্বর ৫৮ পান। তাঁকে মেধা কোটা থেকে সরিয়ে জেলা কোটায় নিয়োগ দেওয়া হয়।\nএ ছাড়া হিসাবরক্ষণ কর্মকর্তা পদে নিয়োগপ্রাপ্ত মহাপরিচালকের ভাতিজা মিসবাহউদ্দিনের জেলা ব্রাহ্মণবাড়িয়া। তিনি ঢাকা জেলা কোটায় নিয়োগ পেতে নিজ জেলা ঢাকা উল্লেখ করেন। একইভাবে নোয়াখালীর নাজমুস সাকিবও জেলা ঢাকা উল্লেখ করেন।\nএসব অনিয়ম ও জালিয়াতির বিষয়ে ইতিপূর্বে সামীম আফজালের সঙ্গে প্রথম আলোর কথা হয়। তিনি বলেন, ‘এই নিয়োগ প্রক্রিয়া শুরু হয় ২০১৬ সালে। এত দিন আগে কী হয়েছে, এখন কি আমার মনে আছে?’ তবে নিয়োগ কমিটির সদস্যসচিব ও ফাউন্ডেশনের সাবেক সচিব মো. আলফাজ হোসেন প্রথম আলোকে বলেন, ‘নিয়োগ নিয়ে যা হয়েছে, তা সবাই জানে। সদস্যসচিব নিয়োগের কাগজপত্র তৈরি করেন। অথচ আমাকে বাদ দিয়েই নিয়োগপ্রক্রিয়া শেষ করা হয়েছে। যে কারণে আমি স্বাক্ষর করিনি।’\nঝুলে আছে ৩০৩০ নিয়োগ\nগণশিক্ষা কার্যক্রমের জন্য ১ হাজার ১০টি ইবতেদায়ি মাদ্রাসায় ৫ হাজার ৫০ জন শিক্ষক নিয়োগ দেওয়া হবে। ইতিমধ্যে ২ হাজার ২০ জনের নিয়োগ হয়েছে। আরও ৩ হাজার ৩০ জন শিক্ষক নিয়োগে পরীক্ষা সম্পন্ন হয়েছে প্রায় এক বছর আগে। কিন্তু প্রকল্পেরপরিচালকেরা নিয়োগ নিয়ে মহাপরিচালকের সঙ্গে একমত না হওয়ায় নিয়োগ আটকে আছে।\nনিয়োগ কমিটির আহ্বায়ক এবং মসজিদভিত্তিক শিশু ও গণশিক্ষা কার্যক্রম প্রকল্পের সাবেক পরিচালক জুবায়ের আহমেদ প্রথম আলোকে বলেন, ‘মহাপরিচালক ৪৭ জনের একটি তালিকা বললেন যে পরীক্ষা ছাড়াই তাঁদের নিয়োগ দিতে হবে। তা মানা সম্ভব ছিল না। তাই পরীক্ষার ফল ঘোষণা করিনি।’ তিনি বলেন, ‘ইসলামিক ফাউন্ডেশন দুর্নীতির আখড়ায় পরিণত হয়েছে। এখানে যত নিয়োগ, তত দুর্নীতি।’\nঅনিয়ম অপরাধ ইসলামিক ফাউন্ডেশন দুর্নীতি ঢাকা ঢাকা বিভাগ\nপেকুয়ায় বালতিতে পড়ে শিশুর মৃত্যু


খালেদ-শামীম-সম্রাট, এরপর কে?\nসালাহ উদ্দিন জসিম ১০:১৪ অপরাহ্ণ, অক্টোবর ০৬, ২০১৯\nসারাদেশে চলছে সরকারের শুদ্ধি অভিযান। ইতোমধ্যে ক্ষমতাসীন দলের অর্ধডজনের মতো নেতা গ্রেফতার হয়েছেন। অনেকেই গ্রেফতার আতঙ্কে গাঢাকা দিয়েছেন।\nএ অভিযান জনসাধারণের কাছে প্রশংসনীয় হলেও রাজনীতিবিদ, ব্যবসায়ী, আমলা, এমনকি এমপি-মন্ত্রীদের মাঝেও আতঙ্ক তৈরি করেছে।\nঅভিযান নিয়ে প্রধানমন্ত্রী শেখ হাসিনা আইনশৃঙ্খলা বাহিনীর সঙ্গে বৈঠকে বলেছিলেন, ‘ছাত্রলীগের পরে যুবলীগ ধরেছি। একে একে সবাইকে ধরবো। এর মধ্য দিয়ে সামাজিক অসঙ্গতি দূর করতে হবে।’\nযেই কথা সেই কাজ। প্রধানমন্ত্রীর নির্দেশা অনুযায়ী চলছে অভিযান। ইতোমধ্যে ঢাকা মহানগর দক্ষিণ যুবলীগের সাংগঠনকি সম্পাদক খালেদ মাহমুদ ভূঁইয়া, প্রভাবশালী ঠিকাদার জি কে শামীম, কৃষকলীগের নেতা শফিকুল ইসলাম গ্রেফতার হয়ে কারাগারে আছেন।\nতাদের নিয়ন্ত্রক ইসমাইল হোসেন চৌধুরী সম্রাট গ্রেফতার হচ্ছেন কীনা এ নিয়ে ছিল দ্বিধা-দ্বন্দ্ব। মাঝখানে অভিযানেও নামে শিথিলতা। তাতে সন্দেহ প্রকট হয়।\nখোঁজ নিয়ে জানা গেছে, এ অপেক্ষা ছিল শেখ হাসিনার গ্রিন সিগন্যালের। সিগন্যাল পাওয়ার পরই রোববার ভোরে কুমিল্লার চৌদ্দগ্রাম থেকে সহযোগী আরমানসহ সম্রাটকে আটক করা হয়েছে।\nতাৎক্ষণিক মদ্যপ আরমানকে ভ্রাম্যমাণ আদালতে ছয়মাসের দণ্ড দিয়ে কারাগারে পাঠানো হয়েছে। আর সম্রাটকে নিয়ে বিকেলে তার কাকরাইলের কার্যাযলয়ে অভিযান চালায় র‌্যাব। কাকরাইলের কার্যালয় থেকে একটি অস্ত্র, বিপুল পরিমাণ বিদেশি মদ ও ইয়াবা এবং দুটি ক্যাঙারুর চামড়া পাওয়া গেছে। ক্যাঙারুর চামড়া রাখার দায়ে তাকে ভ্রাম্যমাণ আদালত ছয়মাসের জেল দিয়েছেন। অবশেষে কারাগারে ঢাকার সম্রাট। এছাড়াও তার বিরুদ্ধে মাদক ও অস্ত্র আইনে পৃথক মামলা হচ্ছে।\nখালেদের গ্রেফতারের পর মহানগর দক্ষিণ যুবলীগের সভাপতি ও ‘শ্রেষ্ঠ সংগঠক’ ইসমাইল চৌধুরী সম্রাট গ্রেফতার হবেন কীনা, এমন সংশয় তৈরি হলেও এখন আর সংশয় নেই। যে কেউ গ্রেফতার হতে পারেন।\nএ নিয়ে আওয়ামী লীগের সাধারণ সম্পাদক ওবায়দুল কাদের বলেন, ‘আপনারা ( সাংবাদিক) যাদের সন্দেহ করেছেন, তারা গ্রেফতার হয়েছেন। সামনে আরও গ্রেফতার হবেন। এ অভিযান কোনো ব্যক্তি, দল বা গোষ্ঠীর বিরুদ্ধে নয়, যে অপরাধ করেছে, তাকে গ্রেফতার করা হবে। সরকারের সিদ্ধান্ত- যেই অপরাধী তাকে আইনের আওতায় আনা হবে। এ ব্যাপারে সরকার সংকল্পবদ্ধ।’\nতবে আরও কারা গ্রেফতার হবেন? এমন উত্তর আওয়ামী লীগের সাধারণ সম্পাদক না দিলেও গোয়েন্দা সূত্রে জানা গেছে।\nগোয়েন্দা সূত্র বলছে, ‘সরকারের এমপি-মন্ত্রী, আমলা ও দলের অনেক নেতার রিপোর্ট প্রধানমন্ত্রীর হাতে। গোয়েন্দারা তাদের নজরদারিও করছেন। প্রতিনিয়ত আপডেট নিচ্ছেন। রিপোর্ট আকারে এগুলো জমা হচ্ছে। বিভিন্ন যায়গায় এগুলো বিশ্লেষনও করা হচ্ছে। যখন যার বিষয়ে গ্রিন সিগন্যাল পাওয়া যাবে, তাকেই গ্রেফতার করা হবে।’\nতবে খালেদ মাহমুদ ভূঁইয়া, জি কে শামীম, শফিকুল ইসলাম, আরমান ও ইসমাইল চৌধুরী সম্রাটের পর কে গ্রেফতার হচ্ছেন? এমন প্রশ্নের জবাবে জাতীয় গোয়েন্দা সংস্থার এক সিনিয়র কর্মকর্তা পরিবর্তন ডটকমকে বলেন, ‘তালিকায় তো অনেকের নাম আছে। তবে ওই তালিকার শুরুতে এখন আছেন, সরকারের এমপি ও যুবলীগ নেতা নুরুন্নবী চৌধুরী শাওন।’\nঅর্থাৎ এই গোয়েন্দা সূত্র জানাচ্ছে, সম্রাটের পর এবার যেকোনো মুহূর্তে গ্রেফতার হতে পারেন নুরুন্নবী চৌধুরী শাওন এমপি।\nকে এই নুরুন্নবী চৌধুরী শাওন?\nভোলা-৩ আসন থেকে তিনবারের নির্বাচিত এমপি নুরুন্নবী চৌধুরী শাওন। তিনি কেন্দ্রীয় যুবলীগের প্রেসিডিয়াম সদস্য। সম্রাটের আগে ঢাকা মহানগর দক্ষিণ যুবলীগের সাধারণ সম্পাদক ছিলেন শাওন। সম্রাট-শাওন একই সিন্ডিকেটের। কথিত আছে- শাওনের সাম্রাজ্যেই গদিনসীন ছিলেন সম্রাট। সম্রাটের আগে চাঁদাবাজি, ঠিকাদারিসহ এই ঢাকার সবকিছুর নিয়ন্ত্রক ছিলেন শাওনই।\nইতোমধ্যে (২৪ সেপ্টেম্বর) সম্রাটের সঙ্গেই নুরুন্নবী চৌধুরী শাওন ও তার স্ত্রী ফারজানা চৌধুরীর সব ব্যাংক হিসাব জব্দ করা হয়েছে।\nগোয়েন্দা তথ্যের পাশাপাশি পূর্বাপর আলামতও বলছে, সম্রাটের পর শাওনই যাচ্ছেন র‌্যাবের জালে। কারণ সম্রাটের আগে এই শহরে রাজত্ব করেছেন শাওনই। আবার দুজনেরই ব্যাংক হিসাব একসঙ্গে জব্দ করে নজরদারি শুরু করা হয়েছে।\nসম্রাটের কার্যালয় থেকে অস্ত্র-মাদক ও ক্যাঙারুর চামড়া উদ্ধার\nসম্রাটের ৬ মাসের সাজা


কুডানকুলামে পরমাণু চুল্লির অহিংস ‘দখল’ ভাঙতে লাঠি, কাঁদানে গ্যাস, গুলি; মৃত একাধিক — সরাসরি – সংবাদমন্থন\nমুথুভেল জানাকরাজন , সতীশ এবং জোসেফ জন সুন্দর-এর লাইভ রিপোর্ট http://www.dianuke.org থেকে. ছবি অ্যান্টনি কেবিস্টন ফার্নান্ডো-র#\n১০ সেপ্টেম্বর কুডানকুলামে কী ঘটেছিল ? দেখুন এখানে।\nমঙ্গলবার ১১ সেপ্টেম্বর\nরাত ১০.০০। খবর পাওয়া যাচ্ছে, আজ রাতেই ইদিনথাকারাই আক্রমণ করতে পারে পুলিশ। ইদিনথাকারাই গ্রামে গ্রামবাসীদের সভা চলছে, কিভাবে সেই আক্রমণের মোকাবিলা করা হবে।ইদিনথাকারাই গ্রামের মুখে পুলিশ ব্যারিকেড করে আছে। কিছু ঢুকতে দিচ্ছে না গ্রামে। দিল্লীর দুর্নীতি বিরোধী এনং তথ্য অধিকার আন্দোলনের নেতা অরবিন্দ কেজরিওয়াল ইদিনথাকারাই গ্রামে পৌঁছেছেন বলে জানা যাচ্ছে। উদয়কুমার সহ অন্যান্য নেতারা নিরাপদ রয়েছে। ইদিনথাকারাই গ্রামকে বাঁচানোর জন্য উদয়কুমার সহ অন্যান্য নেতারা পুলিশের কাছে আত্মসমর্পন করতে চেয়েছিলেন। কিন্তু গ্রামবাসীরা রাজি হয়নি। এক আবেগপূর্ণ, দীর্ঘকালব্যাপী চলা সভায় ইদিনথাকারাই-এর মানুষ সিদ্ধান্ত নিয়েছে, তারা আগে সবাই গ্রেফতার হবে, তারপর তাদের নেতারা গ্রেফতার হবে।\n১১ সেপ্টেম্বর ইদিনথাকারাই গ্রামের সভায় সিদ্ধান্ত, আগে সমস্ত গ্রামবাসী গ্রেফতার হবে, তারপর তাদের নেতারা গ্রেফতার হবে।\nকলকাতায় কলেজ স্ট্রীটে কুদানকুলামে আন্দোলনকারীদের ওপর পুলিশি নিপীড়ন ও জ্বালানি ভরার তোরজোড়ের প্রতিবাদ। ১১ সেপ্টেম্বর ২০১২। ছবি পাভেল চক্রবর্তী।\nসারা ভারত জুড়ে বিভিন্ন জায়গায় গুলিচালনার প্রতিবাদে এবং কুদানকুলাম প্রকল্পে ইউরেনিয়াম জ্বালানি ভরার বিরুদ্ধে মত প্রকাশ করে বিক্ষোভ হয়েছে। কলকাতায় কলেজ স্ট্রীট কফি হাউসের সামনে পোস্টার, স্লোগান সহ বিক্ষোভ সংগঠিত হয় বিকেল চারটে থেকে সন্ধ্যে সাতটা পর্যন্ত। প্রায় সাড়ে পাঁচশ’ লিফলেট বিলি করা হয় কুদানকুলামের জনপ্রতিরোধের সমর্থনে। বিক্ষোভ শুরুর কয়েক মিনিটের মধ্যেই একটি পুলিশের গাড়ি চলে আসে এবং সারাক্ষণ বিক্ষোভের পাশে দাঁড়িয়ে থাকে।\nআজ সুপ্রিম কোর্টে কুদানকুলাম প্রকল্পে জ্বালানি সংযোগে স্থগিতাদেশ চেয়ে একটি আবেদন করা হয়েছে। আবেদন করেহেন শ্রী প্রশান্ত ভূষণ। ৩১ আগস্ট ২০১২ তারিখে মাদ্রাজ হাইকোর্ট একটি রায় দেয়, তাতে কুদানকুলাম প্রকল্পে জ্বালানি ভরার বিষয়ে সবুজ সংকেত দেওয়া হয়। সেই রায়কে চ্যালেঞ্জ জানিয়ে এই আবেদন। আবেদনের কপি এখানে পাওয়া যাবে।\nসোমবার ১০ সেপ্টেম্বর\nরাত ১০.০০। শুধু কাঁদানে গ্যাস নয়, গুলিও চলল পরমাণু বিরোধী আন্দোলনকারীদের ওপর। থুথুকুড়ি-র মানাপাদু গ্রামে পুলিশ অ্যান্থনি সামি নামের এক প্রতিবাদী মৎস্যজীবীকে পেটে গুলি চালিয়ে মেরে ফেলেছে। অসমর্থিত সূত্রে জানা যাচ্ছে, একজন বাচ্চা মেয়ে মারা গেছে পদদলিত হয়ে। একবছর আগে আন্দোলন শুরু হওয়ার পর এই প্রথম পুলিশ আন্দোলনের কেন্দ্রস্থল ইদিনথাকারাই গ্রামে ঢোকে এবং প্রতিটি বাড়িতে গিয়ে তল্লাসী চালায় উদয়কুমার এবং অন্যান্য নেতাদের খোঁজে। পুলিশের পক্ষ থেকে বলা হয়, যদি কারোর ঘরে উদয়কুমারদের পাওয়া যায়, সঙ্গে সঙ্গে তাদের গুলি করে মেরে ফেলা হবে। অসমর্থিত সূত্রে এও জানা যাচ্ছে, উদয়কুমারদেরকে লক্ষ্য করে পুলিশ গুলি চালিয়েছিল, কিন্তু মাথা নিচু করে নেওয়ার কারণে তারা বেঁচে যায়। সারা দক্ষিণ তামিলনাড়ু জুড়ে ইতিউতি প্রতিবাদের খবর শোনা যাচ্ছে, পরমাণু বিরোধী আন্দোলনের ওপর এই পুলিশি বর্বরতার বিরুদ্ধে। প্রায় ৫০ জন গুরুতর আহত বলে জানা যাচ্ছে। ইদিনথাকারাই চার্চের সামনে ১৪ জন অনশন শুরু করেছে বলে খবর। কুদানকুলামে সরকার সমস্ত ধরনের যোগাযোগ বিচ্ছিন্ন করে দেওয়ার ফলে কুদানকুলাম থেকে সরাসরি খবর পাওয়া যাচ্ছে না।\nপশ্চিমবঙ্গ থেকে ‘পরমাণু বিদ্যুৎ বিরোধী প্রচার আন্দোলন’-এর পক্ষ থেকে প্রধানমন্ত্রী, তামিলনাড়ুর মুখ্যমন্ত্রী এবং মানবাধিকার কমিশনের কাছে ফ্যাক্স মারফত এই পুলিশি বর্বরতার নিন্দা করা হয়েছে। দিল্লিতে ধর্না অবস্থান হয়েছে এই বর্বরতার বিরুদ্ধে। আগামী কাল কেরালার বিভিন্ন জায়গায় প্রতিবাদ সভা হবে। বিকেলে ত্রিভান্দ্রাম প্রেস ক্লাবে কুদানকুলাম আন্দোলনের ওপর মানিলা মোহনের বানানো একটি ডকুমেন্টারি দেখানো হবে। উদ্বোধন করার কথা কেরালার বিক্ষুদ্ধ সিপিএম নেতা ভি এস অচ্যুতানন্দন-এর। সকালে ত্রিভান্দ্রাম সেক্রেটারিয়েটে প্রতিবাদ বিক্ষোভ হবে।\nনিচের ছবিতে জেভিয়ার আম্মা, মৎস্যজীবী পরিবারের পরমাণু বিরোধী আন্দোলনের কর্মী, তাঁকে আজ একাধিক পুরুষ পুলিশ ধরে নিয়ে যাচ্ছে। এই জেভিয়ার আম্মা কলকাতায় ৬ আগস্ট পরমাণু বিরোধী সেমিনারে বক্তব্য রেখেছিলেন। সেই বক্তব্য সরাসরি তামিল থেকে অনুবাদ করে প্রচার করা হয়েছিল সেখানে, তার হুবহু বেরিয়েছিল সংবাদমন্থনের পাতায় এবং ওয়েবসাইটে। সেই বক্তব্য পড়তে চাইলে এখানে ক্লিক করুন। অসমর্থিত সূত্রের খবর, আরেক মহিলা কর্মী মেলট্রেড-ও গ্রেফতার হয়েছেন। তিনিও কলকাতায় ওই সেমিনারে বক্তব্য রাখেন তামিল ভাষায়। তার ছবি এবং সেমিনারে বলা বয়ান-ও আছে ওই রিপোর্টে।\nঅবসরপ্রাপ্ত প্রধান বিচারপতি ভি আর কৃষ্ণ আয়ার একটি চিঠি লিখেছেন ভারতের প্রতিরক্ষা মন্ত্রীকে :\nআমি একটি চিঠি পেয়েছি ইদিনথাকারাই গ্রাম থেকে, যেখানে আপনার ‘কেন্দ্রীয় সামরিক বাহিনী’-কে পাঠানো হয়েছে সেখানকার শান্তিপূর্ণ পরমাণু-বিরোধী আন্দোলনকে ভাঙার জন্য। আমি অনেক দিন থেকেই বলে আসছি, পরমাণু প্রকল্প, তা সে ছোটোই হোক বা বড়ো, তা আমাদের জন্য সঠিক পথ নয়। ‘সৌরবিদ্যুৎ চাই, পরমাণু বিদ্যুৎ কখনও নয়’ — এটাই আমাদের কেরালা এবং তামিলনাড়ুর জন্য স্লোগান হওয়া উচিত। আপনি অতি দ্রুত শান্তিপূর্ণ আন্দোলন ভাঙতে যাওয়া সামরিক বাহিনী প্রত্যাহার করুন। কারণ, প্রতিরক্ষা বাহিনী মানুষকে সুরক্ষা দেওয়ার জন্য, গান্ধীবাদী সত্যাগ্রহ ভাঙার জন্য নয়। প্রিয় অ্যান্টনি, মানুষের পাশে দাঁড়িয়ে আপনার কর্তব্য করুন, তাদের বিরুদ্ধে গিয়ে নয়।\nদুপুর ১২.৫০। পুলিশের অত্যাচার থেকে প্রাণ বাঁচাতে সমুদ্রে ঝাঁপ দিয়েছে মানুষ। আশেপাশের গ্রামের কিছু মানুষ নৌকায় করে এসে মহিলা ও শিশুদের নৌকায় তুলে নিয়েছে। ইদিনথাকারাই গ্রামে হিংসাত্মক পরিস্থিতির খবর মিলছে। মহিলা ও শিশুরা প্রাণ বাঁচাতে স্কুলে আশ্রয় নিচ্ছে বলে শোনা যাচ্ছে। এনডি টিভিতে সরাসরি ছবি দেখানো হচ্ছে। সেন্ট লুড্রেস চার্চের সামনে ২০০০ পুলিশ দাঁড়িয়ে আছে।\nসকাল ১১.৪৫। পুলিশ লাঠিচার্জ এবং কাঁদানে গ্যাসের শেল ছোঁড়া শুরু করেছে। লোকে দৌড়চ্ছে সমুদ্রের দিকে। উদয়কুমার এসএমএস করে জানিয়েছেন, প্রশাসন নৌবাহিনী নামিয়ে চড়াও হওয়ার প্রস্তুতি নিচ্ছে।\nএকাধিক পুরুষ পুলিশের কবলে পরমাণু বিরোধী মৎস্যজীবী পরিবারের মহিলা জেভিয়ার আম্মা। ৬ আগস্ট কলকাতায় একটি সেমিনারে উনি বক্তব্য রেখে গেছেন।\nসকাল ১১.০০। প্রচুর পুলিশ গ্রামবাসীদের ‘দখল’-এর নাকের ডগায় দাঁড়িয়ে রয়েছে লাঠি হাতে। তার পেছনেই আছে কাঁদানে গ্যাসের পুলিশ বাহিনী। ওদিকে চেন্নাই-এর এনপিসিআইএল-এর অফিসের সামনে তথ্য অধিকার আন্দোলনের কর্মীরা জমায়েতের ডাক দিয়েছে বিকেল তিনটেয়। দিল্লীতে তামিলনাড়ু ভবনের সামনে বিকেল তিনটেয় বিক্ষোভ সমাবেশ।\nসকাল ৯.০০। সারারাত ধরে বালির ওপর খোলা আকাশের নিচে ঘুমিয়েছে হাজার হাজার মানুষ, শিশু ও মহিলা। কুদানকুলাম পরমাণু চুল্লির পূর্বদিকের দেওয়ালের অনতিদূরে সমুদ্রের ধারে। মাঝরাতে একবার একটা গুজব উঠেছিল, পুলিশ আন্দোলনের নেতৃত্বকে গ্রেফতার করে নিয়ে যাচ্ছে, কিন্তু তা সত্য নয়। আন্দোলনের নেতৃত্বের ওপর দেশদ্রোহিতা সহ কয়েকশ’ মামলা দায়ের করে রেখেছে প্রশাসন। মানুষ বুক দিয়ে আগলাচ্ছে তাদের।আন্দোলনকারীরা স্থানীয় প্রশাসনের সঙ্গে কথা বলতে রাজি নয়, তারা চায় মুখ্যমন্ত্রী এসে বলুক, আপাতত চুল্লিতে জ্বালানি ভরার কাজ বাতিল। তাছাড়া এখানকার আশেপাশের এলাকাতে গত এগারো মাস ধরে মানুষের চলাফেরায় নিষেধাজ্ঞা জারি করে রেখেছে পুলিশ। সেই নিষেধাজ্ঞাও তুলে নেওয়া হোক, যাতে সাধারণ মানূষ এখানে নির্ভয়ে আসতে পারে, অবস্থান আন্দোলনকারীদের সঙ্গে যোগাযোগ করতে পারে, তাদের খাবার জল ইত্যাদি দিতে পারে।\nআন্দোলনের নেতা উদয়কুমার ডায়ানিউকের প্রতিনিধিকে জানিয়েছেন, সরকার অবিলম্বে এই সর্বনাশা পরমাণু চুল্লি প্রত্যাহার করুক। এখানে উপস্থিত পঁচিশ হাজার লোক তামিলনাড়ুর বিদ্যুৎ সমস্যা সমাধান করার জন্য সহযোগিতা করতে প্রস্তুত। প্রয়োজনে তারা নবীকরণযোগ্য শক্তি উৎপাদনের প্রকল্পের কাজে স্বেচ্ছাশ্রম দেবে, বিদ্যুৎ সংরক্ষণের পক্ষে সওয়াল করবে।\nরবিবার ৯ সেপ্টেম্বর\nরাত ১০.০০। কুদানকুলাম প্রকল্পের পূর্ব দিকের দেওয়ালের পাশে সমুদ্রের তীরে খোলা আকাশের নিচে রাত কাটাচ্ছে হাজার হাজার গ্রামবাসী, শিশু, বৃদ্ধ, বৃদ্ধা, মহিলা…। পুলিশ নেই। এলাকাটিতে জেনারেটর দিয়ে আলো দেওয়া হয়েছে। রাতের সামান্য খাবারের বন্দোবস্ত হয়েছে। কুদানকুলাম পরমাণু চুল্লি ‘দখল’ চলছে।\nসারা দিনের গরম হাওয়ার পর সন্ধ্যে নেমেছে। হাজার হাজার মানুষ সমুদ্রের ধারে বসে আছে, কেউ কেউ গেছে সারা দিনের খালি পেটের পর কিছু পেটে দিতে, এদিক ওদিক। প্রতিরোধে কিছুটা আলগা ভাব এসেছে। পুলিশ-ও কিছুটা হালকা, রুটিন কাজ করছে। আন্দোলনের নেতা উদয়কুমার বলেছেন,\nআমরা সমুদ্রের তীরে কুদানকুলাম পরমাণু চুল্লির দখল নিয়েছি। আমরা পেরেছি পুলিশকে এড়িয়ে, কোনও দুর্ঘটনা এড়িয়ে এতদূর চলে আসতে। আমরা সমুদ্রের ধারে দাঁড়িয়ে মুখ্যমন্ত্রীকে অনুরোধ করছি আমাদের সাথে কথা বলতে। অনুগ্রহ করে এখানে আমাদের দেখতে আসুন। আপনাকে আমাদের দরকার।\nসন্ধ্যে ৬.০০। কুদানকুলামের ব্যবসায়ীরা আন্দোলনের সমর্থনে দোকান বন্ধ করে রেখেছে। প্রায় চার হাজার কুদানকুলামবাসী কুদানকুলামের আর সি চার্চের সামনে জড়ো হয়েছে।\nবিকেল ৪.৪৫। পূর্ব দিকের দেওয়াল থেকে পুলিশবাহিনী কমিয়ে দিয়ে তাদের পরমাণু চুল্লির গেটের কাছে নিয়ে যাওয়া হচ্ছে। মনে হচ্ছে সরকার তার পুরনো নোংরা খেলাটাই খেলতে শুরু করছে —অহিংস প্রতিবাদ আন্দোলনকে পাত্তা না দেওয়া। আন্দোলনকে হিংসাত্মক হতে প্ররোচিত করা। কিন্তু শাসক এবং নয়াকুলীন সমাজ গান্ধীবাদী আদর্শ পরিত্যাগ করলেও ভারতবর্ষের গরীব মানুষ তা করেনি। তাই শান্তিপূর্ণভাবেই পরমাণু প্রতিরোধ চলবে।\nদুপুর ৪.০০। মিছিল ও জমায়েতের প্রচুর ছবি ডায়ানিউক ডট অর্গ থেকে। সংবাদসংস্থা পিটিআই সহ প্রায় সমস্ত জাতীয় সংবাদমাধ্যম কুদানকুলামের মানুষের এই পরমাণু বিরোধী ব্যাপক জমায়েতকে হয় খবর থেকে বাদ দিয়ে দিচ্ছে বা কমিয়ে দেখাচ্ছে। দি হিন্দু তাদের ওয়েবসাইটে আজকের মিছিলের কোনও সরাসরি আপডেট দিচ্ছে না। পিটিআই বলছে, এক হাজারের কিছু বেশি মানুষ জমায়েত হয়েছে।\nদুপুর ৩.১৫। কুদানকুলাম চুল্লির পূর্বদিকের দেওয়ালের কাছে অস্থায়ী তাঁবু বানাবার চেষ্টা করা হচ্ছে। দুপুরের খাবারের বন্দোবস্ত করারও চেষ্টা করা হচ্ছে। খারাপ আবহাওয়া সমস্ত চেষ্টাতেই বাধ সাধছে। পুলিশ বেশ কিছু গাড়ি জুটিয়ে এনেছে। গ্রেফতার করার তোরজোড় নাকি? মানূষ সতর্ক হচ্ছে।\nদুপুর ২.১৫। ঢেউ বাড়ছে, সঙ্গে বাড়ছে লোকসমাগম। খাবার জল দেওয়া হয়েছে মানুষকে। খাবারের প্যাকেট দেওয়ার কথা হচ্ছে। গরমে মানুষ একটু ছায়া খুঁজছে। শোনা যাচ্ছে, জেলাশাসক এসেছেন। তিনি উদয়কুমারকে খুঁজছেন তার সাথে কথা বলার জন্য। কিন্তু লোকে চাইছে, প্রশাসনিক কর্তারা সরাসরি মানুষের সাথে কথা বলুক।\nদুপুর ১.৩০। জোয়ার শুরু হয়েছে। আবহাওয়া একটু ভালো হওয়ার দিকে। কুদানকুলাম পরমাণু চুল্লির পূর্বদিকের দেওয়াল থেকে শুরু করে ইদিনথাকারাই-এর পশ্চিম দিকের থুনদিল পালাম পর্যন্ত বিস্তৃত হয়েছে মানুষের ঢল। কুদানকুলামের গ্রামগুলি থেকে এখনও আসছে মানুষ। তিরুনেলভেলির পুলিশ সুপার ভিজয়েন্দ্র বিদারি মেগাফোনে কিছু একটা বলার চেষ্টা করছেন, কিন্তু কিছু শোনা যাচ্ছে না।\nসকাল ১২.৫০। প্রায় পঁচিশ হাজার মানুষ সমুদ্রের তীরে, পূর্ব দিকের দেওয়ালের থেকে ৫০ মিটার দূরে। তিন হাজার পুলিশ জায়গাটা পাহারা দিচ্ছে। কুদানকুলাম থেকে লোকে জমায়েত হতে শুরু করেছে। পুলিশ এখানে হাল ছেড়ে দিয়েছে, কুদানকুলামের মানুষকে আসতে সহায়তা করছে। কিন্তু খবর মিলছে, পেরিয়া থালাই গ্রাম থেকে ইদিনথাকারাই গ্রামে মিছিলে যোগ দিতে আসা কয়েক হাজার মানূষকে আটকে দিয়েছে পুলিশ। ফলে সেখানকার লোকে এখন তুতিকোরিনের পানি মায়া মাধা চার্চের সামনে অনশনে সামিল হয়েছে। তুতিকোরিনের মৎস্যজীবীরা ওখানে আগে থেকেই একটি অনশনে সামিল রয়েছেন।\nসকাল ১২.১৫। কুদানকুলাম পরমাণু চুল্লির পূর্ব দিকের দেওয়ালের গায়ে থাকা পুলিশ ব্যারিকেডের ১০০ ফুট দূরে দাঁড়িয়ে জনতা। উদয়কুমার তাদের বসে পড়তে বললেন সমুদ্রের তীরে।\nসকাল ১১.৪০। মিছিল এখন কুদানকুলাম পরমাণু চুল্লির পূর্ব দিকের দেওয়ালের থেকে কয়েকশ’ ফুট দূরে। উদয়কুমা, পুষ্পরায়নরা প্রথমে আছে। তারপর বাচ্চারা, মহিলারা, পুরুষেরা। এক পা সমুদ্রে দিয়ে দাঁড়িয়ে আছে বিশাল জনতা। গরম আবহাওয়া।\nসকাল ৭ টার মধ্যেই আশেপাশের গ্রামগুলি থেকে সমুদ্রপথে নৌকায় করে হাজার পাঁচেক গ্রামবাসী চলে এসেছে ইদিনথাকারাই-এ। এখান থেকে কুদানকুলাম পরমাণু চুল্লির দিকে মিছিল শুরু হওয়ার কথা ন’টা নাগাদ। ইদিনথাকারাই এর সেন্ট লুর্ডস চার্চের কাছে জমা হয়েছে মানুষ। সকাল ন’টার সময় শুরু হওয়ার কথা ছিল মিছিল, শুরু হল বেলা এগারোটায়। তার আগে যুব কমিটিগুলি নিজেদের মধ্যে বসে নিল, কিভাবে এই মিছিল সুসংগঠিত ভাবে করা যায়, তা ঠিক করে নেওয়ার জন্য। তারপর চার্চে প্রার্থনার পর শুরু হল মিছিল। মিছিল শুরুর সময় বক্তব্য রাখলেন এস পি উদয়কুমার। প্রায় তিরিশ হাজার মানুষ চলতে শুরু করল পরমাণু চুল্লির দিকে। সেখানে যে কোনও দিন পরমাণূ জ্বালানি পুরে দেওয়া হতে পারে, শুরু হয়ে যেতে পারে পরমাণু বিদ্যুৎ উৎপাদন। আশেপাশের গ্রামগুলিকে তা ঠেলে দেবে এক অনিশ্চিত ভবিষ্যতের দিকে। তার প্রতিবাদে আজ কয়েক যুগ ধরে চলা পরমাণু বিরোধী লড়াই-এর ডাকেই আজকের এই মিছিল।


আরব আমিরাত কি আঞ্চলিক সামরিক পরাশক্তি হিসেবে প্রতিষ্ঠিত হতে পারবে?\nআরব উপদ্বীপের পূর্বপ্রান্তে অবস্থিত সাতটি শেখ বা আমির শাসিত রাজ্য একত্রে সংযুক্ত আরব আমিরাত নামে পরিচিত। প্রায় ৮৩,৬০০ বর্গ কিলোমিটার আয়তনের দেশটি প্রাকৃতিক গ্যাস এবং তেল মজুদের পরিমাণ বিবেচনায় বিশ্বের শীর্ষস্থানীয় দশটি দেশের মধ্যে একটি; যেটি স্থলভাগে ওমান এবং সৌদি আরবের সাথে সীমান্তবর্তী এবং দেশটির সমুদ্রসীমা পারস্য উপসাগরে কাতার এবং ইরানের সাথে সংলগ্ন। ১৯৬২ সালে তেল রপ্তানি শুরুর পূর্বে অঞ্চলটির অর্থনীতি মুক্তা আহরণ এবং মৎস্য শিকারের উপর নির্ভরশীল ছিল। বর্তমানে সংযুক্ত আরব আমিরাত আঞ্চলিক বাণিজ্য ও পর্যটনের কেন্দ্রে পরিণত হয়েছে এবং বিশ্বের বিভিন্ন প্রান্তে দেশটি বিপুল বিনিয়োগ রয়েছে।\n১৮২০-৯২ সাল পর্যন্ত কয়েকটি স্বাক্ষরিত চুক্তি অনুসারে দীর্ঘ সময় ধরে বিট্রিশ সরকারের আশ্রিত রাজ্য হিসেবে অন্তর্ভুক্ত থাকার পর শেখ বা আমির শাসিত রাজ্যগুলো ১৯৭১ সালের ২ ডিসেম্বর স্বাধীনতা লাভ করে। সেই সময় দুবাই, আবুধাবি, শারজাহ, আজমান, উম আল কোয়াইন এবং ফুজাইরাহ- এই ছয়টি রাজ্য একত্রিত হয়ে যুক্তরাষ্ট্রীয় শাসনব্যবস্থার অনুরূপভাবে সংযুক্ত আরব আমিরাত নামে একটি রাষ্ট্র গঠিত হয়। পরবর্তীতে ১৯৭২ সালের ১০ ফেব্রুয়ারি রাস আল খাইমাহ সপ্তম রাজ্য হিসেবে সংযুক্ত আরব আমিরাত এর অন্তর্ভুক্ত হয়।\nস্বাধীনতা লাভের পর থেকে মধ্যপ্রাচ্যে একটি উদীয়মান সামরিক পরাশক্তির মর্যদা অর্জনের লক্ষ্যে সংযুক্ত আরব আমিরাত বিভিন্ন পদক্ষেপ গ্রহণ করতে শুরু করে। ১৯৮১ সালের ২৫ মে সংযুক্ত আরব আমিরাতের রাজধানী আবুধাবিতে পারস্য উপসাগরের তীরবর্তী ছয়টি আরব রাষ্ট্রের মধ্যে রাজনৈতিক এবং অর্থনৈতিক ক্ষেত্রে পারস্পরিক সম্পর্ক জোরদার করার লক্ষ্যে উপসাগরীয় সহযোগিতা সংস্থা প্রতিষ্ঠিত হয়।\n১৯৮১ সালের ২৫ মে আবুধাবিতে উপসাগরীয় সহযোগিতা সংস্থার সদস্যভুক্ত রাষ্ট্রসমূহের প্রতিনিধিগণ; image source : al-ain.com\n১৯৯৮ সালের ফেব্রুয়ারিতে শুরু হওয়া কসোভো যুদ্ধে উত্তর আটলান্টিক নিরাপত্তা জোট বা ন্যাটো ১৯৯৯ সালের ২৪ মার্চ থেকে সার্বিয়ার সামরিক বাহিনীর বিরুদ্ধে বিমান হামলা শুরু করে। সেই সময় সংযুক্ত আরব আমিরাত ফরাসি সরকারের কাছ থেকে প্রায় ৪০০টি লেকলার্ক ট্যাংক ক্রয় করতে চুক্তিবদ্ধ হয়। এমনকি কসোভো যুদ্ধ চলাকালে ফরাসি সরকারের সাথে কৌশলগত অংশীদারিত্বের মাধ্যমে সংযুক্ত আরব আমিরাত ন্যাটোর সমর্থনে অঞ্চলটিতে সামরিক বাহিনী পাঠায়। ন্যাটোর সদস্য রাষ্ট্র না হলেও সংযুক্ত আরব আমিরাত আরব বিশ্বের সর্বপ্রথম রাষ্ট্র যেটি ইউরোপের মাটিতে সামরিক বাহিনী প্রেরণ করে। এছাড়াও সংযুক্ত আরব আমিরাত আলবেনিয়া-কসোভো সীমান্তে বাস্তুচ্যুত কসোভোর আশ্রয়প্রার্থীদের জন্য শরণার্থী শিবির পরিচালনা করে।\nআফগানিস্তানে কর্মরত সংযুক্ত আরব আমিরাতের বিশেষ সামরিক বাহিনীর সদস্য; image source : Frank Gardner/ BBC\nতালিবান শাসনের পতনের পর আফগানিস্তানে ন্যাটো বাহিনীর পাশাপাশি সংযুক্ত আরব আমিরাতের সামরিক বাহিনী মোতায়েন করা হয়। আফগানিস্তানের বাগরাম বিমান ঘাঁটিতে সংযুক্ত আরব আমিরাতের বিশেষ সামরিক বাহিনীর অবস্থান ছিল। এমনকি আফগানিস্তানের হেলমান্দ প্রদেশে ব্রিটিশ সেনাদের সাথে অবস্থান করে আমিরাতি সামরিক বাহিনী কয়েকটি তীব্র লড়াইয়ে অংশগ্রহণ করে। এছাড়াও আফগানিস্তানের প্রত্যন্ত অঞ্চলসমূহে সংযুক্ত আরব আমিরাত সরকারের পক্ষ থেকে বিভিন্ন মানবিক সহযোগিতা কার্যক্রম পরিচালিত হয়।\nতিউনিসিয়ার সিদি বাউজিদ শহরে মোহাম্মদ বুয়াজিজি নামে এক দরিদ্র ফল বিক্রেতাকে কর্তৃপক্ষ ফুটপাত থেকে উচ্ছেদ করলে তিনি এর প্রতিবাদে ২০১০ সালের ১৭ ডিসেম্বর নিজের শরীরে আগুন ধরিয়ে দেন। এই আত্মাহুতির ঘটনার পরিপ্রেক্ষিতে প্রায় ২৩ বছরের দীর্ঘ একনায়কতান্ত্রিক শাসনের প্রতিবাদে তৎকালীন প্রেসিডেন্ট জয়নাল আবিদিন বেন আলীর বিরুদ্ধে দেশটিতে তীব্র গণবিক্ষোভ শুরু হয়। এই আন্দোলনের ঢেউ বিভিন্ন আরব রাষ্ট্রের কর্তৃত্ববাদী শাসকদের বিরুদ্ধে ছড়িয়ে পড়ে, যার মাধ্যমে 'আরব বসন্ত'-এর সূচনা হয়।\nআরব বসন্ত শুরুর পর থেকে আঞ্চলিক স্থিতিশীলতা রক্ষার প্রতিশ্রুতি দিয়ে অত্যন্ত ঘনিষ্ঠ মিত্র সৌদি আরবকে সাথে নিয়ে বিভিন্ন আরব রাষ্ট্রের মিত্র শাসকদের ক্ষমতাচ্যুতি রুখে দিতে সংযুক্ত আরব আমিরাত তৎপরতা শুরু করে। এসব তৎপরতার মাধ্যমে মিত্র শাসকদের ক্ষমতা রক্ষার পাশাপাশি সংযুক্ত আরব আমিরাত আঞ্চলিক উদীয়মান সামরিক পরাশক্তি হয়ে ওঠার জন্য প্রচেষ্টা চালিয়ে যাচ্ছে।\nপ্রায় ৩৩ বছর ধরে এর ক্ষমতার কেন্দ্রে অবস্থান করার পর তীব্র গণবিক্ষোভের মুখে ২০১২ সালের ২৭ ফেব্রুয়ারি ইয়েমেনের তৎকালীন প্রেসিডেন্ট আলি আব্দুল্লাহ সালেহ আনুষ্ঠানিকভাবে পদত্যাগের ঘোষণা দেন। এরপর দেশটির ভাইস প্রেসিডেন্ট আব্দ-রাব্বু মানসুর হাদি প্রেসিডেন্ট হিসেবে ক্ষমতায় অধিষ্ঠিত হন। কিন্তু এরপরও দেশটিতে স্থিতিশীলতা ফিরে আসেনি; ২০১৪ সালের ২১ সেপ্টেম্বর ইরানের মদদপুষ্ট হুথি বিদ্রোহীরা ইয়েমেনের রাজধানী সানা'আ দখল করে নিলে দেশটির সংকট চরমে পৌঁছায়। ২০১৫ সালের ২৬ মার্চ থেকে সৌদি আরবের নেতৃত্বাধীন বাহিনীর সাথে সংযুক্ত আরব আমিরাত প্রেসিডেন্ট আব্দ-রাব্বু মানসুর হাদির সমর্থনে হুথি বিদ্রোহীদের বিরুদ্ধে বিমান হামলা শুরু করে।\nসংযুক্ত আরব আমিরাতের প্রতিষ্ঠাতা রাষ্ট্রপতি শেখ জায়েদ আল নাহিয়ানের একটি ম্যুরালের পাশে একজন ইয়েমেনি যোদ্ধা; image source : AFP\nমধ্যপ্রাচ্যের দরিদ্রতম এবং জনসংখ্যাবহুল রাষ্ট্র ইয়েমেন বর্তমানে মানবিক সংকট চরম আকার ধারণ করেছে; বিপুল সংখ্যক বেসামরিক লোকজন হতাহতের পাশাপাশি বর্তমানে দেশটির দুই-তৃতীয়াংশ জনগোষ্ঠী চরম খাদ্য সংকটের মধ্যে রয়েছে। তবে ইয়েমেনে চলমান গৃহযুদ্ধে সংযুক্ত আরব আমিরাতের একটি বিশেষ পরিকল্পনা রয়েছে। ১৯৯০ সালের ২২ মে উত্তর ইয়েমেন এবং দক্ষিণ ইয়েমেন একত্রিত হয়ে ইয়েমেন প্রজাতন্ত্র গঠিত হয়। সংযুক্ত আরব আমিরাত আবারও ইয়েমেনকে দুটো অংশে বিভক্ত করতে প্রচেষ্টা চালিয়ে যাচ্ছে। সংযুক্ত আরব আমিরাতের সমর্থন নিয়ে ইয়েমেনের দক্ষিণাঞ্চলীয় বিচ্ছিন্নতাবাদীরা বন্দরনগরী এডেন শহরে আবারও শক্ত অবস্থান নিতে শুরু করেছে। এভাবে সংযুক্ত আরব আমিরাত ইয়েমেনের গৃহযুদ্ধকে প্রভাব বিস্তারের হাতিয়ার হিসেবে ব্যবহার করছে।\nতীব্র গণ-আন্দোলন এবং ন্যাটো বাহিনীর হামলার মুখে ২০১১ সালের ২০ অক্টোবর লিবিয়ার সির্তে শহরে ৪২ বছরের শাসক মুয়াম্মার গাদ্দাফি নিহত হন। গাদ্দাফির পতনের পরও লিবিয়ার গৃহযুদ্ধ বন্ধ হয়নি; দেশটির ক্ষমতায় অধিষ্ঠিত হওয়া নিয়ে দুটো পক্ষের মধ্যে তীব্র লড়াই চলছে। বর্তমানে লিবিয়ার নিয়ন্ত্রণ নিয়ে দেশটির পশ্চিমাঞ্চলে রাজধানী ত্রিপোলি কেন্দ্রিক জাতিসংঘ-স্বীকৃত জাতীয় ঐকমত্যের সরকার এবং দেশটির পূর্বাঞ্চলে লিবিয়ান ন্যাশনাল আর্মি নিয়ন্ত্রিত তবরুক শহরের সরকার যেটির নেতৃত্বে রয়েছেন ফিল্ড মার্শাল খলিফা হাফতার। জাতীয় ঐকমত্যের সরকার রাজধানী ত্রিপোলি এবং আশপাশের এলাকাসহ লিবিয়ার প্রায় এক-তৃতীয়াংশ অঞ্চল নিয়ন্ত্রণ করছে এবং খলিফা হাফতারের নিয়ন্ত্রণে রয়েছে বেনগাজি এবং কয়েকটি তেলসমৃদ্ধ এলাকাসহ দেশটির প্রায় দুই-তৃতীয়াংশ অঞ্চল। সংযুক্ত আরব আমিরাত জাতিসংঘ-স্বীকৃত জাতীয় ঐকমত্যের সরকারের বিরুদ্ধে লড়াই করা খলিফা হাফতার বাহিনীকে সমর্থন দেওয়া অব্যাহত রেখেছে এবং তাদেরকে বিভিন্ন সামরিক সহযোগিতা প্রদান করে আসছে।\n২০১৭ সালের ১১ এপ্রিল আবুধাবির ক্রাউন প্রিন্স মোহাম্মদ বিন জায়েদের সাথে বৈঠকে লিবিয়ান ন্যাশনাল আর্মির নেতা ফিল্ড মার্শাল খলিফা হাফতার; image source : wam.ae\n২০১১ সালে অনুষ্ঠিত আরব বসন্তের সূতিকাগার তিউনিসিয়ার গণপরিষদ নির্বাচনে উদার ইসলামপন্থী দল আন-নাহাদা সংখ্যাগরিষ্ঠ আসনে বিজয়ী হয়ে সরকার গঠন করে। তবে নির্বাচনের এই ফলাফলকে সংযুক্ত আরব আমিরাত দেশটিতে প্রভাব বিস্তারের অন্তরায় হিসেবে মনে করেছিল। ফলে সৌদি আরব এবং সংযুক্ত আরব আমিরাতের পৃষ্ঠপোষকতায় বেহি সিয়াদ এসবেসির নেতৃত্বে ২০১২ সালের ২০ এপ্রিল ধর্মনিরপেক্ষদের নতুন রাজনৈতিক দল হিসেবে নিদা তিউনেস প্রতিষ্ঠা লাভ করে। বেহি সিয়াদ এসবেসি ২০১৪ সালের ৩১ ডিসেম্বর থেকে ২০১৯ সালের ২৫ জুলাই পর্যন্ত তিউনিসিয়ার প্রেসিডেন্ট হিসেবে দায়িত্ব পালন করেন।\nতিউনিসিয়ার প্রেসিডেন্ট বেহি সিয়াদ এসবেসির সাথে সংযুক্ত আরব আমিরাতের ভাইস প্রেসিডেন্ট এবং প্রধানমন্ত্রী শেখ মোহাম্মদ বিন রশিদ আল মাকতুম; image source : Tunisian presidency\n২০১৩ সালের ৩ জুলাই সেনাবাহিনী কর্তৃক গণতান্ত্রিকভাবে নির্বাচিত মিশরের প্রথম প্রেসিডেন্ট মোহাম্মদ মুরসিকে উৎখাতে সংযুক্ত আরব আমিরাতের সমর্থন ছিল। নিজেদের স্বাধীন পররাষ্ট্র নীতি বাস্তবায়নের লক্ষ্যে কাজ শুরু করলে 'সন্ত্রাসবাদে সমর্থনের অভিযোগ' তুলে ২০১৭ সালের ৫ জুন সংযুক্ত আরব আমিরাতসহ প্রতিবেশী কয়েকটি উপসাগরীয় দেশ কাতারের সঙ্গে সব ধরনের কূটনীতিক সম্পর্ক ছিন্ন করে। জনতার বিক্ষোভের মুখে প্রায় ৩০ বছরের একনায়কতান্ত্রিক শাসনের পর ২০১৯ সালের ১১ এপ্রিল একটি সামরিক অভ্যুত্থানে সুদানের প্রেসিডেন্ট ওমর আল-বশিরের পতন ঘটে। গণতান্ত্রিক উপায়ে ক্ষমতা হস্তান্তরের পথ ব্যাহত করতে সুদানের নতুন সামরিক প্রশাসনের বিভিন্ন কার্যক্রমের প্রতি সংযুক্ত আরব আমিরাত সমর্থন জানিয়েছিল।\nসংযুক্ত আরব আমিরাত ইরিত্রিয়ার বন্দরনগরী আসাব-এ প্রথম বৈদেশিক সামরিক ঘাঁটি স্থাপন করে; পরে অবশ্য সেখান থেকে দেশটি সামরিক সরঞ্জাম সরিয়ে নিয়েছে। তবে দেশটি 'হর্ন অব আফ্রিকা' অঞ্চলে প্রভাব বিস্তারে বিভিন্ন তৎপরতা চালিয়ে যাচ্ছে। ২০২০ সালের ১৫ সেপ্টেম্বর যুক্তরাষ্ট্রের মধ্যস্থতায় সংযুক্ত আরব আমিরাত ইসরায়েলের সাথে সম্পর্ক 'স্বাভাবিকীকরণ'-এর ঘোষণা দিয়েছে। গত ১১ মার্চ ইসরায়েলের প্রধানমন্ত্রী বেনইয়ামিন নেতানিয়াহুর সাথে এক ফোনালাপে আবুধাবির ক্রাউন প্রিন্স মোহাম্মদ বিন জায়েদ ইসরায়েলের বিভিন্ন খাতে ১০ বিলিয়ন ডলার বিনিয়োগের ঘোষণা দিয়েছেন।\nসোমালিয়ার রাজধানী মোগাদিসুর বর্তমান কেন্দ্রীয় সরকার তুরস্ক এবং কাতারের সাথে কূটনীতিক সম্পর্ক জোরদার করায় সংযুক্ত আরব আমিরাত সোমালিয়ার বিচ্ছিন্নতাবাদ অধ্যুষিত অঞ্চল সোমালিল্যান্ড এবং প্যান্টল্যান্ডে তৎপরতা শুরু করেছে। গ্রিসের সাথে যৌথ সামরিক মহড়ায় অংশগ্রহণ করতে সংযুক্ত আরব আমিরাত ২০২০ সালের সেপ্টেম্বর মাসে গ্রিসের ক্রেট দ্বীপে অত্যাধুনিক যুদ্ধবিমান এফ-১৬ এবং যুদ্ধজাহাজ প্রেরণ করে। সাম্প্রতিক বছরগুলোতে তেল-গ্যাস অনুসন্ধান নিয়ে পূর্ব-ভূমধ্যসাগরে তুরস্ক-গ্রিসের সামরিক উত্তেজনা বিরাজ করছে।\nসাম্প্রতিক বছরগুলোতে সংযুক্ত আরব আমিরাত বিপুল পরিমাণ অর্থ সামরিক খাতে ব্যয় করছে এবং বিভিন্ন দেশ থেকে অত্যাধুনিক অস্ত্র সরঞ্জাম ক্রয় করছে। সুইডেনের নিরাপত্তা ও প্রতিরক্ষা বিষয়ক আন্তর্জাতিক গবেষণা প্রতিষ্ঠান Stockholm International Peace Research Institute (SIPRI), ২০২০ সালের মার্চ মাসে Trends in International Arms Transfer, 2019 শীর্ষক একটি প্রতিবেদন প্রকাশ করে। সেই প্রতিবেদন অনুযায়ী, ২০১৫-১৯ সালের মধ্যে সংযুক্ত আরব আমিরাত বিশ্বের অষ্টম বৃহত্তর সামরিক অস্ত্র আমদানিকারক রাষ্ট্র। সংযুক্ত আরব আমিরাতে যুবকদের ১৮-৩০ বছর বয়সের মধ্যে অন্তত নয় মাসের সামরিক প্রশিক্ষণ বাধ্যতামূলক করা হয়েছে।\nপ্রেসিডেন্ট রিসেপ তাইয়েপ এরদোয়ানের নেতৃত্বে আঞ্চলিক রাজনীতিতে তুরস্কের ক্রমবর্ধমান প্রভাব বিস্তার, ইরানের সামরিক শক্তি সঞ্চার এবং উপসাগরীয় অঞ্চলে কাতারের স্বতন্ত্র পররাষ্ট্র নীতি বাস্তবায়নের চেষ্টা সংযুক্ত আরব আমিরাতের আঞ্চলিক সামরিক পরাশক্তি হওয়ার পথে অন্যতম চ্যালেঞ্জ হিসেবে বিবেচিত হচ্ছে। এসব চ্যালেঞ্জ মোকাবেলা করে সংযুক্ত আরব আমিরাত আঞ্চলিক সামরিক পরাশক্তি হিসেবে নিজেকে কতটা প্রতিষ্ঠিত করতে পারবে, সেটা সময়ই নির্ধারণ করবে।\nThis Bengali article discusses UAE's possibility of becomingaregional political power.\n1. How the UAE emerged asaregional powerhouse\n2. The United Arab Emirates in the Horn of Africa\n3. UAE offers Egypt $3 billion support, Saudis $5 billion\n4. UAE threatens to destabilise Tunisia for not acting in Abu Dhabi's interests: Source\n5. Saudi Arabia, UAE to send $3 billion in aid to Sudan\n6. How UAE, Greece came close together\n7. UAE introduces compulsory military service\n8. TRENDS IN INTERNATIONAL ARMS TRANSFERS, 2019\nFeature Image : adenpress.news


আবারো যশোর পুলিশের ১০১ দিনের অভিযান ঘোষণা শার্শার শীর্ষ মাদক ব্যবসায়ী জয়নাল আয়নাল আটক হবে তো ? – 1news.com.bd\nআবারো যশোর পুলিশের ১০১ দিনের অভিযান ঘোষণা শার্শার শীর্ষ মাদক ব্যবসায়ী জয়নাল আয়নাল আটক হবে তো ?\nBy One News\t On May 27, 2017\nইয়ানুর রহমান : ১০০ দিনের পর যশোরের পুলিশ নতুন করে মাদক সন্ত্রাস ও জঙ্গিবাদ নির্মূলে ১০১ দিনের কর্মসূচি গ্রহণ করেছে। এর আগে ১০০ দিনের কর্মসূচি শেষ হলেও শার্শার শীর্ষ মাদক ব্যবসায়ীরা আটক হয়নি। নির্মুল করা যায়নি মাদক। ১০০ দিনের কর্মসূচির অভিযানের ফলে বর্তমানে প্রকাশ্যে মাদক বিক্রি না হলেও দেদার্ছে চলছে গোপনে।\nআইন প্রয়োগকারী সংস্থার কাছে এলাকার সচেতন মহলের প্রশ্ন এবার ১০১দিনের কর্মসুচিতে অভিযান চালিয়ে এ সকল শীর্ষ মাদক ব্যবসায়ীকে আটক করে দৃষ্টান্তমুলক শাস্তি দেয়া হোক।\nআর এ সুযোগকে ব্যবহার করছে শার্শার শীর্ষ মাদক ব্যবসায়ী দক্ষিন বুরুজ বাগান গ্রামের মৃত আব্দুল কাদের সরদারের পুত্র জয়নাল ও আয়নাল, মৃত আব্দুল খালেক ইতালের পুত্র আবুল হোসেন, মৃত দবির উদ্দিনের পুত্র লাল্টু মিন্টু, কন্দর্পপুরের মোড়ল, সম্মন্ধকাঠি গ্রামের আলম সহ কমপক্ষে ২৫ জন। এর বাইরে যারা আছেন তাদের নামে ইতিমধ্যে হুলিয়া জারি করেছেন যশোর জেলা পুলিশের কর্নধার পুলিশ সুপার আনিছুর রহমান।\nশার্শার শীর্ষ মাদক ব্যবসায়ী দক্ষিন বুরুজ বাগান গ্রামের মৃত আব্দুল কাদের সরদারের পুত্র জয়নাল ও আয়নালের নামে বিভিন্ন পত্রিকায় সংবাদ প্রকাশিত হলেও আইন প্রয়োগকারী সংস্থ্যা তাদের টিকিটিও ছুতে পারছে না। তারা আন্ডার গ্রাউন্ডে থেকে দেদার্ছে চালিয়ে যাচ্ছে মাদকের রমরমা কারবার।\nতথ্য অনুসন্ধানে জানা যায়, শার্শা ও সারা দেশের কয়েকটি থানায় তাদের বিরুদ্ধে ১ডজনেরও বেশি মামলা রয়েছে। তার মধ্যে শার্শা থানার মামলা নং ১৬। তারিখ ৮/৪/২০১৪। ধারা ১৯৯০ সালের মাদক দ্রব্য নিয়ন্ত্রন আইনের ৯ এর খ (ইয়াবা)। শার্শা থানার মামলা নং ১৩। তারিখ ৯/৬/২০১৫। ধারা ১৯৯০ সালের মাদক দ্রব্য নিয়ন্ত্রন আইনের ৯ এর খ (ইয়াবা)। ঝিকরগাছা থানার মামলা নং ১২। তারিখ ২০/১১/২০১৩। ধারা ১৯৯০ সালের মাদক দ্রব্য নিয়ন্ত্রন আইনের ৯ এর খ (ইয়াবা)। ঝিকরগাছা থানার মামলা নং ২০। তারিখ ২০/০৫/২০১৪। ধারা ১৯৭৪ সালের বিশেষ ক্ষমতা আইনের ২৫-বি। শার্শা থানা মামলা নং ২৫। তারিখ ১৩/০৬/২০১৫। ধারা ১৪৩/১৪৪/১৮৬/৩০৭/৩৪১/৩৫৩/৪২৭/৪৫৩/৩৪ পেনাল কোর্ট। শার্শা থানা মামলা নং ১৩। তারিখ ০৯/০৬/২০১৫। ধারা ১৯৯০ সালের মাদক দ্রব্য নিয়ন্ত্রন আইনের ৯ এর খ (ইয়াবা)। শার্শা থানা মামলা নং ১৮। তারিখ ২০/০২/১৭। ধারা ১৯৯০ সালের মাদক দ্রব্য নিয়ন্ত্রন আইনের ১ এর খ। চট্টগ্রাম কোতয়ালী থানার মামলা নং ৩০। তারিখ ১৫/১০/ ২০১৬। ধারা ১৯৯০ সালের মাদক দ্রব্য নিয়ন্ত্রন আইনের ৯ এর খ (ইয়াবা)। সম্প্রতি চট্টগ্রামের এ মামলায় ৬মাস হাজত বাস করে ফিরেছে শার্শার শীর্ষ মাদক ব্যবসায়ী আয়নাল।\nএ ব্যবসার সুবাদে এ দুই সহদর ভাই নব্য কোটি পতি বনে গেছেন। মাত্র ১যুগের ব্যবধানে গড়ে তুলেছে বিশাল বিশাল অট্টালিকা। শতাধিক বিঘা জমি। ঢাকায় ফ্লাট বাড়ী।\nস্থানীয় ও জাতীয় বিভিন্ন পত্রিকায় সংবাদ প্রকাশ হওয়ায় এ মাদক ব্যবসায়ীদের দোড়ঝাপ শুরু হয়েছে। গত ১৮/০৫/২০১৭ তারিখ রাত ৯টা ৫৪ মিনিটে সে মোবাইলে ফোন করে জানতে চাই তাদের নামে নিউজটি কে করেছে। তার নাম তাকে দেয়ার জন্য পিড়াপিড়ি করতে থাকে। তাদের নামে নিউজ না করার জন্য মোবাইলে জানায়।\nগত মঙ্গলবার সকাল ১১টা ৩মিনিটে জয়নাল তার মোবাইল ফোন থেকে কল করে তার নামে নিউজ না করার জন্য অনুরোধ করেন।\nবদিকে নিয়ে আগাম নির্বাচনী জরিপ!\nওমরা হজ পালনে সৌদি গেলেন বনপার নব নির্বাচিত সাধারণ সম্পাদক রনি